പക്ഷിപ്പനി : ആലപ്പുഴ ജില്ലയിൽ കള്ളിംഗ് ആരംഭിച്ചു - IBC Live\nപക്ഷിപ്പനി : ആലപ്പുഴ ജില്ലയിൽ കള്ളിംഗ് ആരംഭിച്ചു\nPosted By: Editoron: January 05, 2021 In: KERALA, LATEST, NEWS, TOP NEWSNo Comments\nആലപ്പുഴ ജില്ലയിലെ പക്ഷിപ്പനി ബാധിച്ച പ്രദേശങ്ങളുടെ ഒരു കിലോമീറ്റര് ചുറ്റളവിലുള്ള പക്ഷികളെ കൊന്നു നശിപ്പിക്കുന്ന നടപടികള് ആരംഭിച്ചു. പള്ളിപ്പാട്, കരുവാറ്റ, തകഴി, നെടുമുടി, പഞ്ചായത്തുകളിലാണ് കള്ളിംഗ് പ്രവര്‍ത്തനങ്ങള് ആരംഭിച്ചത്. ഒമ്പത് ദ്രുത പ്രതികരണ സംഘം ഇന്ന് കള്ളിംഗ് ജോലികളില് ഏര്‍പ്പെട്ടു. പള്ളിപ്പാട് മൂന്നാം വാര്‍ഡ്, കരുവാറ്റ ഒന്നാം വാര്‍ഡ്, തകഴി പതിനൊന്നാം വാര്‍ഡ്, നെടുമുടി പന്ത്രണ്ടാം വാര്‍ഡ്, എന്നിവിടങ്ങളിലാണ് ആദ്യ ദിനം കള്ളിംഗ് പ്രവര്‍ത്തനങ്ങള് നടത്തിയത്. ഒന്‍പത് ആര് ആര് റ്റി കളാണ് പ്രവര്‍ത്തിച്ചത്.\nപള്ളിപ്പാട് രണ്ട് ടീം, കരുവാറ്റ മൂന്ന് ടീം, തകഴി രണ്ട് ടീം, നെടുമുടി രണ്ട് ടീം എന്നീ ടീം അംഗങ്ങള് പിപിഇ കിറ്റ് ധരിച്ച് ഒരു വെറ്റിനറി ഡോക്ടറുടെ നിര്‍ദ്ദേശ പ്രകാരമാണ് കേന്ദ്ര മാനദണ്ഡ പ്രകാരം കത്തിക്കല് നടപടികള് പൂര്‍ത്തീകരിച്ച് വരുന്നു. കള്ളിംഗ് നടപടികള് പുരോഗമിക്കവേ പള്ളിപ്പാട് ജില്ലാ പഞ്ചായത്ത് ഡിവിഷന് അംഗം എ ശോഭ ഉള്‍പ്പടെയുള്ളവര് എത്തിയിരുന്നു. മറ്റ് സ്ഥലങ്ങളിലും ജനപ്രതിനിധികളുടെ സാന്നിധ്യത്തിലായിരുന്നു നടപടികള്.\nഒരു ആര് ആര് റ്റി ടീമില് പത്ത് അംഗങ്ങളാണുള്ളത്. താറാവുകളെ കൊന്ന ശേഷം വിറക്, ഡീസല്, പഞ്ചസാര എന്നിവ ഉപയോഗിച്ച് നിശ്ചിത സ്ഥലങ്ങളില് കത്തിച്ച് കളയുകയാണ് ചെയ്യുന്നത്. കത്തിക്കല് പൂര്‍ത്തിയായതിന് ശേഷം പ്രത്യേക ആര് ആര് റ്റി സംഘമെത്തി സാനിറ്റേഷന് നടപടികള് സ്വീകരിക്കും. ജില്ലാ മൃഗ സംരക്ഷണ ഓഫീസർ പി കെ സന്തോഷ്കുമാർ, പോലീസ്, റെവന്യൂ, പഞ്ചായത്ത് വകുപ്പ് ഉദ്യോഗസ്ഥരും കള്ളിംഗ് നടപടികൾക്ക് നേതൃത്വം നൽകി.\nപക്ഷിപ്പനി പടരുന്നു; ഇറച്ചി, മുട്ട എന്നിവയുടെ വ്യാപരത്തിന് നിയന്ത്രണങ്ങളുമായി സംസ്ഥാനങ്ങൾ\nആലപ്പുഴയില് ഒരു കിടിലൻ ബോട്ട് യാത്ര വെറും 400 രൂപക്ക്


നാല്‍പ്പത്തിയാറുകാരനായ ഹൈദരാബാദ് സ്വദേശി മുഹമ്മദ് അക്രം ഖാനെ നാലു വയസ്സുകാരിയെ പീഡിപ്പിച്ചതിന് പോലീസ് അറസ്റ്റ് ചെയ്തു; പീഡനത്തിനുത്തരവാദി നാലുവയസ്സുകാരിയായ പെണ്‍കുട്ടിയെന്ന് പ്രതി • ഇ വാർത്ത | evartha\nനാല്‍പ്പത്തിയാറുകാരനായ ഹൈദരാബാദ് സ്വദേശി മുഹമ്മദ് അക്രം ഖാനെ നാലു വയസ്സുകാരിയെ പീഡിപ്പിച്ചതിന് പോലീസ് അറസ്റ്റ് ചെയ്തു; പീഡനത്തിനുത്തരവാദി നാലുവയസ്സുകാരിയായ പെണ്‍കുട്ടിയെന്ന് പ്രതി\nനാല്‍പ്പത്തിയാറുകാരനായ ഹൈദരാബാദ് സ്വദേശി മുഹമ്മദ് അക്രം ഖാനെ നാലു വയസ്സുകാരിയെ പീഡിപ്പിച്ചതിന് പോലീസ് അറസ്റ്റ് ചെയ്തു. ഇയാള് സ്വന്തം വീട്ടില് വച്ചാണ് കുട്ടിയെ പീഡിപ്പിച്ചിരുന്നത്. വീട്ടിലെ സിസിടിവിയില് പീഡന ദൃശ്യങ്ങള് റെക്കോര്‍ഡ് ആകുകയും അത് പുറത്തുവരികയും ചെയ്തതിനെ തുടര്‍ന്നാണ് പറംലോകം സംഭവമറിഞ്ഞത്.\nസിസിടിവി ടെക്‌നീഷ്യന് ദൃശ്യങ്ങള് ടെക്‌നീഷ്യന് ബാക്ക്അപ്പ് ചെയ്യുന്നതിനിടെ പീഡന ദൃശ്യങ്ങള് ശ്രദ്ധയില്‍പ്പെടുകയും ഈ ക്രൂരദൃശ്യങ്ങള് കണ്ട ടെക്‌നീഷ്യന് വിവരം പൊലീസില് അറിയിക്കുകയുമായിരുന്നു. എന്നാല് നാലുവയസ്സുകാരിയായ പെണ്‍കുട്ടിയാണ് സംഭവങ്ങള്‍ക്ക് ഉത്തരവാദിയെന്ന് അക്രം ഖാന് ആരോപിച്ചു. കുട്ടിയാണ് തന്നെ സമീപിച്ചതും തന്നോട് അടുപ്പം കാട്ടിയതുമെന്ന് അക്രം ഖാന് പറഞ്ഞു.\nചുനെ കി ബാതി എന്ന സ്ഥലത്താണ് അക്രം ഖാന്റെ വീട് സ്ഥിതി ചെയ്യുന്നത്. ഇയാളുടെ അയല്‍വാസിയാണ് പീഡനത്തിനിരയായ പെണ്‍കുട്ടി. ദൃശ്യങ്ങള് കണ്ട പൊലീസ് സ്വയം കേസെടുത്ത് അന്വേഷണം നടത്തുകയായിരുന്നു. ഭര്‍ത്താവിന്റെ പെരുമാറ്റത്തില് സംശയം തോന്നിയ ഭാര്യയാണ് ഭര്‍ത്താവിനെ അറിയിക്കാതെ വീട്ടില് സിസിടിവി ക്യാമറ വച്ചത്.


'ഈ വര്‍ഷം കുവൈറ്റ് സമ്പദ് വ്യവസ്ഥ മികച്ച വളര്‍ച്ച രേഖപ്പെടുത്തും' - FUTURE KERALA - Daily on Business Economy and Society\nകുവൈറ്റ് സിറ്റി: കുവൈറ്റിനെ സംബന്ധിച്ച് പ്രതീക്ഷയേകുന്ന റിപ്പോര്‍ട്ടുമായി ആഗോള റേറ്റിംഗ് ഏജന്‍സിയായ എസ്&പി. കടുത്ത പ്രതിസന്ധിയെ അഭിമുഖീകരിച്ച 12 മാസങ്ങള്‍ക്ക് ശേഷം കുവൈറ്റ് വീണ്ടും വളര്‍ച്ചയിലേക്ക് തിരിച്ചെത്തുകായണെന്നാണ് എസ്&പി റിപ്പോര്‍ട്ട്. ഈ വര്‍ഷം മികച്ച വളര്‍ച്ചയായിരിക്കും കുവൈറ്റ് സമ്പദ് വ്യവസ്ഥ രേഖപ്പെടുത്തുകയെന്ന് എസ്&പി റിപ്പോര്‍ട്ട് പറയുന്നു. ‘AA/A-1+ റേറ്റിംഗാണ് കുവൈറ്റിന് എസ്&പി പ്രതീക്ഷിക്കുന്നത്. രാജ്യം സ്ഥിരത കൈവരിച്ചിട്ടുണ്ടെന്നും റേറ്റിംഗ് ഏജന്‍സി വ്യക്തമാക്കി.\nമികച്ച എണ്ണ ഉല്‍പ്പാദക രാജ്യങ്ങളെയും പോലെ കുവൈറ്റിനും കഴിഞ്ഞ വര്‍ഷം വെല്ലുവിളികളുടേതും കടുത്ത പ്രതിസന്ധികളുടേതും ആിരുന്നു. വൈവിധ്യവല്‍ക്കരിക്കാത്ത സമ്പദ് വ്യവസ്ഥയാണ് കുവൈറ്റിന്റേത്. ജിഡിപി (മൊത്തം ആഭ്യന്തര ഉല്‍പ്പാദനം)യുടെ 60 ശതമാനവും കയറ്റുമതിയുടെ 90 ശതമാനത്തിലധികവും സംഭാവന ചെയ്യുന്നത് ഹൈഡ്രോകാര്‍ബണ് ഉല്‍പ്പന്നങ്ങള് തന്നെയാണ്. അതുകൊണ്ടുതന്നെ എണ്ണ വിപണിയിലുണ്ടായ പ്രശ്‌നങ്ങള് കുവൈറ്റിനെ ശരിക്കും ബാധിച്ചു. മൊത്തം ആഭ്യന്തര ഉള്‍പ്പാദനത്തില് പോയ വര്‍ഷം സംഭവിച്ചത് 2.3 ശതമാനത്തിന്റെ ഇടിവായിരുന്നു.\nഎന്നാല് ഇപ്പോള് കാര്യങ്ങള് മെച്ചപ്പെട്ടുവരുന്നുണ്ടെന്നാണ് എസ്&പി പറയുന്നത്. 2018 കൂടുതല് പോസിറ്റീവാണ്. കുവൈറ്റ് 2.8 ശതമാനം വളര്‍ച്ച കൈവരിക്കുമെന്നാണ് റേറ്റിംഗ് ഏജന്‍സി പ്രതീക്ഷിക്കുന്നത്. ഊര്‍ജ്ജ വിപണി ഉണരുന്നതും എണ്ണ ഉല്‍പ്പാദനം കൂടുന്നതും കുവൈറ്റിന് ഗുണം ചെയ്യാനാണ് സാധ്യത.\nTags:\tkuwait 2018, kuwait economy


Emalayalee.com - സംസ്ഥാനത്ത് ഇന്ന് 160 പേര്‍ക്ക് കോവിഡ്-19 സ്ഥിരീകരിച്ചു\nതിരുവനന്തപുരം: സംസ്ഥാനത്ത് ഇന്ന് 160 പേര്‍ക്ക് കോവിഡ്-19 സ്ഥിരീകരിച്ചു. രോഗം സ്ഥിരീകരിച്ചവരില് 106 പേര് വിദേശ രാജ്യങ്ങളില് നിന്നും 40 പേര് മറ്റ് സംസ്ഥാനങ്ങളില് നിന്നും വന്നതാണ്. യു.എ.ഇ.- 27, കുവൈറ്റ്- 21, ഒമാന്- 21, ഖത്തര്- 16, സൗദി അറേബ്യ- 15, ബഹറിന്- 4, മാള്‍ഡോവ- 1, ഐവറി കോസ്റ്റ്- 1 എന്നിങ്ങനെയാണ് വിദേശ രാജ്യങ്ങളില് നിന്നും വന്നവര്. ഡല്‍ഹി- 13, മഹാരാഷ്ട്ര- 10, തമിഴ്നാട്- 8, കര്‍ണാടക- 6, പഞ്ചാബ്- 1, ഗുജറാത്ത്- 1, പശ്ചിമബംഗാള്- 1 എന്നിങ്ങനെയാണ് മറ്റ് സംസ്ഥാനങ്ങളില് നിന്നും വന്നവര്. ഏറ്റവുമധികം പേര് രോഗ മുക്തരായ ദിനം കൂടിയാണിന്ന്. ചികിത്സയിലിരുന്ന 202 പേരുടെ പരിശോധനാഫലം നെഗറ്റീവ് ആയി


തിളക്കമുള്ള ചർമ്മത്തിനായി രാവിലെ ഈ കാര്യങ്ങൾ ചെയ്യാം... | Do these basic things every morning to get glowing skin\nതിളക്കമുള്ള ചർമ്മത്തിനായി രാവിലെ ഈ കാര്യങ്ങൾ ചെയ്യാം...\nതിളക്കമുള്ള ചർമ്മത്തിനായി രാവിലെ നിങ്ങള് ചെയ്യേണ്ട ചില കാര്യങ്ങള് എന്തൊക്കെയാണെന്ന് നോക്കാം.\nThiruvananthapuram, First Published Sep 15, 2020, 9:53 PM IST\nമുഖസൗന്ദര്യം ഏതുപ്രായത്തിലും എല്ലാവരും ആഗ്രഹിക്കുന്ന ഒന്നാണ്. അതില് ത്വക്കിന്‍റെ മൃദുത്വവും തിളക്കവും പ്രധാന പങ്കുവഹിക്കുന്നുണ്ട്. തിളക്കമുളള ചര്‍മ്മം എങ്ങനെ നേടാം എന്നാണോ ചിന്തിക്കുന്നത്? അതിനായി ബ്യൂട്ടിപാര്‍ലറിലേയ്ക്ക് പോകാതെ, ജീവിതശൈലിയില് ചില മാറ്റങ്ങള് വരുത്തിയാല് മാത്രം മതി.\nഎന്നും രാവിലെ എഴുന്നേറ്റാല് ഉടന് തണുത്ത വെള്ളത്തില് മുഖം കഴുകുക. രാത്രി മുഴുവന് ചര്‍മ്മത്തില് അടിയുന്ന അധിക എണ്ണ വൃത്തിയാക്കാന് ഇത് സഹായിക്കും. നല്ലൊരു ഫേസ് വാഷും ഇതിനായി ഉപയോഗിക്കാം.\nഒരു ഗ്ലാസ് വെള്ളം കുടിച്ചുകൊണ്ട് ദിവസം ആരംഭിക്കാം. ചര്‍മ്മത്തിന്‍റെ സ്വാഭാവിക തിളക്കത്തിന് ഇത് സഹായിക്കും. കൂടാതെ ഇവ ശരീരത്തിന്‍റെ മൊത്തം ആരോഗ്യത്തിനും നല്ലതാണ്.\nഐസ് തെറാപ്പിയും ചര്‍മ്മത്തിന്‍റെ ആരോഗ്യത്തിന് നല്ലതാണ്. ഐസ് ക്യൂബുകളെടുത്ത് മുഖത്തിനു ചുറ്റും വൃത്തത്തിൽ ഉരയ്ക്കുക. ഇത് മുഖം ഫ്രഷ് ആയി തിളങ്ങാന് സഹായിക്കും.\nവ്യായാമം നിങ്ങളുടെ ചര്‍മ്മത്തെ ഉള്ളില് നിന്ന് തിളക്കമുള്ളതാക്കാന് സഹായിക്കുന്നു. നന്നായി വിയർക്കുന്നത് ചർമ്മം നന്നായി തിളങ്ങാന് സഹായിക്കും. കൂടാതെ രാവിലെ വ്യായാമം ചെയ്യുന്നത് ദിവസം മുഴുവന് നിങ്ങളെ ഊര്‍ജ്ജസ്വലതയോടെ നിലനിര്‍ത്താനും സഹായിക്കും. ഒപ്പം ഇത് നിങ്ങളുടെ മൊത്തം ആരോഗ്യത്തിനും ഏറേ നല്ലതാണ്.\nആരോഗ്യപ്രദമായ പ്രാതൽ കഴിക്കാം. പോഷകങ്ങള് അടങ്ങിയ ഭക്ഷണം തന്നെ രാവിലെ കഴിക്കണം. അത് ചര്‍മ്മത്തിന്‍റെ ആരോഗ്യത്തിന് ഏറേ നല്ലതാണ്. ഒരിക്കലും വറുത്തതോ പൊരിച്ചതോ ആയ ഭക്ഷണങ്ങൾ പ്രഭാതത്തിൽ കഴിക്കരുത്. പകരം മുട്ട, ഓട്സ്, പഴങ്ങള് എന്നിവ പ്രഭാത ഭക്ഷണത്തില് ഉള്‍പ്പെടുത്താം.\nമുഖത്തിന് കൂടുതൽ തിളക്കം ലഭിക്കാന് വീട്ടില് തന്നെ ചെയ്യാവുന്ന ഫേസ് പാക്കുകളും പരീക്ഷിക്കാവുന്നതാണ്. മുള്‍ട്ടാനി മിട്ടിയോ തേനോ കൊണ്ടുള്ള ഫേസ്പാക്കുകള് മുഖത്ത് പുരട്ടി മസാജ് ചെയ്യുന്നത് ചര്‍മ്മത്തിന്‍റെ തിളക്കം കൂട്ടാന് സഹായിക്കും.\nAlso Read: തലമുടി കൊഴിച്ചില് അകറ്റാനും തഴച്ചുവളരാനും ഒരു കിടിലന് ഹെയർ മാസ്ക്; വീഡിയോ പങ്കുവച്ച് ബിപാഷ...\nLast Updated Sep 15, 2020, 9:56 PM IST\nthings to get glowing skin


നഗ്നപാദരായി ക്ഷേത്രം വലംവെച്ചാൽ സ്വർഗ്ഗം..വിചിത്ര വിശ്വാസങ്ങളുമായി തിരുവണ്ണാമലെ ക്ഷേത്രം |Interesting Facts & History Of Tiruvannamalai Temple In Malayalam - Malayalam Nativeplanet\n»നഗ്നപാദരായി ക്ഷേത്രം വലംവെച്ചാൽ സ്വർഗ്ഗം..വിചിത്ര വിശ്വാസങ്ങളുമായി തിരുവണ്ണാമലെ ക്ഷേത്രം\nPublished: Thursday, February 6, 2020, 15:20 [IST]\nഭൂമിയിലെ ഏറ്റവും പുണ്യമായ ഇടങ്ങളിലൊന്ന്...പത്ത് ഹെക്ടർ സ്ഥലത്തിനുള്ളിലായി സ്ഥിതി ചെയ്യുന്ന തിരുവണ്ണാമലൈ അണ്ണാമലൈയ്യർ ക്ഷേത്രത്തിന് കേട്ടതിലുമധികം പെരുമയും പ്രത്യേകതകളുമുണ്ട്. അണ്ണാമലൈ കുന്നുകളുടെ താഴെ, ലോകത്തിന്റെ തന്നെ ശ്രദ്ധാ കേന്ദ്രമായി തലയുയർത്തി നിൽക്കുന്ന തിരുവണ്ണാമലൈ അണ്ണാമലൈയ്യർ ക്ഷേത്രത്തെക്കുറിച്ചുള്ള ചരിത്രവും പ്രത്യേകതകളും വായിക്കാം...\nവലുപ്പം കൊണ്ടും പ്രതിഷ്ഠ കൊണ്ടും ഇന്ത്യയിലെ ഏറ്റവും വലിയ ക്ഷേത്രങ്ങളിലൊന്നാണ് അണ്ണാമലൈയ്യർ ക്ഷേത്രം. പത്ത് ഹെക്ടർ സ്ഥലത്തിനുള്ളിലായി ഗോപുരങ്ങളും ഉപദേവതാ ക്ഷേത്രങ്ങലും ഒക്കെയായി കിടക്കുന്ന ഈ ക്ഷേത്രം തമിഴ്നാട്ടിലെ മാത്രമല്ല, ഭാരതത്തിലെ തന്നെ എണ്ണപ്പെട്ട ക്ഷേത്രങ്ങളിലൊന്നാണ്. ഇന്ത്യയിലെ ഏറ്റവും ഉയരം കൂടിയ ക്ഷേത്ര ഗോപുരവും ആയിരത്തോളം തൂണുകളും ഒക്കെയുള്ള ഈ ക്ഷേത്രം ചോള രാജാക്കന്മുരെടെ കാലത്ത് നിർമ്മിച്ചതാണെന്നാണ് വിശ്വാസം.\nഭൂമിയിൽ വെളിച്ചം കൊണ്ടുവന്ന ക്ഷേത്രം\nഐതിഹ്യങ്ങളനുസരിച്ച് ഭൂമിയിൽ വെളിച്ചം കൊണ്ടുവന്നത് ഈ ക്ഷേത്രമാണെന്ന് ഒരു വിശ്വാസമുണ്ട്. ഒരിക്കൽ ശിവനോടൊപ്പം ആയിരുന്ന സമയത്ത് പാർവ്വതി കുസൃതിയോടെ ശിവന്റെ കണ്ണുകൾ കൈകൊണ്ട് അടച്ചു പിടിച്ചു. എന്നാൽ പാർവ്വതി പ്രതീക്ഷിച്ചതില് നിന്നും വ്യത്യസ്തമായി ശിവന്റെ കണ്ണുകൾ അടയ്ക്കപ്പെട്ടപ്പോള് അന്ധകാരത്തിലായത് ഭൂമി മുഴുവനുമായിരുന്നു. ദേവന്മാർക്ക് ആ ഇരുട്ട് നിമിഷങ്ങൾ മാത്രമേ അനുഭവിക്കേണ്ടി വന്നുവുള്ളവെങ്കിൽ ഭൂമി അന്ധകാരത്തിലായത് വർഷങ്ങളായിരുന്നു. തന്റെ ചെറിയൊരു അശ്രദ്ധയ്ത്ത് കൊടുക്കേണ്ടി വന്ന വില അപ്പോൾ മാത്രമാണ് പാർവ്വതി ദേവിയ്ക്ക് മനസ്സിലായത്.\nവർഷങ്ങളായി ഇരുട്ടിലായിപ്പോയ ഭൂമിയില് വെളിച്ചം നല്കുവാൻ ശിവൻ അണ്ണാമലൈ കുന്നുകളുടെ മുകളിൽ ഒരു അഗ്നി ഗോളത്തിന്‍റെ രൂപത്തിൽ പ്രത്യക്ഷനായി എന്നും ശേഷം ഭൂമിയിൽ വെളിച്ചം ലഭിച്ചു എന്നും വിശ്വസിക്കപ്പെടുന്നു. പിന്നീട് അർദ്ധനാരീശ്വര ദേവനായ ശിവൻ അർദ്ധനാരീശ്വര രൂപത്തിൽ പാർവ്വതിയിൽ ലയിച്ചു.\nഇത് കൂടാതെ മറ്റൊരു കഥയും പ്രചാരത്തിലുണ്ട്. ഒരിക്കൽ തങ്ങളിലാരാണ് ശ്രഷ്ഠൻ എന്നറിയുവാനുള്ള ഒരു മത്സരത്തിൽ വിഷ്ണുവും ബ്രഹ്മാവും ഏർപ്പെടുകയുണ്ടായി.അഗ്നി രൂപത്തിൽ പ്രത്യക്ഷപ്പെട്ട ശിവരൂപത്തിന്റെ തുടക്കം കണ്ടെത്തുക എന്നതായിരുന്നു അതിന്റെ മാനദണ്ഡം. അങ്ങനെ ബ്രഹ്മാവ് അരയന്നമായി ആകാശത്തിലൂടെ മലയുടെ മുകളിലേക്ക് വരുകയും വിഷ്ണു വരാഹമായി മാറി ഭൂമിക്കടിയിലേക്ക് പോവുകയും ചെയ്തു. ഇരുവർക്കും ശിലലിംഗത്തിന്റെ തുടക്കം കണ്ടെത്തുവാനായില്ല. വിഷ്ണു തന്റെ പരാജയം സമ്മതിച്ചപ്പോൾ ബ്രഹ്മാവ് താൻ അത് കണ്ടെത്തിയെന്ന് അവകാശപ്പെട്ടു വന്നു. കളവ് പറഞ്ഞ ബ്രഹ്മാവിനെ ശിവൻ ശപിച്ചതൊക്കെ ഏവർക്കും അറിവുള്ള കഥാ സന്ദർഭങ്ങളാണല്ലോ.\nഅരുണാചലേശ്വരനും ഉണ്ണാമലൈ അമ്മനും\nഅരുണാചലേശ്വരനും ഉണ്ണാമലൈ അമ്മനും ആയിട്ടാണ് ഇവിടെ ആരാധിക്കുന്നത്. അപ്രാപ്യമായ മല എന്നാണ് അണ്ണാമലൈ എന്ന വാക്കിനർത്ഥം. അഗ്നി ലിംഗമായാണ് ഇവിടെ അരുണാചലേശ്വരനെ ആരാധിക്കുന്നത്.\nകൊല്ലൂർ മൂകാംബിക ക്ഷേത്രത്തെക്കുറിച്ച് പറയുമ്പോൾ കേൾക്കുന്ന ഒരു വിശ്വാസം എത്ര ആഗ്രഹിച്ചാലും ദേവി വിചാരിച്ചാലല്ലാതെ ഇവിടെ എത്തിച്ചേരുവാൻ സാധിക്കില്ല എന്നാണ് ആ വിശ്വാസം. എന്നാൽ ഈ ക്ഷേത്രത്തിലെ വിശ്വാസം അനുസരിച്ച് ഈ സ്ഥലത്തെക്കുറിച്ച് സ്മരിച്ചാൽ തന്നെ ഇവിടെ എത്തിച്ചേരുമെന്നാണ് വിശ്വാസം. രമണ മഹർഷിയും ശേഷാദ്രി സ്വാമികളുമാണ് ഇങ്ങനെയൊരു കാര്യം പറ‍ഞ്ഞത് എന്നാണ് വിശ്വാസം.\nപഞ്ചഭൂത ശിവലിംഗങ്ങളിൽ അഗ്നിയാണ് ഇവിടുത്തെ ശിവലിംഗം. കൃതായുഗത്തിൽ അണ്ണാമലൈ തീയിൽ നിന്നും രൂപം കൊണ്ടാതാണ് എന്നാണ് വിശ്വാസം. ക്ഷേത്രത്തിനു തൊട്ടു പുറകിലായാണ് അണ്ണാമലൈ കുന്നുകൾ സ്ഥിതി ചെയ്യുന്നത്.\nനഗ്നപാദരായി ക്ഷേത്രം വലംവെച്ചാൽ സ്വർഗ്ഗം\nഅണ്ണാമലൈയ്യർ ക്ഷേത്രത്തിനു ചുറ്റും നഗ്ന പാദരായി വലംവെച്ചാൽ പാപങ്ങളിൽ നിന്നെല്ലാം മോചനം നേടി സ്വര്‍ഗ്ഗ ഭാഗ്യം ലഭിക്കുമെന്നൊരു വിശ്വാസമുണ്ട്. ഈ ഫലം ലഭിക്കുവാനായി കുട്ടികളും മുതിർന്നവരും അടക്കമുള്ളവർ ഇവിടെ ഇന്ത്യയുടെ വിവിധ ഭാഗങ്ങളിൽ നിന്നും എത്തിച്ചേരുന്നു. പൗർണ്ണമി നാളുകളിലാണ് അരുണാചല മല ചുറ്റുവാൻ വിശ്വാസികളെത്തുന്നത്. 14 കിലോമീറ്ററോളം അഥവാ 8.7 മൈൽ ദൂരമാണ് മല ചുറ്റുവാൻ നടക്കേണ്ടത്. പാപങ്ങളിൽ നിന്നുള്ള മോചനം മാത്രമല്ല, ആഗ്രഹങ്ങൾ പൂർത്തികരിക്കുവാനും പുനർജന്മം ഒഴിവാക്കുവാനും സഹായിക്കുന്നു എന്നുമൊരു വിശ്വാസമുണ്ട്.\nവർഷം മുഴുവൻ ആഘോഷങ്ങൾ\nവർഷം മുഴുവൻ നീണ്ടു നിൽക്കുന്ന ആഘോഷങ്ങളാണ് ഇവിടുത്തെ മറ്റൊരു പ്രത്യേകത. പുലർച്ചെ 5.00 മണിക്ക് തുടങ്ങി രാത്രി 10 മണി വരെ നീണ്ടു നിൽക്കുന്നതാണ് ഇവിടുത്തെ പൂജകൾ. സോമവാരം, ശുക്രാവാരം രണ്ടാഴ്ചയിലൊരിക്കൽ പ്രദോഷം പോലുള്ള ആഘോഷങ്ങൾ, അമാവാസി പോലുള്ള പ്രതിമാസ ഉത്സവങ്ങൾ, പൂർണ്ണിമ, ചതുർത്ഥി, ബ്രഹ്മോത്സവം, കാർത്തിക ദീപം, രഥയാത്ര, തിരൂഡൽ, പൊങ്കൽ തുടങ്ങിയ ഉത്സവങ്ങളാണ് ഇവിടെ പ്രധാനമായും ആഘോഷിക്കുന്നത്.\nഇവിടുത്തെ ഏറ്റവും വലിയ ആഘോഷങ്ങളിലൊന്ന് ഇവിടുത്തെ കാർത്തിക വിളക്കാണ്. നവംബറിനും ഡിസംബറിനും ഇടയിൽ വരുന്ന പൂർണ്ണചന്ദ്രദിവസമാണ് കാർത്തിക വിളക്ക് ആചരിക്കുന്നത്. മുപ്പത് ലക്ഷത്തോളം തീർഥാടകരാണ് ഇവിടെ ഇതിൽ പങ്കെടുക്കുവാനായി മാത്രം ഇവിടെ എത്തിച്ചേരുന്നത്. അരുണാചല കുന്നിന്റെ മുകളിൽ മൂന്ന് ടൺ നെയ്യ് ഉപയോഗിച്ചാണ് കാർത്തിക വിളക്ക് കത്തിക്കുന്നത്.\nഒരിക്കൽ അതായത് ഇരുപതാം നൂറ്റാണ്ടിന്റെ തുടക്കത്തിൽ ഈ ക്ഷേത്രത്തെക്കുറിച്ചും ഇതിന്റെ പ്രത്യേകതകളെക്കുറിച്ചും കേട്ടറിഞ്ഞ് രമണ മഹർഷി ഇവിടെ എത്തുവാനിടയായി. ഇവിടെ എത്തിയ മഹർഷി ക്ഷേത്രത്തിൽ ധ്യാനത്തിൽ ചിലവഴിക്കുകയും പിന്നീട് ക്ഷേത്ര നിലവറയിലേക്ക് മാറുകയും ചെയ്തുയ അതിനു ശേഷം സമാധിയക്ക് സമാനമായ അവസ്ഥയിലായി അദ്ദേഹം. ഇതറിഞ്ഞ് മഹർഷിയെ കൂട്ടിക്കൊണ്ടുപോകുവാനെത്തിയ ശേഷാദ്രി സ്വാമികൾ കാണുന്നത് ജീവനുള്ള മഹർഷിയുടെ ശരീരം ഉറുമ്പുകൾ അരിക്കുന്നതാണ്. അദ്ദേഹം ധ്യാനിച്ചിരുന്ന ഗുഹസ്ഥിതി ചെയ്യുന്നത് അരുണാചല കുന്നുകളുടെ താഴെ ചെരിവിലാണ്. പിന്നീട് ഇവിടെ അദ്ദേഹത്തിന്റെ പേരിൽ ഒരു ആശ്രമം സ്ഥാപിക്കുകയും ഇവിടം മുക്തി സ്ഥാനം എന്നറിയപ്പെടുകയും ചെയ്തു.


Saturday6October 2018 2:25 am IST\n1942-ലെ ആര്‍എസ്എസ് പരിശീലന ക്യാമ്പില് അന്നത്തെ സര്‍സംഘചാലക് ഗുരുജി ഗോള്‍വാള്‍ക്കര് നടത്തിയ പ്രസംഗം... ബ്രിട്ടീഷുകാരെ സഹായിക്കുന്നവരെ അദ്ദേഹം വിമര്‍ശിച്ചത്, പിറ്റേന്ന് ബ്രിട്ടീഷുകാര്‍ക്കെതിരായ സമരത്തില് സ്വയംസേവകര് അവരുടേതായ ചുമതല വഹിക്കണമെന്നും വേണ്ടിവന്നാല് ജീവന് പോലും സമര്‍പ്പിക്കാന് തയ്യാറാവണം എന്നും ആര്‍എസ്എസ് പ്രമേയം പാസ്സാക്കിയത്... ഇതൊക്കെ ചരിത്രരേഖകളിലുണ്ട്.\nആര്‍എസ്എസ് നേതാക്കള് എഴുതിയ ചില പുസ്തകങ്ങളിലൂടെ ഒന്ന് കണ്ണോടിച്ചാല് മതി ആ സംഘടന എന്തെന്ന് അറിയാന്. ആര്‍എസ്എസിനെക്കുറിച്ച് എത്രയോ രേഖകള്, ഗ്രന്ഥങ്ങള് ലഭ്യമാണ്. ഇക്കാര്യത്തില് എനിക്ക് ശുപാര്‍ശ ചെയ്യാനുള്ളത് മുതിര്‍ന്ന ആര്‍എസ്എസ് നേതാവും ബൗദ്ധികാചാര്യനുമായ ആര്. ഹരി എഴുതിയ ' ആര്‍എസ്എസും ഉണരുന്ന ഹിന്ദുത്വവും' എന്ന ഗ്രന്ഥമാണ്. അതില് സംഘ സ്ഥാപനകാലത്തെ ചിത്രം വ്യക്തതയോടെ വരച്ചുവെച്ചിട്ടുണ്ട്. ഡോ. ഹെഡ്‌ഗെവാര് അന്ന് മനസ്സില് കണ്ട ചിത്രം അതിലൂടെ വ്യക്തം. ലോകമാന്യ തിലകന്റെ നേതൃത്വത്തില് നടക്കുന്ന പൗരുഷത്തിന്റെ ഉയിര്‍ത്തെഴുന്നേല്‍പ്പിന്റെ മാര്‍ഗ്ഗത്തിലൂടെയുള്ള സമരരീതി; അതിനായി ഭഗവദ് ഗീതയെ അദ്ദേഹം ആശ്രയിച്ചത്; രണ്ടാമതായി, ഗാന്ധിജിയും അനുയായികളും സ്വീകരിച്ച അഹിംസയില് അധിഷ്ഠിതമായ സമരരീതികള്; അഹിംസ സിദ്ധാന്തം താന് ലക്ഷ്യമിട്ട വിധത്തില് പ്രവൃത്തി പഥത്തിലെത്തിക്കാന് ഗാന്ധിജിക്കാവതിരുന്ന കാലഘട്ടം.\nഗാന്ധിജിയുടെ അനുയായി ഗാന്ധിജി മാത്രമായിരുന്നു എന്ന് പറയാം; ആ മഹാത്മാവിന്റെ അഹിംസ ആത്മധൈര്യമില്ലാത്ത അനുയായികളുടെ കയ്യില് ജാഡ്യമായി ( passivism ) അധഃപതിച്ചു എന്നും ആ സ്ഥിതിയെ വിശകലനം ചെയ്തുകൊണ്ട് ആര്. ഹരി വിശദീകരിക്കുന്നുണ്ട്. മൂന്നാമതായി ഡോക്ടര്‍ജി അന്ന് കണ്ടത് വിപ്ലവകാരികളെയാണ്. നാലാമത്, സര് സി. ശങ്കരന് നായരെപ്പോലുള്ള ഭരണഘടനവാദികള്. ഇവരെ നാലുകൂട്ടരേയും അവരുടെ ചിന്തകളെയും ഡോക്ടര്‍ജി വിലയിരുത്തിയിരുന്നു. ആരെയും വെറുത്തില്ല. എന്നാലവരുടെ സീമകള് മനസ്സിലാക്കി. അതിനൊപ്പമാണ് നിസ്സഹകരണ സമരത്തിന്റെ കൂട്ടിനായി ഖിലാഫത് പ്രസ്ഥാനത്തെയും ഗാന്ധിജി പിന്തുണച്ചത് സൂചിപ്പിച്ചത്. ആ 'സമരാങ്കണത്തില് വെച്ചുപോലും ഗാന്ധിജിയുടെ സഹ മഹാരഥികളായിരുന്ന ആലി സഹോദരന്മാര് ഗാന്ധിത്തൊപ്പി ധരിച്ചിരുന്നില്ല' എന്നതും ഡോക്ടര്‍ജി കണ്ടത് ആര്.ഹരി ഓര്‍മ്മിപ്പിക്കുന്നുണ്ട്.\nഅതായത് മുസ്ലിം, ക്രിസ്ത്യന് വിഭാഗങ്ങള് അന്ന് ഗാന്ധിജിക്കൊപ്പമായിരുന്നില്ല. മാത്രമല്ല മാപ്പിള ലഹളയുടെ മഹാ ദുരന്തം പേറേണ്ടിവന്നത് ഹിന്ദുസമൂഹമാണ് താനും. ഇതൊക്കെയാണ് മറ്റൊരു ദേശീയ പ്രസ്ഥാനത്തിന്റെ പ്രസക്തിയെക്കുറിച്ചും പ്രാധാന്യത്തെക്കുറിച്ചും ഡോക്ടര്‍ജിയെ ചിന്തിപ്പിച്ചത്. 'അനാദികാലം മുതല് ഇവിടെ ജീവിച്ചുപോന്ന ഹിന്ദു സമാജമാണ് ഇവിടുത്തെ ദേശീയ സമാജം. അതിന്റെ ചുമലുകളിലാണ് ഈ ദേശത്തിന്റെ ചുമതല... അതിന്റെ ബലവും ദൗര്‍ബല്യവുമാണ് ഇവിടുത്തെ ദേശത്തിന്റെ ബലവും ദൗര്‍ബല്യവും. അതിന്റെ അടിസ്ഥാനത്തില് ഹിന്ദുസമാജത്തെ ഉണര്‍ത്താനും സംഘടിപ്പിക്കാനും ചൈതന്യവും പ്രാപ്തിയും ആത്മവിശ്വാസവും ഉള്ളതാക്കാനും അദ്ദേഹം തീര്‍ത്തും നിശ്ചയിച്ചു...അങ്ങനെ 1925 ല് ഹിന്ദുത്വമാണ് ദേശീയത്വം എന്ന സ്വയം സിദ്ധമായ സിദ്ധാന്തം സ്വീകരിച്ചുകൊണ്ട് ആ സമാജത്തെ സംഘടിപ്പിക്കാനുള്ള പ്രവര്‍ത്തനങ്ങളില് ഏര്‍പ്പെട്ടു. (കേശവ: സംഘ നിര്‍മ്മാതാ- പുറം: 26-27). എന്താണിത് കാണിക്കുന്നത്; ഇത് ചരിത്രമല്ലേ; സ്വാതന്ത്ര്യ സമരത്തിന്റെ തീച്ചൂളയില് വിരിഞ്ഞ പ്രസ്ഥാനമാണ് ആര്‍എസ്എസ് എന്നതിന് ഇതിനേക്കാള് വലിയ സാക്ഷ്യപത്രം വേണോ?.\nഅതിനുശേഷം 1930- ലെ വന സത്യഗ്രഹത്തില് ഡോ.ഹെഡ്‌ഗേവാര് അടക്കമുള്ളവര് പങ്കെടുത്ത് അറസ്റ്റ് വരിച്ചത്, 1930 ജനുവരി 26 'സ്വാതന്ത്ര്യ ദിന'മായി കോണ്‍ഗ്രസ് പ്രവര്‍ത്തകസമിതി പ്രഖ്യാപിച്ചപ്പോള് അതെ ദിവസം രാജ്യമെമ്പാടുമുള്ള ആര്‍എസ്എസ് ശാഖകളില് ഒരു ചടങ്ങ് എന്ന നിലക്ക് തന്നെ ദേശീയപതാകയെ വന്ദിക്കാന് തീരുമാനിച്ചത്, നേതാജി സുഭാഷ് ചന്ദ്രബോസിനെപ്പോലുള്ള ദേശീയ ബോധത്തില് അടിയുറച്ച സ്വാതന്ത്ര്യ സമര നേതാക്കള് സംഘ നേതൃത്വവുമായി പുലര്‍ത്തിയിരുന്ന ആത്മബന്ധം... ഡോക്ടര്‍ജി ജീവന് വെടിഞ്ഞതിന് തലേന്ന് നേതാജി അദ്ദേഹത്തെ നാഗപ്പൂരില് ചെന്ന് കണ്ടതുമൊക്കെ.... ഇതൊക്കെ ചരിത്രത്തിന്റെ ഭാഗമാണ്.\n1942-ലെ ആര്‍എസ്എസ് പരിശീലന ക്യാമ്പില് അന്നത്തെ സര്‍സംഘചാലക് ഗുരുജി ഗോള്‍വാള്‍ക്കര് നടത്തിയ പ്രസംഗം... ബ്രിട്ടീഷുകാരെ സഹായിക്കുന്നവരെ അദ്ദേഹം വിമര്‍ശിച്ചത്, പിറ്റേന്ന് ബ്രിട്ടീഷുകാര്‍ക്കെതിരായ സമരത്തില് സ്വയംസേവകര് അവരുടേതായ ചുമതല വഹിക്കണമെന്നും വേണ്ടിവന്നാല് ജീവന് പോലും സമര്‍പ്പിക്കാന് തയ്യാറാവണം എന്നും ആര്‍എസ്എസ് പ്രമേയം പാസ്സാക്കിയത്... ഇതൊക്കെ ചരിത്രരേഖകളിലുണ്ട്. ക്വിറ്റ് ഇന്ത്യ സമരകാലഘട്ടത്തില് തനിക്ക് അഭയം നല്‍കിയത് ദല്‍ഹിയിലെ ആര്‍എസ്എസ് നേതാക്കളാണ് എന്ന് അരുണ അസഫ് അലിയും അച്യുത് പട് വര്‍ദ്ധനുമൊക്കെ പറഞ്ഞതും ഓര്‍ക്കുക.\nവി.ഡി സവര്‍ക്കറെയും ശ്യാമപ്രസാദ് മുഖര്‍ജിയെയും കടന്നാക്രമിക്കാനും ലേഖകന് തയ്യാറായിട്ടുണ്ട്. സവര്‍ക്കര് ജയില് മോചിതനായത് സംബന്ധിച്ച്, അദ്ദേഹത്തെ ഒരിക്കലും കണ്ടുകൂടാതിരുന്ന, നെഹ്റൂയിസ്റ്റുകള് ഉയര്‍ത്തിയിരുന്ന അതെ വാദഗതികള് തന്നെയാണിത്. ഒരു കാര്യം മതി, സവര്‍ക്കറുടെ ദേശീയബോധവും സമര തീഷ്ണതയും തിരിച്ചറിയാന്. സ്വാതന്ത്ര്യ സമര കാലഘട്ടത്തില് അറസ്റ്റ് ചെയ്യപ്പെട്ട പണ്ഡിറ്റ് നെഹ്റുവിന് വീട്ട് തടങ്കലും അതിനായി അദ്ദേഹം തിരഞ്ഞെടുത്ത വസതിയും ആധുനിക സൗകര്യങ്ങളും ബ്രിട്ടീഷുകാര് നല്‍കി. സവര്‍ക്കറെ അയച്ചത് ആന്‍ഡമാനിലെ സെല്ലുലാര് ജയിലിലിലെ കടുത്ത നരക യാതനകളിലേക്കാണ്. എന്തുകൊണ്ടാണ് ബ്രിട്ടീഷുകാര് ഈ വിവേചനം കാണിച്ചത് ? സവര്‍ക്കര് ഒരു ധീര സമര നായകനായിരുന്നു എന്നത് തന്നെയല്ലേ?\nശ്യാമപ്രസാദ് മുഖര്‍ജിക്കെതിരെ ഉയര്‍ത്തുന്നത് ഹിന്ദുമഹാസഭാ ബന്ധമാണ്. അതിനൊപ്പം ക്വിറ്റ് ഇന്ത്യ സമരകാലഘട്ടത്തില് ബ്രിട്ടീഷുകാരുമായി ചേര്‍ന്ന് അദ്ദേഹം പ്രവര്‍ത്തിച്ചു എന്നും മറ്റുമുള്ള കള്ളത്തരങ്ങളും. ക്വിറ്റ് ഇന്ത്യ സമരം തന്നെ കോണ്‍ഗ്രസിന്റെ രാഷ്ട്രീയ തട്ടിപ്പായിരുന്നു എന്ന് കരുതുന്നവര് അക്കാലത്തു തന്നെ കോണ്‍ഗ്രസ്സിലും ദേശീയ പ്രസ്ഥാനങ്ങളിലും ഉണ്ടായിരുന്നു. നേതാജി ബോസിനെതിരെ നെഹ്രുവിയന് നേതാക്കള് പറഞ്ഞു നടന്നതുപോലെയെന്നേ ഇതിനെക്കുറിച്ച് പറയേണ്ടൂ. ഡോ. മുഖര്‍ജി അത്രമോശക്കാരനായിരുന്നു എങ്കില് പിന്നെ എന്തുകൊണ്ടാണ് 1947-ല് കേന്ദ്രമന്ത്രിസഭയിലേക്ക് നെഹ്റു ക്ഷണിച്ചത്?\n1943ല് ബംഗാള് പട്ടിണിയില് അമര്‍ന്നപ്പോള് അരലക്ഷം സമൂഹ അടുക്കളകളാണ് ഡോ.മുഖര്‍ജിയും കൂട്ടരും കൂടി സൃഷ്ടിച്ചത്. പിന്നീട് ബംഗാള് വിഭജന വേളയില് ഹിന്ദുക്കളുടെ രക്ഷിതാവായി രംഗത്തുണ്ടായിരുന്നതും അതെ മുഖര്‍ജി തന്നെയാണ് എന്നതൊക്കെ ലേഖകന് മറക്കുന്നു. ഇന്ത്യയെ ഒന്നായി കാണാന്, അനുച്ഛേദം 370 എടുത്തുകളയണം എന്നാവശ്യപ്പെട്ടു സമരം ചെയ്ത് രക്തസാക്ഷിത്വം വരിക്കുകയാണ് ആ ധീര ദേശാഭിമാനി ചെയ്തത് എന്നാരെങ്കിലും ഓര്‍ക്കണ്ടേ? ദേശീയ ചിന്താഗതി വെച്ചുപുലര്‍ത്തിയിരുന്നവരെ താറടിച്ചു കാണിക്കാനുള്ള ഉദ്യമമാണ് ഈ ലേഖനം എന്ന് പറഞ്ഞത് അതുകൊണ്ടാണ്.\nഎന്തുകൊണ്ട് ഇപ്പോള് ഇങ്ങനെ ഒരു കുല്‍സിത നീക്കം എന്നതും പരിശോധിക്കണമല്ലോ. ഒന്ന്, സര്‍സംഘചാലകിന്റെ ദല്‍ഹി പരിപാടി ഉണ്ടാക്കിയ അലയടികള്. രണ്ട്, പരാജിതനായ ഒരു തെരഞ്ഞെടുപ്പ് 'പണ്ഡിതന്റെ' മാനസികാവസ്ഥ. മൂന്ന്, 1925ല് തുടങ്ങിയ ഒരു പ്രസ്ഥാനം ഇന്ന് ഇന്ത്യയില് മാത്രമല്ല ലോകമെമ്പാടും വളര്‍ന്ന് പന്തലിച്ചിരിക്കുന്നു. ഇന്ത്യയുടെ രാഷ്ട്രപതി മുതല് ഉപരാഷ്ട്രപതി പ്രധാനമന്ത്രി പദങ്ങളില് വരെ ആ സംഘ സംസ്‌കാരത്തിന്റെ വേരുകളുള്ളവര് കയറിയിരിക്കുന്നത് കാണേണ്ടിവരുന്നു.\nഎത്രയോ മുഖ്യമന്ത്രിമാര്; ആയിരക്കണക്കിന് ഗ്രാമ പഞ്ചായത്തുകള് സംഘ പ്രസ്ഥാനത്തിന്റെ കാവലാള്‍മാരുടെ നിയന്ത്രണത്തിലാണ്. 350ഓളം എംപിമാര്, 1,400ലേറെ എംഎല്‍എമാര്. അടിത്തറയായി 60,000ലധികം സംഘ ശാഖകള്, 13,000ലേറെ വിദ്യാലയങ്ങള്, സമാജത്തിന്റെ എല്ലാ മേഖലകളിലും സ്വാധീനം ചെലുത്തുന്ന നിലയിലേക്ക് ആ പ്രസ്ഥാനം വളര്‍ന്നു. അതൊക്കെ കാണാതെ പോകാനാവുമോ? ഒരു ചെറിയ പ്രാദേശിക പാര്‍ട്ടിയുണ്ടാക്കി അതില്‍നിന്ന് നിഷ്‌കരുണം പുറന്തള്ളപ്പെട്ട് അനാഥ പ്രേതത്തെപ്പോലെ നടക്കുന്ന ഒരാളെ അലട്ടുന്നത് ദുഃഖമാവുകയില്ല, മറിച്ച് ഒരുതരം മാറാരോഗമാവണം. അതാണ് ഈ 'ഹിന്ദു' ലേഖനത്തില് നിഴലിക്കുന്നത്. ദേശീയ ബോധം പകരുകമാത്രമല്ല രാഷ്ട്രത്തെ ദേശീയപാതയിലൂടെ നയിക്കുന്നതും ഈ പ്രസ്ഥാനമാണ് എന്നത് തിരിച്ചറിയുമ്പോഴുള്ള വിഷമമാവണം അതൊക്കെ.\n'രാഷ്ട്രീയ നേട്ടങ്ങള്‍ക്കായി രാഷ്ട്രത്തെ ഒറ്റുകൊടുക്കരുത്'


'മാധ്യമങ്ങളിൽ നിന്ന് ഒളിച്ചോടില്ല'; എല്ലാ സംശയങ്ങൾക്കും മറുപടി ഉണ്ടാകുമെന്ന് സ്വപ്ന സുരേഷ് |\nSwapna Suresh| 'മാധ്യമങ്ങളിൽ നിന്ന് ഒളിച്ചോടില്ല'; എല്ലാ സംശയങ്ങൾക്കും മറുപടി ഉണ്ടാകുമെന്ന് സ്വപ്ന സുരേഷ്\nഅമ്മയ്ക്കൊപ്പം തിരുവന്തപുരത്ത് മാധ്യമങ്ങളെ കാണുമെന്നും സ്വപ്ന സുരേഷ് കൊച്ചിയില് പറഞ്ഞു. കേസിന്റെ കാര്യങ്ങൾക്കാണ് ഇപ്പോൾ മുൻഗണന നല്‍കുന്നതെന്നും അവര് കൂട്ടിച്ചേര്‍ത്തു.\nKochi, First Published Nov 9, 2021, 4:20 PM IST\nകൊച്ചി: മാധ്യമങ്ങളിൽ നിന്ന് ഒളിച്ചോടില്ലെന്ന് സ്വര്‍ണ്ണക്കടത്ത് കേസ് പ്രതി സ്വപ്ന സുരേഷ്. എല്ലാ സംശയങ്ങൾക്കും മറുപടി ഉണ്ടാകും. അമ്മയ്ക്കൊപ്പം തിരുവന്തപുരത്ത് മാധ്യമങ്ങളെ കാണുമെന്നും സ്വപ്ന സുരേഷ് കൊച്ചിയില് പറഞ്ഞു. കേസിന്റെ കാര്യങ്ങൾക്കാണ് ഇപ്പോൾ മുൻഗണന നല്‍കുന്നതെന്നും അവര് കൂട്ടിച്ചേര്‍ത്തു. കൊച്ചിയിൽ അഭിഭാഷകനെ കാണാന് എത്തിയതായിരുന്നു സ്വപ്ന സുരേഷ്.\nമുഖ്യമന്ത്രിയുടെ പേരടക്കം പറയാൻ കേന്ദ്ര ഏജൻസികൾ തന്‍റെ മേൽ സമ്മർദ്ദം ചെലുത്തുന്നുവെന്നാണ് സ്വപ്നയുടേതെന്ന പേരിൽ പുറത്തുവന്ന ശബ്ദരേഖയിൽ പറയുന്നത്. ആ വാദത്തിൽ സ്വപ്ന ഉറച്ച് നിൽക്കുന്നോ? സ്വപ്നയെ കുടുക്കിയതാര്? ആരാണ് സ്വപ്നയുടെ 'ബോസ്'? നയതന്ത്രബാഗേജ് വഴി എട്ട് തവണയോളം സ്വർണം കടത്താനുള്ള പദ്ധതി തയ്യാറാക്കിയതും സ്വപ്നയെ സഹായിച്ചതും ആര്? അറ്റാഷെ അടക്കമുള്ളവർക്ക് സ്വർണക്കടത്തിലുള്ള പങ്കെന്ത്? സരിത്തും മറ്റ് കൂട്ടുപ്രതികളുമല്ലാതെ ഈ കേസിൽ കാണാമറയത്ത് ആരെങ്കിലുമുണ്ടോ? സ്വപ്നയെ കുടുക്കിയതെങ്കിൽ ആരായിരുന്നു പിന്നിൽ? സംസ്ഥാനസർക്കാരിന് കീഴിൽ ഐടി വകുപ്പിലെ ഉന്നതപദ്ധതികളിലൊന്നിൽ സ്വപ്നയ്ക്ക് നിയമനം ലഭിച്ചതെങ്ങനെ? ആരാണ് ഈ നിയമനത്തിന് പിന്നിൽ? വ്യാജസർട്ടിഫിക്കറ്റ് ഹാജരാക്കിയ സ്വപ്നയ്ക്ക് മുന്നിൽ ഉന്നതനിയമനങ്ങൾക്ക് വഴികൾ തുറന്നിട്ടതാര്? മുഖ്യമന്ത്രിയുടെ പ്രിൻസിപ്പൽ സെക്രട്ടറിയായിരുന്ന എം ശിവശങ്കറുമായി സ്വപ്നയ്ക്കുള്ള ബന്ധമെന്ത്, അതുപയോഗിച്ച് എന്തെല്ലാം അധികാരദുർവിനിയോഗങ്ങൾ സ്വപ്ന നടത്തി? ലൈഫ് മിഷനുമായി ബന്ധപ്പെട്ട് കമ്മീഷൻ വാങ്ങുന്നതടക്കമുള്ള അഴിമതികളിലേക്ക് എത്തിയതെങ്ങനെ? കേന്ദ്ര ഏജൻസികൾ ഇതിൽ സംസ്ഥാനസർക്കാരിലെ ഉന്നതരുമായി ബന്ധമുണ്ടെന്ന് പറയാൻ സ്വപ്നയ്ക്ക് മേൽ എങ്ങനെയാണ് സമ്മർദ്ദം ചെലുത്തിയത്? ഇപ്പോൾ കേന്ദ്രഏജൻസികൾ ഹാജരാക്കിയ കുറ്റപത്രങ്ങളിലെ പല വകുപ്പുകളും, യുഎപിഎ അടക്കം നിലനിൽക്കുന്നതല്ല എന്ന് ഹൈക്കോടതി നിരീക്ഷിച്ചതിനെക്കുറിച്ച് സ്വപ്നയ്ക്ക് പറയാനുള്ളതെന്ത്? - അങ്ങനെ നിരവധി നിരവധി ചോദ്യങ്ങൾക്ക് മറുപടി പറയാനുണ്ട് സ്വപ്നയ്ക്ക്.\nപലതും തുറന്ന് പറയാനുണ്ടെന്ന് സ്വപ്നയുടെ അമ്മ നേരത്തേ ഏഷ്യാനെറ്റ് ന്യൂസിനോട് പറഞ്ഞിരുന്നു. ജയിലിൽ നിന്ന് പുറത്തേക്ക് എത്തിയപ്പോൾ മാധ്യമപ്രവർത്തകരുടെ ചോദ്യങ്ങൾക്ക് എല്ലാറ്റിനോടും പിന്നീട് പ്രതികരിക്കുമെന്നാണ് സ്വപ്ന സുരേഷ് വ്യക്തമാക്കിയത്.\nSwapna Suresh | ആരാണ് സ്വപ്നയുടെ 'ബോസ്'? നിർണായക വെളിപ്പെടുത്തൽ കാത്ത് രാഷ്ട്രീയ കേരളം\nLast Updated Nov 9, 2021, 4:39 PM IST


Janmabhumi| 'മറ്റൊരാള്‍ക്ക് നിങ്ങള് വരുത്തിയ നാശനഷ്ടം നിങ്ങള്‍ക്കും സംഭവിക്കും വരെ ഒരിക്കലും മനസിലാകില്ല'; സോഷ്യല് മീഡിയയില് ചര്‍ച്ചയായി ഭാവനയുടെ പ്രതികരണം\nSeptember 18, 2020, 04:59 p.m.\n2002ല് പുറത്തിറങ്ങിയ നമ്മള് എന്ന ചിത്രത്തിലൂടെയാണ് ഭാവന സിനിമാരംഗത്ത് എത്തിയത്. തമിഴ് സൂപ്പര് ഹിറ്റ് ചിത്രം 96ന്റെ കന്നഡ റീമേക്ക് 99 ആണ് ഭാവനയുടെതായി ഒടുവില് റിലീസ് ചെയ്ത ചിത്രം.\nസോഷ്യല് മീഡിയയില് ചര്‍ച്ചയായി നടി ഭാവനയുടെ ഇന്‍സ്റ്റഗ്രാം പോസ്റ്റ്. 'മറ്റൊരാള്‍ക്ക് നിങ്ങള് വരുത്തിയ നാശനഷ്ടം അതേ കാര്യം തന്നെ നിങ്ങള്‍ക്കും സംഭവിക്കുന്നത് വരെ ഒരിക്കലും മനസിലാകില്ല. അതുകൊണ്ടാണ് ഞാനിവിടെ ഉള്ളത് കര്‍മ'' എന്നാണ് ഭാവനയുടെ പോസ്റ്റ്. ഈ പോസ്റ്റ് മണിക്കൂറുകള്‍ക്കുള്ളില് തന്നെ സോഷ്യല് മീഡിയയില് വൈറലായിട്ടുണ്ട്. ധാരാളം പേര് പോസ്റ്റിന് പിന്തുണയുമായി രംഗത്തെത്തിയിട്ടുണ്ട്. സയനോര ഫിലിപ്പ്, മൃദുല മുരളി എന്നിവരും പോസ്റ്റിന് താഴെ പിന്തുണ നല്‍കിയിട്ടുണ്ട്.\nInstagram Post: https://www.instagram.com/p/CFRENTrF0vy/\nഭര്‍ത്താവ് നവീനൊപ്പം ബാഗ്ലൂരിലാണ് ഭാവന ഇപ്പോള് താമസിക്കുന്നത്. അടുത്തിടെ മഞ്ജു വാര്യര്, സംയുക്ത വര്‍മ്മ എന്നിവര്‍ക്കൊപ്പമുള്ള ചിത്രങ്ങള് ഭാവന പങ്കുവച്ചിരുന്നു. 2002ല് പുറത്തിറങ്ങിയ നമ്മള് എന്ന ചിത്രത്തിലൂടെയാണ് ഭാവന സിനിമാരംഗത്ത് എത്തിയത്. തമിഴ് സൂപ്പര് ഹിറ്റ് ചിത്രം 96ന്റെ കന്നഡ റീമേക്ക് 99 ആണ് ഭാവനയുടെതായി ഒടുവില് റിലീസ് ചെയ്ത ചിത്രം.\nസിപിഎമ്മില് നിന്നും കോണ്‍ഗ്രസില് നിന്നും രാജിവെച്ച് ബിജെപിയില് ചേര്‍ന്നു\nകോവിഡ് നിരീക്ഷണത്തിലായിരുന്ന സൈനികന് വീട്ടിനുള്ളില് മരിച്ച നിലയില്; പോസ്റ്റുമോര്‍ട്ടത്തിനുശേഷം മൃതദേഹം ബന്ധുക്കള്‍ക്കു വിട്ടു കൊടുത്തു\nആശുപത്രി നിര്‍മ്മാണം: പൈലിങ്ങിനിടയില് തകര്‍ന്ന വീട് പുനര്‍നിര്‍മ്മിച്ച് നല്‍കണമെന്ന് മനുഷ്യാവകാശ കമ്മീഷന്\nകോര്‍പ്പറേഷന് ഓഫീസിന് മുന്നില് സപ്തദിന സത്യഗ്രഹം; കോര്‍പ്പറേഷനില് നടക്കുന്നത് കണ്‍സള്‍ട്ടന്‍സി രാജ്: ബിജെപി\nഭരണക്കാരുടെ ഹിന്ദുവിരുദ്ധ നീക്കങ്ങള് തെരഞ്ഞെടുപ്പില് പ്രതിഫലിക്കും: കേരള പത്മശാലിയ സംഘം\nപുഞ്ചകൃഷിയുടെ വിത അനിശ്ചിതത്വത്തില്\nRekha Menon Operation Gulmarg Shaukat Hayat Khan Muhammad Ali Jinnah Bar case KM Mani BIJU RAMESH mm hassan rahul easwar Egypt Geo bag Kottarakkara Sreedharan Nair Bomma kolu Navarathri Manachira Shashi Tharoor tamil nadu election 2021\nകൊട്ടാരക്കര വിടപറഞ്ഞിട്ട് 34 വര്‍ഷം; ഓര്‍മകളുമായി വിജയലക്ഷ്മി\nഅശോകന് അവാര്‍ഡ് വിവരം അറിയുന്നത് പെയിന്റിങ് ജോലിക്കിടെ\nകലാസംവിധാന പുരസ്‌കാരം കുട്ടനാട്ടുകാരന്\nസംസ്ഥാന ചലചിത്ര പുരസ്‌ക്കാരം: കണ്ണൂരിന് തിളക്കം പയ്യന്നൂരിന് ഇരട്ടി മധുരം\nഅധികാരം പോലീസിനും കോടതിക്കും; അശ്ലീല യൂട്യൂബറെ കയ്യേറ്റം ചെയ്ത സംഭവത്തില് വിമര്‍ശനവുമായി ബാലചന്ദ്രമേനോന്\nസിനിമ പുറത്തിറങ്ങട്ടെ; പ്രതിഫലമില്ലാതെ പുതിയ ചിത്രത്തില് അഭിനയിക്കാമെന്ന് ടൊവീനോ, അമ്പത് ലക്ഷത്തില് നിന്ന് മുപ്പത് ലക്ഷമാക്കാന് തയ്യാറെന്ന് ജോജു\nസുരേഷ് ഗോപി നായകനാകുന്ന സിനിമയുടെ ഷൂട്ടിങ്ങും തുടങ്ങുന്നു; കാവലിന്റെ രണ്ടാം ഘട്ട ചിത്രീകരണം അടുത്ത ആഴ്ച മുതല്; മാസാകാന് തമ്പാന്\nഇടവേള ബാബുവിന്റെ വിവാദ പരാമര്‍ശം; താരസംഘടനയുടെ നിലപാട് ആരാഞ്ഞ് ഡബ്ല്യൂസിസി; എഎംഎംഎ മുന്നില് മൂന്ന് ചോദ്യങ്ങള്


Mahendrasingh Dhoni - East Coast Daily Malayalam\nധോണിക്ക് ഇനിയൊരു തിരിച്ചുവരവുണ്ടാകില്ല; അവനെ എനിക്കറിയാമെന്ന് മുന് ഇന്ത്യന് താരം\nന്യൂഡൽഹി: അന്താരാഷ്ട്ര ക്രിക്കറ്റിലേക്ക് ധോണിക്ക് ഇനിയൊരു തിരിച്ചുവരവുണ്ടാകില്ലെന്ന് വ്യക്തമാക്കി മുന് ഇന്ത്യന് താരം ആശിഷ് നെഹ്‌റ. ധോണിയെ എനിക്ക് നന്നായി അറിയാം. അതുകൊണ്ടുതന്നെയാണ് അദ്ദേഹം ഇനി ഇന്ത്യക്ക്…\nചെന്നൈ: ഇന്ത്യന് പ്രീമിയര് ലീഗ് ക്രിക്കറ്റിനായി ടീമുകൾ ഒരുക്കത്തിലാണ്. ചെന്നൈ സൂപ്പര് കിങ്‌സിന്റെ ക്യാപ്റ്റൻ മഹേന്ദ്രസിംഗ് ധോണിയും കഴിഞ്ഞ ദിവസം പരിശീലനത്തിന് ഇറങ്ങിയിരുന്നു. ഇപ്പോൾ ആത്മബന്ധം വെളിപ്പെടുത്തിയിരിക്കുകാണ്…\nഇന്ത്യൻ ക്രിക്കറ്റ് താരം മഹേന്ദ്രസിംഗ് ധോണി വിരമിക്കുകയാണെന്ന രീതിലായിരുന്നു കഴിഞ്ഞ കുറെ നാളുകളായി വാർത്തകൾ വന്നിരുന്നത്. ഇപ്പോഴിതാ, ഐപിഎല്ലിനുള്ള തയ്യാറെടുപ്പിലാണ് ധോണി. എന്നാൽ ഒരു വര്‍ഷത്തിലധികമായി ക്രിക്കറ്റില്…\nമുംബൈ: എം.എസ് ധോണി അന്താരാഷ്ട്ര ക്രിക്കറ്റില് നിന്ന് വിരമിക്കുന്നുവെന്ന സംശയങ്ങൾ ബലപ്പെടുന്നു. ബി.സി.സി.ഐ പ്രസിദ്ധീകരിച്ച ഇന്ത്യന് താരങ്ങളുടെ പുതിയ കരാര് പട്ടികയിൽ ധോണിയുടെ പേര് ഉൾപ്പെട്ടിട്ടില്ല. ഏഴു…


ചാർമിളയുടെ ജീവിതം കടുത്ത പ്രതിസന്ധിയില് | USA Malayalam News Paper\nചാർമിളയുടെ ജീവിതം കടുത്ത പ്രതിസന്ധിയില്\nStory Dated: Monday, December 31, 2018 09:29 hrs EST\nനടന് കിഷോര് സത്യയുമായുള്ള രഹസ്യ വിവാഹവും വിവാഹ മോചനവും മൂലം വിവാദത്തിലായ തെന്നിന്ത്യന് താരമാണ് ചാര്‍മിള. കാബൂളിവാല എന്ന ചിത്രത്തില് നായികയായി എത്തിയ ചാര്‍മിള ഒരുകാലത്ത് തെന്നിന്ത്യയില് തിരക്കുള്ള നായികമാരില് ഒരാളായിരുന്നു. എന്നാല് ഇപ്പോള് തന്റെ ജീവിതം കടുത്ത പ്രതിസന്ധിയില് ആണെന്ന വെളിപ്പെടുത്തലുമായി താരം.\nതമിഴ്‌നാട്ടിലെ ഓല മേഞ്ഞ ചെറിയ പുരകളും ഓടിട്ട വീടുകളുമുള്ള ഒരു കൊച്ചു തെരുവില് രണ്ടു മുറികളുള്ള ഒരു കുഞ്ഞു വീട്ടില് അമ്മയോടും മകനോടുമൊപ്പം ജീവിക്കുന്ന ചാര്‍മിള ഒരു വനിതാ പ്രസിദ്ധീകരണത്തിനു നല്‍കിയ അഭിമുഖത്തിലാണ് തന്റെ ദുരന്ത ജീവിതത്തെക്കുറിച്ച് തുറന്നു പറയുന്നത്. ജീവിതത്തിന്റെ വിവിധ ഘട്ടങ്ങളിലായി ഉണ്ടായ മൂന്നു പ്രണയങ്ങളും അവ സമ്മാനിച്ച പരാജയങ്ങളുമാണ് തന്റെ ഇന്നത്തെ അവസ്ഥയ്ക്ക് കാരണം. സോഫ്‌റ്റ്വെയര് എഞ്ചിനീയര് രാജേഷുമായുള്ള വിവാഹമോചനത്തിനു ശേഷം മകനോടൊപ്പം ജീവിക്കുന്ന താരം അതിനെക്കുറിച്ച് പറയുന്നതിങ്ങനെ…\n'രാജേഷുമായുള്ള ബന്ധം വേര്‍പിരിഞ്ഞതിനു ശേഷം എങ്ങോട്ടു പോകണമെന്ന് അറിയില്ലായിരുന്നു. ചെറിയ വാടകയ്ക്ക് വീട് അന്വേഷിച്ച് അലഞ്ഞ ശേഷമാണ് ഇവിടെ എത്തിയത്. ഞാന് സിനിമാ നടിയാണെന്ന് പറഞ്ഞിട്ട് വീട്ടുടമയ്ക്കു വിശ്വാസമായില്ല. എന്നെ അന്വേഷിച്ച് ആളുകളെത്തുമ്ബോള് അയാള്‍ക്ക് സംശയമാണ്. മുകളില് വന്ന് അയാള് എത്തിനോക്കും. നായ്ക്കളെ അയാള്‍ക്കിഷ്ടമല്ല. പക്ഷേ മോന് നായയെ ഇഷ്ടമാണ്. അവനെ സങ്കടപ്പെടുത്തേണ്ടെന്നു കരുതി ഒരു നായയെ വളര്‍ത്തുന്നുണ്ട്. രണ്ടു മുറികളിലൊന്നിലാണ് നായയെ വളര്‍ത്തുന്നത്. ആഴ്ചയില് ഒരു ദിവസം പുറത്തു കൊണ്ടു പോയി കുളിപ്പിക്കും. ചോറും തൈരുമാണ് നായ്ക്കളുടെയും ഭക്ഷണം. സിനിമകള് ഇടയ്ക്കുണ്ട്. മാസം പത്തു ദിവസത്തെ വര്‍ക്ക് അടുപ്പിച്ച് കിട്ടിയാല് മതി. റിയാലിറ്റി ഷോയിലോ മറ്റോ ജഡ്ജായി അവസരം ലഭിച്ചാല് സ്ഥിരവരുമാനം ലഭിക്കുമായിരുന്നു'\n'മകന് ജൂഡ് അഡോണിസ് ഇങ്ങനെയല്ല ജീവിക്കേണ്ടത്. എന്റെ പിടിപ്പുകേടാണ് അവന്റെ ജീവിതം കൂടി തകര്‍ത്തത്. ഒന്‍പതു വയസ്സായി മോന്. വല്ലപ്പോഴും അവന്റെ അച്ഛന് ഓണ്‍ല‌ൈനായി ഓര്‍ഡര് ചെയ്തു കൊടുക്കുന്ന പിസ മാത്രമാണ് അവന്റെ ആകെയുള്ള സന്തോഷം. തമിഴ് നടന് വിശാലിന്റെ കാരുണ്യം കൊണ്ട് അവന്റെ സ്‌കൂള് ഫീസ് മുടങ്ങുന്നില്ല' ചാര്‍മിള വ്യക്തമാക്കി


മസ്കത്ത് അന്താരാഷ്ട്ര വിമാനത്താവളത്തിൽ പ്രത്യേകം കൈകാര്യം ചെയ്യേണ്ടതായ ലഗേജുകൾക്ക് ഫീസ് ഈടാക്കി തുടങ്ങി\nAugust 04, 2018 at 7:47 AM\nമസ്കത്ത് അന്താരാഷ്ട്ര വിമാനത്താവളത്തിൽ യാത്രക്കാരുടെ പ്രത്യേകം കൈകാര്യം ചെയ്യേണ്ടതായ ലഗേജുകൾക്ക് ഫീസ് ഈടാക്കി തുടങ്ങി. ഇക്കഴിഞ്ഞ ആഗസ്ത് ഒന്നു മുതലാണ് ചെക്ക് ഇൻ ചെയ്യുന്ന ലഗേജുകൾക്ക് പുതിയ ഫീസ് നിലവിൽ വന്നത്.\nമസ്കത്ത് അന്താരാഷ്ട്ര വിമാനത്താവളത്തിനൊപ്പം സലാല, സുഹാർ വിമാനത്താവളങ്ങൾ വഴി യാത്ര ചെയ്യുന്നവർക്കും പുതിയ ലഗേജ് നിയമം ബാധകമാണ്. കൺവെയർ ബെൽറ്റുകൾ മുഖേന കൈകാര്യം ചെയ്യാൻ കഴിയാത്തവയാണ് പ്രത്യേക വിഭാഗത്തിൽ പെടുന്നത്. ഇവ ജീവനക്കാരെ ഉപയോഗിച്ചാണ് കൈകാര്യം ചെയ്യുക. അന്താരാഷ്ട്ര മാനദണ്ഡപ്രകാരമുള്ള വലുപ്പത്തിലും ഭാരത്തിലും കൂടുതലോ കുറവോ ഉള്ളവക്ക് ഒപ്പം ക്രമരഹിതമായ രൂപത്തിലുള്ളവയും ഇനി പ്രത്യേക ഫീസ് നൽകി കൊണ്ടുപോകാവുന്നതാണ്. ലഗേജിന്റെ വലുപ്പം അധികമാവുകയും ഭാരം ഏഴ് കിലോയിൽ കുറവ് ആണെങ്കിലും ഇനി പ്രത്യേകം പണം നൽകണം. ഇതോടൊപ്പം 43 ഇഞ്ചിന് മുകളിൽ സ്ക്രീൻ വലുപ്പമുള്ള ടെലിവിഷനുകൾ, ഫ്ലാറ്റ് പാനൽ ഡിസ്പ്ലേകൾ എന്നിവ കൊണ്ടുപോകുന്നതിനും അധിക ഫീസ് നൽകണം. സ്ട്രോളറുകൾ, വീൽ ചെയറുകൾ, ഗോൾഫ് ബാഗുകൾ എന്നിവക്ക് പുറമെ വിമാനത്താവള കമ്പനികൾ സൗജന്യമായി നൽകുന്ന പ്രത്യേക ലഗേജുകളെയും പുതിയ ഫീസിൽ നിന്ന് ഒഴിവാക്കിയിട്ടുണ്ട്.\nക്രമരഹിതമായ രീതിയിൽ പാക്ക് ചെയ്ത ലഗേജുകൾ കൊണ്ടുപോകുന്നത് കഴിഞ്ഞ വർഷം സെപ്റ്റംബർ മുതൽ വിലക്കിയിരുന്നു. എന്നാൽ പുതിയ നിയമ പ്രകാരം പ്രത്യേക ഫീസ് നൽകി ഇവ കൊണ്ടുപോകാൻ അനുവദിക്കുമെന്ന് വിമാനത്താവള മാനേജ്മെന്റ് കമ്പനി അറിയിച്ചു.വിമാനത്താവളങ്ങളിലെ ബാഗേജ് സേവനം കാര്യക്ഷമമാക്കുന്നതിന്റെ ഭാഗമായാണ് പുതിയ തീരുമാനമെന്ന് ഒമാൻ വിമാനത്താവള മാനേജ്മെന്റ് കമ്പനി അറിയിച്ചു.


ശബ്ദമിടറി മോഹന്‍ലാല്, കരഞ്ഞ് മലയാള ചലച്ചിത്ര ലോകം | Gramajyothi News\nശബ്ദമിടറി മോഹന്‍ലാല്, കരഞ്ഞ് മലയാള ചലച്ചിത്ര ലോകം\nFebruary 23, 2022 10:44 am Published by : Chief Editor\nതൃപ്പൂണിത്തുറ: അന്തരിച്ച നടി കെ.പി.എ.സി. ലളിതയുടെ ഓര്‍മകളില് നടന് മോഹന്‍ലാല്. കെ.പി.എ.സി. ലളിതയെ കുറിച്ച് ഒരുപാട് നല്ല ഓര്‍മകളുണ്ടെന്ന് മോഹന്‍ലാല് അനുസ്മരിച്ചു.\nസിനിമ എന്നതിനുപരി ഒരുപാട് വര്‍ഷത്തെ ബന്ധവും പരിചയവുമുണ്ട്. ‘അമ്മ മഴക്കാറിന് കണ്ണ് നിറഞ്ഞു’ എന്ന ഗാനമാണ് ഓര്‍മ വരുന്നതെന്നും മോഹന്‍ലാല് മാധ്യമങ്ങളോട് പറഞ്ഞു. തൃപ്പൂണിത്തുറയിലെ മകന് സിദ്ധാര്‍ഥന്‍റെ വസതിയിലെ കെ.പി.എ.സി. ലളിതക്ക് മോഹന്‍ലാല് ആന്തരാഞ്ജലി അര്‍പ്പിച്ചു.\nചൊവ്വാഴ്ച രാത്രി പത്തരയോടെയാണ് അസുഖബാധിതയായി ചികിത്സയിലായിരുന്ന കെ.പി.എ.സി. ലളിത തൃപ്പൂണിത്തുറയിലെ മകന് സിദ്ധാര്‍ഥന്‍റെ വസതിയില് അന്തരിച്ചത്. ഇന്ന് രാവിലെ എട്ട് മുതല് 10.30 വരെ തൃപ്പൂണിത്തുറ ലായം കൂത്തമ്ബലത്തില് കോവിഡ് പ്രോട്ടോകോള് നിബന്ധനകള്‍ക്ക് വിധേയമായി പൊതുദര്‍ശനത്തിന് വെക്കും.\nസഹപ്രവര്‍ത്തകര്‍ക്ക് ആദരാഞ്ജലികള് അര്‍പ്പിക്കുവാന് അവസരം ഉണ്ടായിരിക്കും. തുടര്‍ന്ന് തൃശൂരിലേക്ക് കൊണ്ടു പോകുന്ന മൃതദേഹം, സംഗീത നാടക അക്കാദമി ഹാളില് പൊതുദര്‍ശനത്തിന് വെക്കും. ശേഷം വടക്കാഞ്ചേരിയിലെ ‘ഓര്‍മ’ എന്ന വീട്ടിലെത്തിച്ച് നാലു മണിയോടെ സംസ്കാര ചടങ്ങുകള് നടക്കും.


ഓള്‍ഡ് ട്രാഫോര്‍ഡില് ക്രിസ്റ്റ്യാനോ പുനരവതരിച്ചു; ചുവന്ന ചെകുത്താന്‍മാര്‍ക്ക് പുതുജീവന് | Southlive\nഓള്‍ഡ് ട്രാഫോര്‍ഡില് ക്രിസ്റ്റ്യാനോ പുനരവതരിച്ചു; ചുവന്ന ചെകുത്താന്‍മാര്‍ക്ക് പുതുജീവന്\nSunday, 12th September 2021, 11:59 am\nയൂറോപ്യന് ഫുട്‌ബോളിലെ അതികായരായ മാഞ്ചസ്റ്റര് യുണൈറ്റഡ് ഏറെക്കാലമായി നഷ്ടപ്രതാപത്തിന്റെ കണക്കെടുപ്പിലാണ്. ലീഗ് കിരീടം ചെകുത്താന്‍മാരുടെ കൂടാരത്തില് എത്തിയിട്ട് വര്‍ഷങ്ങള് പിന്നിടുന്നു. സൂപ്പര് താരം ക്രിസ്റ്റ്യാനോ റൊണാള്‍ഡോ സ്പാനിഷ് ക്ലബ്ബ് റയല് മാഡ്രിഡിലേക്ക് കൂടുമാറിയതും വിഖ്യാത പരിശീലകന് സര് അലക്‌സ് ഫെര്‍ഗൂസന്റെ പടിയിറക്കവുമെല്ലാം മാഞ്ചസ്റ്ററില വമ്പന്‍മാരെ പിന്നോട്ടടിച്ചു. ഫെര്‍ഗൂസനുശേഷം പരിശീലകരെ മാറിമാറി പരീക്ഷിച്ച മാഞ്ചസ്റ്റര് യുണൈറ്റഡിനു പഴയ പെരുമ വീണ്ടെടുക്കാനായില്ല. എങ്കിലും മുന്‍താരമായ ഒലെ ഗുണ്ണാര് സോള്‍ഷേറിന്റെ പരിശീലനത്തിനു കീഴില് അവര് പ്രതീക്ഷയര്‍പ്പിക്കുന്നു. ക്രിസ്റ്റ്യാനോയുടെ രണ്ടാം വരവും എതിരാളികള് ഭയക്കേണ്ട നിരയായി യുണൈറ്റഡിനെ മാറ്റുന്ന ഘടകമാണ്.\nമാഞ്ചസ്റ്റര് യുണൈറ്റഡ് സ്വന്തം വീടു പോലെയെന്നാണ് ക്രിസ്റ്റ്യാനോ പറയുന്നത്. ക്ലബ്ബിന്റെ കുപ്പായത്തിലെ രണ്ടാം അരങ്ങേറ്റത്തിന് മുന്‍പ് സിആര്7 അല്‍പ്പം സമ്മര്‍ദ്ദത്തിലായിരുന്നു. എന്നാല് കളം തൊട്ടപ്പോള് ക്രിസ്റ്റ്യാനോ തനിനിറം കാട്ടി. ന്യൂകാസിലിന്റെ വലയില് രണ്ടു തവണ നിറയൊഴിച്ച ക്രിസ്റ്റ്യാനോ തന്റെ വരവ് വെറുതെയാകില്ലെന്ന് പ്രഖ്യാപിച്ചു. ആദ്യ ഗോള് അനായാസമായിരുന്നെങ്കിലും രണ്ടാമത്തേത് ക്രിസ്റ്റ്യാനോയുടെ വേഗവും ഫിനിഷിങ് പാടവവും ഒട്ടും കൈമോശംവന്നിട്ടില്ലെന്ന് തെളിയിച്ചു. ബ്രൂണോ ഫെര്‍ണാണ്ടസിന്റെ തകര്‍പ്പന് ലോങ് റേഞ്ചും ജെസെ ലിങ്ഗാര്‍ഡിന്റെ ഉശിരന് ഫിനിഷും ചേര്‍ന്നപ്പോള് മാഞ്ചസ്റ്റര് യുണൈറ്റഡ് 4-1ന്റെ ആധികാരിക ജയം കൈപ്പിടിയിലാക്കി.\nക്രിസ്റ്റ്യാനോയ്‌ക്കൊപ്പം പോള് പോഗ്ബയും ഫെര്‍ണാണ്ടസും മാസണ് ഗ്രീന്‍വുഡും ജേഡന് സാഞ്ചോയും ചേരുമ്പോള് യുണൈറ്റഡ് നിര ഏറെ അപകടകരമാകുന്നു. പ്രതിരോധത്തിലെ പിഴവുകളാണ് യുണൈറ്റഡ് തിരുത്തേണ്ടത്. പ്രീമിയര് ലീഗില് നാല് മത്സരങ്ങള് പിന്നിടുമ്പോള് പത്ത് പോയിന്റുമായി മാഞ്ചസ്റ്റര് യുണൈറ്റഡ് ഒന്നാമതുണ്ട്. ലീഗില് കുറഞ്ഞത് 30 ഗോളുകളെങ്കിലും ക്രിസ്റ്റ്യാനോ സ്‌കോര് ചെയ്താല് 2012-13 സീസണിനുശേഷം കിരീടം സ്വന്തമാക്കാന് യുണൈറ്റഡിന് കഴിയുമെന്നു വിലയിരുത്തപ്പെടുന്നു.


മെട്രോയ്ക്ക് പിന്നാലെ കൊച്ചിയിലേക്ക് ട്രാം വരുന്നു ; അരനൂറ്റാണ്ടിന് ശേഷം പുതുമോടിയോടെ കേരളത്തിലേക് - Samakalika Malayalam\nമെട്രോയ്ക്ക് പിന്നാലെ കൊച്ചിയിലേക്ക് ട്രാം വരുന്നു ; അരനൂറ്റാണ്ടിന് ശേഷം പുതുമോടിയോടെ കേരളത്തിലേക്ക്\nBy സമകാലിക മലയാളം ഡെസ്‌ക് | Published: 08th August 2019 09:01 AM |\nLast Updated: 08th August 2019 09:01 AM | A+A A- |\nകൊച്ചി: മെട്രോ കടന്നു വരാത്ത മെട്രോ നഗര വീഥികളിലേക്ക് ഗതാഗതരംഗത്ത് പുത്തൻ സാധ്യതയുമായി ട്രാം രംഗത്തെത്തിയേക്കും. എറണാകുളം ഗോശ്രീ മുതൽ തോപ്പുംപടി വഴി ഫോർട്ട് കൊച്ചിയിലെത്തുന്ന ലഘു മെട്രോ പദ്ധതിയായ ട്രാമിന്റെ സാധ്യത പഠനം പൂർത്തിയാക്കി റിപ്പോർട്ട് സംസ്ഥാന സർക്കാരിന് കൈമാറി. ഗതാഗത വകുപ്പ് ആണ് പദ്ധതി തയ്യാറാക്കിയത്. 1000 കോടി ചെലവ് പ്രതീക്ഷിക്കുന്ന പദ്ധതിക്ക് രണ്ട് ഘട്ടങ്ങളുണ്ട്.\nമെട്രോ റെയിൽ കടന്ന് പോകാത്ത മേഖലകളെയാണ് ട്രാം ബന്ധിപ്പിക്കുക. ഒന്നാം ഘട്ടം പത്ത് കിലോമീറ്റർ ദൈർഘ്യത്തിലുള്ളതാണ്. ഗോശ്രീ പാലത്തിന് സമീപത്ത് നിന്നും തുടങ്ങി ഹൈക്കോടതി, മറൈൻഡ്രൈവ്, പാർക്ക് അവന്യു, മഹാരാജാസ് കോളേജ്, രവിപുരം, ഷിപ്പയാർഡ്, പെരുമാനൂർ, നേവൽ ബേസ്, വെല്ലിംഗ്ടൺ, തോപ്പുംപടി, ചുള്ളിക്കൽ, മട്ടാഞ്ചേരി വഴി ഫോർട്ട് കൊച്ചിയിലെത്തുന്നതാണ് ഒന്നാം ഘട്ടം.\nതോപ്പുംപടിയിൽ നിന്നും ഇടക്കൊച്ചിയിലേക്കാണ് രണ്ടാം ഘട്ടം. ആകെ 20 കിലോമീറ്റർ. ഗോശ്രീ, തോപ്പുംപടി, ഇടക്കൊച്ചി എന്നിവിടങ്ങളിൽ ഇന്റർ ചേഞ്ച് ബസ് ടെർമിനലുകളും സ്ഥാപിക്കും. കൊച്ചി മെട്രോ റെയിലുമായി ബന്ധിപ്പിച്ച് എംജി റോഡിലും ടെർമിനൽ ഒരുക്കും. വൈദ്യുതി ഉപയോഗിച്ച് പ്രവർത്തിക്കുന്ന ട്രാമിൽ 200 പേർക്ക് യാത്ര ചെയ്യാം. റോഡിന് സമാന്തരമായി റെയിലിലൂടെയാണ് സഞ്ചാരം.\nറീബിൽഡ് കേരള പദ്ധതിയിലുൾപ്പെടുത്തിയാണ് പുതുതലമുറ ട്രാം പദ്ധതിയൊരുങ്ങുന്നത്. സംസ്ഥാന സർക്കാരിന്റെ അനുമതി ലഭിച്ചാലുടൻ തുടർ നടപടികളാരംഭിക്കാനാണ് ഗതാഗത വകുപ്പിന്റെ തീരുമാനം. രാജ്യത്ത് ഇപ്പോൾ കൊൽക്കത്തയിൽ മാത്രമാണ് ട്രാം സർവീസ് നടത്തുന്നത്.\nനേരത്തെ കൊച്ചിയിൽ രാജ ഭരണകാലത്ത് ചാലക്കുടിയേയും പറമ്പിക്കുളം വന്യജീവി സങ്കേതത്തെയും ബന്ധിപ്പിച്ച് 1907ൽ ട്രാം സർവീസ് നടത്തിയിരുന്നു. വനത്തിൽ നിന്നും തേക്കും ചന്ദനവും മറ്റും ചാലക്കുടിയിലെത്തിക്കാനായിരുന്നു ഇത്. 1963 ൽ കൊച്ചിൻ സ്‌റ്റേറ്റ് ഫോറസ്റ്റ് ട്രാം വേ സർവീസ് പൂർണമായും അവസാനിപ്പിച്ചു.\nട്രാം സർവീസ് മെട്രോ ലഘു മെട്രോ കൊച്ചി സാധ്യത പഠനം ഗതാഗത വകുപ്പ്


Homeകേരളംപോലിസിന്റെ പോല് ആപ്പ് നിലവില് വന്നു\nതിരുവനന്തപുരം: പോലിസിന്റെ എല്ലാ സേവനങ്ങളും മൊബൈല് ഫോണില് ലഭ്യമാകുന്ന പോല് ആപ്പ് നിലവില് വന്നു. പോലിസിന്റെ 27 സേവനങ്ങള് ലഭിക്കാനായി പൊതുജനങ്ങള്‍ക്ക് ഇനിമുതല് ഈ ആപ്പ് ഉപയോഗിക്കാമെന്ന് ഫേസ്ബുക്ക് കുറിപ്പില് മുഖ്യമന്ത്രി വ്യക്തമാക്കി.[www.malabarflash.com]\nമുഖ്യമന്ത്രി പിണറായി വിജയന് ആപ് ഉദ്ഘാടനം ചെയ്തു.പോല്-ആപ്പ് മൊബൈല് ആപ്ലിക്കേഷനില് 15 സേവനങ്ങള്‍ക്കൂടി വൈകാതെ ലഭ്യമാകും. പോല് ആപ്പ് ഉപയോഗിക്കുന്ന വ്യക്തി നില്‍ക്കുന്ന സ്ഥലം മനസ്സിലാക്കി ഏറ്റവും അടുത്ത പോലീസ് സ്റ്റേഷന് സൂചിപ്പിക്കാന് ആപ്പിന് കഴിയും.\nകേരളാ പോലീസിലെ എല്ലാ റാങ്കിലെ ഉദ്യോഗസ്ഥരുടെയും ഫോണ് നമ്പര്, ഇ മെയില് വിലാസവും ആപ്പില് ലഭ്യമാണ്. പ്രഥമവിവര റിപ്പോര്‍ട്ട് ഡൗണ്‍ലോഡ് ചെയ്യാനും സൗകര്യമുണ്ട്. പോലീസ് മുഖേന ലഭിക്കുന്ന വിവിധ സേവനങ്ങള്‍ക്കുള്ള ഫീസ് ട്രഷറിയിലേയ്ക്ക് അടയ്ക്കാനും ആപ്പ് ഉപയോഗിക്കാം.\nപാസ്സ്‌പോര്‍ട്ട് പരിശോധനയുടെ നിലവിലെ അവസ്ഥ അറിയാനും മുതിര്‍ന്ന പൗരന്മാര്‍ക്ക് ആവശ്യമായ ജനമൈത്രി സേവനങ്ങള്‍ക്കായി രജിസ്റ്റര് ചെയ്യാനും ഈ ആപ്പിലൂടെ കഴിയും.\nKerala News Police Tech കേരളം


കോഴിക്കോട്: കേരളത്തിലെ കോളേജുകളില് റാഗിംഗ് മുക്തമാണെന്ന വാദത്തിനിടെ റാഗിംഗ് ഉണ്ടാകുമെന്ന സംശയത്തില് ഒന്നാം വര്‍ഷ വിദ്യാര്‍ത്ഥികള്‍ക്ക് ഹോസ്റ്റല് നിഷേധിക്കുന്നു. കോഴിക്കോട് ഗവണ്‍മെന്റെ് ലോ കോളേജിലാണ് സംഭവം.\nസീനിയര് വിദ്യാര്‍ത്ഥികള്‍ക്ക് മാത്രമാണ് ഇവിടെ ഹോസ്റ്റല് സൗകര്യം ഉള്ളത്. ഇവര്‍ക്കൊപ്പം താമസിച്ചാല് ജൂനിയര് വിദ്യാര്‍ത്ഥികളെ റാഗ് ചെയ്യുമെന്ന് കരുതിയാണ് ഒരുമിച്ച് താമസിപ്പിക്കാത്തത്.\nഎന്നാല് ഹോസ്റ്റല് ഗ്രാന്റായി വിദ്യാര്‍ത്ഥികള്‍ക്ക് നല്‍കുന്ന തുക അപര്യാപ്തവുമാണ്. സ്വകാര്യ ഹോസ്റ്റലില് താമസിക്കാന് ഇത് തികയാത്ത സാഹചര്യമാണുള്ളത്.\nയു.ജി.സി നിര്‍ദ്ദേശപ്രകാരമാണ് ഇത്തരമൊരു നടപടിയ്ക്ക് തയ്യാറായതെന്ന് കോളേജ് പ്രിന്‍സിപ്പാളിനെ ഉദ്ധരിച്ച് അഴിമുഖം റിപ്പോര്‍ട്ട് ചെയ്യുന്നു. സീനിയര് വിദ്യാര്‍ത്ഥികളുടെ കൂടെ ജൂനിയേഴ്‌സിനെ താമസിപ്പിക്കാന് പാടില്ലെന്നാണ് യു.ജി.സി പറയുന്നത്.\nകേരളത്തിലെ എല്ലാ കോളേജുകളും റാഗിംഗ് വിരുദ്ധ കോളേജുകളാണ്. എന്നാല് മതിയായ ഹോസ്റ്റല് സൗകര്യമില്ലാത്തതിനാല് മിക്ക കോളേജുകളിലും കോഴിക്കോട് ലോ കോളേജിന്റെ സമാന അവസ്ഥയാണ്.\nKozhikkode Law College


Mullaperiyar: മുന്നറിയിപ്പില്ലാതെ ഡാം തുറക്കൽ: തമിഴ്നാടിനെ എതിർപ്പറിയിച്ച് കേരളം, ജലകമ്മീഷനിലും പരാതിപ്പെടും | Kerala against Tamilnadu for opening the spillway of Mullaperiyar without warning\nപെട്ടെന്നുണ്ടായ നീക്കം രക്ഷാപ്രവർത്തം നടത്താൻ ബുദ്ധിമുട്ടുണ്ടാക്കുന്നുണ്ട്. ഇക്കാര്യം കേന്ദ്ര ജലകമ്മീഷനെ അറിയിക്കും. പകൽ സമയങ്ങളിൽ മാത്രമേ മുല്ലപ്പെരിയാറിലെ ഷട്ടർ തുറക്കാവൂ\nMullaperiyar Dam, First Published Nov 30, 2021, 4:15 PM IST\nഇടുക്കി: മുല്ലപ്പെരിയാറിൽ (Mullaperiyar) ജലനിരപ്പ് ഉയരുന്ന സ്ഥിതിയാണെന്ന് ജലവിഭവവകുപ്പ് മന്ത്രി റോഷി അഗസ്റ്റിൻ (Roshy augustin) പറഞ്ഞു. ഇതുവരെ തമിഴ്നാട് ഒൻപത് ഷട്ടറുകൾ തുറന്നിട്ടുണ്ട്. 1.60 ലക്ഷം ലിറ്റർ വെള്ളമാണ് സെക്കൻഡിൽ മുല്ലപ്പെരിയാറിൽ നിന്നും ഒഴുക്കി വിടുന്നത്. രാത്രിയിൽ ഷട്ടർ തുറക്കുന്നതിലെ ബുദ്ധിമുട്ട് തമിഴ്നാടിനെ അറിയിച്ചിട്ടുണ്ട്.. പകൽ സമയങ്ങളിൽ കൂടുതൽ വെള്ളം ഒഴുക്കികളയണം. നിലവിൽ അടിയന്തര സാഹചര്യം നേരിടാൻ ആർഡിഒ, പീരുമേട് ഡിവൈെസ്പി, ഫയർഫോഴ്സ് എന്നി സംവിധാനങ്ങൾ തയ്യാറാണ്. മുല്ലപ്പെരിയാർ വിഷയത്തിൽ തമിഴ്നാടിനെതിരെ താനൊന്നും പറഞ്ഞിട്ടില്ലെന്നും റോഷി അഗസ്റ്റിൻ പറഞ്ഞു.\nമുല്ലപ്പെരിയാർ അണക്കെട്ടിലെ ജലനിരപ്പ് അനുവദനീയ സംഭരണ ശേഷിയായ 142 അടിയിലേക്ക് ഇന്നലെ രാത്രിയോടെയാണ് എത്തിയത്. ജലനിരപ്പ് കുറക്കാൻ കൃത്യമായ മുന്നറിയിപ്പ് നൽകാതെ തമിഴ്നാട് വൻ തോതിൽ വെള്ളം തുറന്നു വിട്ടിരുന്നു. ഇതേ തുടർന്ന് പെരിയാർ നദിയിൽ ജലനിരപ്പ് രണ്ടു മീറ്ററോളം ഉയർന്നു. പെരിയാർ തീരത്തെ മഞ്ചുമല ആറ്റോരം ഭാഗത്ത് അഞ്ചു വീടുകളിൽ വെള്ളം കയറി. നീരൊഴുക്ക് കുറഞ്ഞതോടെ തുറന്നു വിടുന്ന വെള്ളത്തിന്റെ അളവിൽ തമിഴ്നാട് കുറവ് വരുത്തി തുടങ്ങി.\nഅതേസമയം മുല്ലപ്പെരിയാർ ഡാം അപകടാവസ്ഥയിലാണെന്ന് എം.എം.മണി എംഎൽഎ പറഞ്ഞു. ശർക്കരയും ചുണ്ണാമ്പും ഉപയോഗിച്ച് നിർമ്മിച്ച ഡാമിന്റെ അകം കാലിയാണ്. അതിൽ സിമന്റും കമ്പിയും പൂശിയിട്ട് കാര്യമില്ല, അപകടാവസ്ഥയിലാണോന്ന് അറിയാൻ ഇനിയും തുരന്ന് നോക്കുന്നത് വിഡ്ഢിത്വമാണ്. വണ്ടിപ്പെരിയാറിന് മുകളിൽ ജലബോംബായി മുല്ലപ്പെരിയാർ നിൽക്കുകയാണ്. എന്തെങ്കിലും സംഭവിച്ചാൽ കേരളത്തിലുള്ളവർ വെള്ളം കുടിച്ചും തമിഴ്‌നാട്ടുകാർ വെള്ളം കുടിയ്ക്കാതെയും മരിക്കും. മുല്ലപ്പെരിയാർ വിഷയത്തിൽ തമിഴ്‌നാട് രാഷ്ട്രീയം കളിയ്ക്കുകയാണെന്ന് കുറ്റപ്പെടുത്തിയ മണി ഇരു സംസ്ഥാനങ്ങളും ഒരുമിച്ച് തീരുമാനമെടുത്താൽ പ്രശ്‌നത്തിന് പരിഹാരം കാണാൻ സാധിക്കുമെന്നും പറഞ്ഞു.


നിലമ്പൂരിലുണ്ടായ ഉരുൾപൊട്ടലിനെ തുടർന്നാണ് ചാലിയാർ കരകവിഞ്ഞത്. ഇതോടെ നൂറ് കണക്കിന് വീടുകളാണ് ഭീഷണി യിലായത്. അരീക്കോട്, കീഴുപറമ്പ്, മാവൂർ എന്നീ പഞ്ചായത്തുകളിൽ മാത്രം ഇരുനൂറോളം വീടുകൾ കരയിടിച്ചിൽ ഭീഷണി നേരിടുന്നുണ്ട്. ഇതിൽ ഇരുപത് വീടുകൾ താമസിക്കാൻ പറ്റാത്ത അവസ്ഥയിലാണ്. പലരും താമസം മാറിപ്പോയി. പലയിടങ്ങളിലും 200 ഓളം മീറ്റർ സ്ഥലം വരെ പുഴയെടുത്തിട്ടുണ്ട്. ഇരുവഴിഞ്ഞിയുടേയും ചെറുപുഴയുടേയും തീരത്ത് വസിക്കുന്നവരുടെ കാര്യവും വ്യത്യസ്തമല്ല. ഇവിടങ്ങളിലും നിരവധി വീടുകളും സ്ഥാപനങ്ങളും അപകടഭീഷണിയിലാണ്. നിരവധി കുടിവെള്ള പദ്ധതികളുടെ പന്പ്ഹൗസും ടാങ്കുമെല്ലാം പുഴയിലേക്ക് പതിക്കാനായ അവസ്ഥയിലാണ്. മുക്കം നഗരസഭ നടപ്പാക്കിയ ഗതാഗത പരിഷ്കരണത്തിന്‍റെ ഭാഗമായി നിർമ്മിക്കാനുദ്ദേശിച്ചിരുന്ന ബൈപ്പാസിന്‍റെ പകുതി ഭാഗവും പുഴയിലേക്ക് പതിച്ചു. നിരവധി വൃക്ഷങ്ങളും 12 വീട്ടുകാർ ഉപയോഗിച്ചിരുന്ന കിണറും പുഴയിലേക്ക് പതിച്ചു. ഇപ്പോഴും ഏക്കർ കണക്കിന് സ്ഥലം ഏത് നിമിഷവും പുഴയിലേക്ക് പതിക്കാവുന്ന അവസ്ഥയിലാണ്.


കെവിന്റെ കൊലപാതകം: ദുരഭിമാനക്കൊലയല്ല; തെളിവില്ല; പ്രതിഭാഗം കോടതിയില് - Samakalika Malayalam\nകെവിന്റെ കൊലപാതകം: ദുരഭിമാനക്കൊലയല്ല; തെളിവില്ല; പ്രതിഭാഗം കോടതിയില്\nBy സമകാലിക മലയാളം ഡെസ്‌ക് | Published: 19th July 2019 05:48 AM |\nLast Updated: 19th July 2019 05:48 AM | A+A A- |\nകോട്ടയം: കെവിന് കൊലക്കേസ് ദുരഭിമാനക്കൊലയായി കണക്കാക്കുന്നതിനു തെളിവില്ലെന്നു പ്രതിഭാഗം. ഇന്നലെ ജില്ലാ പ്രിന്‍സിപ്പല് സെഷന്‍സ് കോടതിയില് പ്രതിഭാഗം വാദം ആരംഭിച്ചു. താഴ്ന്ന ജാതിക്കാരനായ കെവിന് നീനുവിനെ വിവാഹം കഴിച്ചതിനു ചാക്കോയുടെ കുടുംബത്തിനു ദുരഭിമാനമുണ്ടായെന്ന പ്രോസിക്യൂഷന് വാദത്തിനു തെളിവില്ല.\nനീനുവും കെവിനും തമ്മിലുള്ള ബന്ധം അറിഞ്ഞു നീനുവിന്റെ ചാക്കോ കെവിന്റെ പിതാവ് ജോസഫുമായി സംസാരിച്ചു. സംഭാഷണത്തില് ഇരുകുടുംബങ്ങളും തമ്മിലുള്ള ജാതി അന്തരം പറഞ്ഞതായി ജോസഫ് മൊഴി നല്‍കിയിട്ടില്ല. നീനുവിനെ വിട്ടുകിട്ടാനായി കെവിനെയും അനീഷിനെയും തട്ടിയെടുത്തു വിലപേശല് നടത്തിയിട്ടില്ല. നീനുവിന്റെ സഹോദരന് സാനുവും ഗാന്ധിനഗര് മുന് എഎസ്‌ഐ ടി.എം. ബിജുവും നടത്തിയ ഫോണ് സംഭാഷണത്തിനു വില പേശല് സ്വഭാവം ഇല്ല. അനീഷിനെ പ്രതികളാണു കോട്ടയത്തു തിരിച്ചെത്തിച്ചത്. തിരിച്ചു കൊണ്ടുവന്ന ഇരകളെ ഉപയോഗിച്ചു വിലപേശല് നടത്തിയെന്ന പ്രോസിക്യൂഷന് വാദം യുക്തിയില്ലാത്തതാണ്. സംഭവദിവസം അനീഷ് പൊലീസിനു നല്‍കിയ മൊഴിയില് പ്രതികളെക്കുറിച്ചു പറയുന്നില്ല. പിന്നീടു നല്‍കിയ മൊഴിയിലാണ് അനീഷ് പ്രതികളുടെ കാര്യം പറയുന്നത്.\n7 പ്രതികളെ മുഖ്യസാക്ഷി അനീഷിനു തിരിച്ചറിയാന് കഴിഞ്ഞില്ല. കൃത്യം നടന്ന സ്ഥലം പൊലീസിനു കാണിച്ചുകൊടുത്തോ എന്ന ചോദ്യത്തിന് ഓര്‍മയില്ലെന്നാണ് അനീഷ് മറുപടി നല്‍കിയത്.\nപ്രതികളുടെ തിരിച്ചറിയല് പരേഡ് നടപടിക്രമങ്ങള് പാലിച്ചല്ല നടത്തിയതെന്നും പ്രതിഭാഗം ആരോപിച്ചു. 26–ാം സാക്ഷി ലിജോയുടെ മൊഴി തെളിവായി എടുക്കരുതെന്നു പ്രതിഭാഗം ആവശ്യപ്പെട്ടു.പ്രതികളുടെ പദ്ധതിയെക്കുറിച്ചു ലിജോയ്ക്ക് അറിവുണ്ടായിരുന്നു. കെവിന്റെ പടം സാനുവിന് അയച്ചുകൊടുത്തതു ലിജോയാണ്. ഈ സാഹചര്യത്തില് ലിജോയുടെ മൊഴി സ്വീകരിക്കരുതെന്നും പ്രതിഭാഗം വാദിച്ചു.\nകെവിന്റെ കൊലപാതകം ദുരഭിമാനക്കൊല തെളിവില്ല ജോസഫ് നീനു


മമ്മൂട്ടി-ജോയ് മാത്യു എന്നിവര് തുല്യവേഷങ്ങളില് എത്തുന്ന അങ്കിള് ഇന്ന് തിയേറ്ററുകളിലെത്തുമ്പോള് മനസ്സു തുറന്ന് സംവിധായകന് ഗിരീഷ് ദാമോദര്. ക്യാനട ഉള്‍പ്പെടെ ഇന്ത്യയൊട്ടാകെ റിലീസ് ചെയ്യുന്ന ചിത്രം കേരളത്തിലെ 110 ഓളം തിയേറ്ററുകളിലാണ് പ്രദര്‍ശനത്തിനെത്തുന്നത്. മമ്മൂട്ടി ടൈറ്റില് റോളിലെത്തുന്ന ചിത്രത്തില് ജോയ് മാത്യുവാണ് കഥയും തിരക്കഥയും. 2012ല് പുറത്തിറങ്ങിയ ഷട്ടറിന് ശേഷം ജോയ് മാത്യു തിരക്കഥ ഒരുക്കുന്ന ചിത്രം കൂടിയാണ് അങ്കിള്. മൈ ഡാഡ്‌സ് ഫ്രണ്ട് എന്ന ടാഗ്ലൈനോടു കൂടി പുറത്തിറങ്ങുന്ന ചിത്രം ജോയ് മാത്യുവും സജയ് സെബാസ്റ്റിയനും ചേര്‍ന്നാണ് നിര്‍മ്മിക്കുന്നത്. ബിജിബാലാണ് ചിത്രത്തിന് വേണ്ടി സംഗീതമൊരുക്കിയിരിക്കുന്നത്. ജോയ് മാത്യു, പ്രതാപ് പോത്തന്, ആശാ ശരത്, വിനയ് ഫോര്‍ട്ട്, സുരേഷ് കൃഷ്മ, മുത്തുമണി തുടങ്ങിയവര് പ്രധാന കഥാപാത്രങ്ങളെ അവതരിപ്പിക്കുന്ന ചിത്രത്തില് അളഗപ്പനാണ് ഛായാഗ്രഹണം.\n17 കാരിയായ ഒരു പെണ്‍കുട്ടിയും അച്ഛന്റെ സുഹൃത്തും ഊട്ടിയില് നിന്നും കോഴിക്കോട്ടേയ്ക്കുള്ള യാത്രയും യാത്രയ്ക്കിടെയുള്ള സംഭവവികാസങ്ങളുമാണ് ചിത്രപശ്ചാത്തലം. അച്ഛന്റെ സുഹൃത്ത് കൃഷ്ണകുമാര് എന്ന കഥാപാത്രത്തെയാണ് ചിത്രത്തില് മമ്മൂട്ടി അവതരിപ്പിക്കുന്നത്. സാള്‍ട്ട് ആന്‍ഡ് പെപ്പര് ലുക്കില് അങ്കിളായാണ് മമ്മൂട്ടി പ്രത്യക്ഷപ്പെടുന്നത്. വെള്ളിത്തിരയിലെത്തി നാളിത്രയും കാലം പ്രേക്ഷക മനസ്സില് ഇടംപിടിക്കുന്ന കഥാപാത്രങ്ങളെ സമ്മാനിച്ച മമ്മൂട്ടിയുടെ അങ്കിളിലെ കഥാപാത്രം തീര്‍ത്തും നിഗൂഡതകള് നിറഞ്ഞതാണ്. ചിത്രത്തില് നെഗറ്റീവ് ക്യാരക്ടറാണോ പോസിറ്റാവാണോ എന്നത് പ്രേക്ഷകര്‍ക്ക് തീരുമാനിക്കാന് വിട്ടുനല്‍യിരിക്കുകയാണ് സംവിധായകന് ഗിരീഷ് ദാമോദര്. 18 വര്‍ഷമായി സിനിമയില് സഹസംവിധായകനായിരുന്ന ഗിരീഷ് ദാമോദര് ആദ്യമായി സ്വതന്ത്ര്യമായി സംവിധാനം ചെയ്യുന്ന ചിത്രം കൂടിയാണ് അങ്കിള്. സഹസംവിധായകനില് നിന്നും ഒരു സൂപ്പര്‍സ്റ്റാര് ചിത്രത്തിന്റെ സംവിധായകനായി മാറുമ്പോള് ആദ്യം ടെന്‍ഷന് ഉണ്ടായിരുന്നതായി ഗിരീഷ് പറയുന്നു. വെള്ളിനക്ഷത്രം ഓണ്‍ലൈനിനോടു ചിത്രത്തെ കുറിച്ചുള്ള കൂടുതല് വിശേഷങ്ങള് ഗിരീഷ് ദാമോദര് പങ്കുവെയ്ക്കുന്നു.\nഅങ്കിളിനെ കുറിച്ച് ചുരുക്കി പറഞ്ഞാല്?\nജോയ് മാത്യുവിന്റെ രണ്ടാമത്തെ തിരക്കഥയാണിത്. ഷട്ടറിന് ശേഷമുള്ള അദ്ദേഹത്തിന്റെ രണ്ടാമെ ചിത്രമാണ് അങ്കിള്. മമ്മൂക്ക ഒരു വ്യത്യസ്തമായ റോളില് സോള്‍ട്ട് ആന്റ് പെപ്പര് ലുക്കില് ത്രൂ ഔട്ട് വരുന്നൊരു കഥാപാത്രമാണ്. ഇതൊക്കെയാണ് അങ്കിള്.\nഅങ്കിള് ഉണ്ടാകുന്നത് എങ്ങനെയാണ്......മമ്മൂക്കയിലേയ്ക്ക് വരുന്നതും?\nഞാന് 18 വര്‍ഷമായി സിനിമയില് അസിസ്റ്റന്റ് ഡയറക്ടറായി വര്‍ക്ക് ചെയ്യുന്ന ആളാണ്. ഈ സിനിമയില് വര്‍ക്ക് ചെയ്യുന്നതിന് മുമ്പേ ഞാനും ജോയ് മാത്യുവും 26 വര്‍ഷമായി പരിചയമുണ്ട്. കോഴിക്കോടാണ് ഞങ്ങള് രണ്ടു പേരും. പിന്നീട് ഞാന് അസിസ്റ്റഡ് ഡയറക്ടാറി പോയി. ജോയ് മാത്യു വിദേശത്തും. പിന്നീട് വിദേശത്ത് നിന്നും പുള്ളി വന്നു.....ഷട്ടര് എന്ന ചിത്രം സംവിധാനം ചെയ്യാന് പോകുന്നു. ഞാന് രഞ്ജിത്ത്, പത്മകുമാര് അവരുടെ കൂടെ അസിസ്റ്റന്റായി വര്‍ക്ക് ചെയ്യുന്നു. അങ്ങനെ ഷട്ടര് ഇറങ്ങുന്നു. അത് ഹിറ്റാകുന്നു. ആ സമയത്ത് പുള്ളി എന്നോടു ചോദിച്ചു. എന്തായി നിന്റെ സിനിമാ കാര്യങ്ങളൊക്കെ എന്ന്....ഞാന് പറഞ്ഞു ഒന്നും ആയിട്ടില്ല...നല്ല തിരക്കഥയൊന്നും കിട്ടിയില്ലെന്നും. എങ്ങനെങ്കിലും ഒരു സിനിമ ചെയ്യണമെന്ന് ആഗ്രഹം ഉണ്ടായിരുന്നില്ല എനിക്ക്. ഒരു സിനിമ ചെയ്യുമ്പോള് അത് കാലിക പ്രസക്തിയുള്ളൊരു വിഷയം തിരഞ്ഞെടുത്ത് സമൂഹത്തോട് പറയാന് പറ്റുന്ന ഒരു സംഭവം ചെയ്യണം. ഇല്ലെങ്കില് ഇതിന് മുമ്പേ എനിക്കൊരു സംവിധായകനായി മാറാമായിരുന്നു. അതിന് വേണ്ടി കാത്തിരുന്നിട്ടും ഒന്നും ആയില്ലെന്ന് പുള്ളിക്കാരനോടു പറഞ്ഞു. എന്നാല്‍പിന്നെ നിനക്ക് വേണ്ടി ഞാനൊരു സ്‌ക്രിപ്റ്റ് എഴുതി തരാമെന്ന് പുള്ളിക്കാരന് പറഞ്ഞു. അപ്പോള് ഞാന് ഭയങ്കര ഹാപ്പിയായി. ആ സമയത്ത് പുള്ളി മറ്റൊരു സ്‌ക്രിപ്റ്റ് എഴുതിക്കൊണ്ടിരിക്കുകയായിരുന്നു. അതിന് ശേഷം അദ്ദേഹം എനിക്ക് വേണ്ടി അദ്ദേഹം ഫുള് സ്‌ക്രിപ്റ്റ് എഴുതി. അതിന് ശേഷമാണ് താരങ്ങള് ആരൊക്കെയെന്ന് ഞങ്ങള് തീരുമാനിക്കുന്നത്. അങ്ങനെ യാദൃശ്ചികമായാണ് മമ്മൂക്ക ഇതിലേയ്ക്ക് എത്തുന്നത്. പുത്തന്‍പണം എന്ന ചിത്രത്തില് മമ്മൂട്ടിക്കൊപ്പം ജോയ് ചേട്ടനും സിനിമയില് അഭിനയിച്ചിരുന്നു. അതില് അഭിനയിക്കുന്നതിനിടെയാണ് ജോയ് ചേട്ടന് മമ്മൂട്ടിയോട് ഈ കഥ പറയുന്നത്. അങ്കിളില് ജോയ് ചേട്ടനും അഭിനയിക്കുന്നുണ്ട്. ജോയ് മാത്യുവിനും ടൈറ്റില് റോളിലെത്തുന്ന മമ്മൂട്ടിക്കും തുല്യ റോളാണ് ചിത്രത്തില്. ഒരു കൊച്ചുപടമെന്ന രീതിയില് ആലോചിച്ച ഈ ചിത്രം പിന്നീട് വലിയ ചിത്രമായി മാറുകയായിരുന്നു. ക്യാനടയിലുള്ള നമ്മുടെ ഒരു സുഹൃത്ത് സജീവ് സെബാസ്റ്റിയനും ചിത്രത്തിന്റെ പാര്‍ട്ടനറായി. അങ്ങനെ ജോയ് മാത്യുവിന്റെ എക്‌സിക്യൂട്ടീവ് പ്രൊഡ്യൂസറായി സജീവ് സെബാസ്റ്റ്യന്. അങ്ങനെയാണ് ഈ ചിത്രം ഒരുങ്ങുന്നത്.\nമമ്മൂക്ക എന്ന നടനെ കുറിച്ച്?\nമമ്മൂക്കയെ സംബന്ധിച്ചിടത്തോളം ഏറ്റവും കൂടുതല് സംവിധായകര്‍ക്ക് അവസരം നല്‍കിയിട്ടുള്ള സൂപ്പര്‍സ്റ്റാറാണ് അദ്ദേഹം. ലാല് ജോസ്, അന്‍വര് റഷീദ് എന്നിവര്‍ക്കൊക്കെ ആദ്യമായി അവസരം കൊടുത്തതും മമ്മൂക്കയാണ്. പുതിയ ആളുകളെ മുന്നോട്ടു കൊണ്ടു വരാന് സന്നദ്ധത കാട്ടുന്ന താരം കൂടിയാണദ്ദേഹം.\nപത്മകുമാര് രഞ്ജിത്ത് എന്നിവരുടെ ചിത്രങ്ങളില് ഞാന് അസിസ്റ്റന്റായി വര്‍ക്ക് ചെയ്തിരുന്നപ്പോള് മമ്മൂക്കയുമായി കുറച്ച് സിനിമകളില് ഞാന് വര്‍ക്ക് ചെയ്തിരുന്നു. പിന്നീട് ഒരു സംവിധായകനാകുമ്പോള് അതും ഒരു സൂപ്പര് താരത്തെ വെച്ച് ചെയ്യുമ്പോള് നമ്മുടെ ഉത്തരവാദിത്വങ്ങള് വളരെ വലുതാണ്. പുതുമുഖങ്ങളെ അല്ലെങ്കില് സാധാരണ താരങ്ങളെ വെച്ച് ചെയ്യുന്നതിനേക്കാള് വലിയ വെല്ലുവിളിയാണ് സൂപ്പര് താരങ്ങളെ വെച്ച് ചെയ്യുമ്പോള്. അതിന്റെയൊരു ടെന്‍ഷന് ഉണ്ടായിരുന്നു. പിന്നീട് ഷൂട്ടിംഗ് ഒക്കെ തുടങ്ങിയപ്പോള് അതു മാറിയിരുന്നു. കാരണം മമ്മൂക്ക നല്ല സഹകരണമായിരുന്നു. മമ്മൂക്ക ഷെഡ്യൂളില് വന്ന് നമ്മുടെ പടം ഫുള് കഴിഞ്ഞ ശേഷമാണ് ലൊക്കേഷനില് നിന്നും മമ്മൂക്ക പോയത്. അതിനിടെ മമ്മൂക്ക ഒരു ലീവ് പോലും എടുത്തിട്ടില്ലായിരുന്നു.\nകോഴിക്കോട്, വയനാട്, ഊട്ടി എന്നിവിടങ്ങളിലായിരുന്നു ചിത്രീകരണം. ഈ സിനിമ എന്ന് പറയുന്നത് ഒരു പെണ്‍കുട്ടി അച്ഛന്റെ സുഹൃത്തിനൊപ്പം കാറില് കോഴിക്കോടു നിന്നും ഊട്ടിയിലേയ്ക്ക് വരുന്ന യാത്രയില് നിന്നുള്ള സംഭവ വികാസങ്ങളാണ്. അച്ഛനായി ജോയ് മാത്യുവും മകളായി കാര്‍ത്തിക മുരളീധരനും അച്ഛന്റെ സുഹൃത്ത് അങ്കിളായി മമ്മൂട്ടിയുമാണ് അഭിനയിക്കുന്നത്.\nമമ്മൂട്ടിയ്‌ക്കൊരു നെഗറ്റീവ് ഷെയ്ഡാണെന്ന് പറയുന്നതില് വാസ്തവമുണ്ടോ..?\nഇതില് മമ്മൂക്ക നായകനാണോ വില്ലനാണോ നെഗറ്റീവാണോ പോസിറ്റീവാണോ എന്നതറിയാന് കുറച്ചു കൂടി കാത്തിരുന്നാല് മതി. സിനിമ കാണുന്ന പ്രേക്ഷകരാണ് തീരുമാനിക്കണ്ടത്.\nമമ്മൂട്ടി നായകനായ ചിത്രങ്ങളില് മുമ്പ് അസിസ്റ്റന്റ് ഡയറക്ടറായി വര്‍ക്ക് ചെയ്തപ്പോഴും ഇന്ന് സ്വന്തം സിനിമയില് മമ്മൂട്ടി നായകനായെത്തുമ്പോഴും തോന്നിയ വ്യത്യാസം?\nഅസിസ്റ്റന്റ് ഡയറക്ട്‌റാകുമ്പോള് ഒരു സംവിധായകന്റെ അത്ര ടെന്‍ഷനില്ല. എന്നാല് പുതിയ സംവിധായകനായ ഞാന് ഒരു മെഗാ സ്റ്റാറിനെ വെച്ച് ചെയ്യുമ്പോള് അതിന്റേതായ ടെന്‍ഷനുണ്ട്. പക്ഷേ മമ്മൂക്ക വരുന്നതോടെ അത് മാറി. നമ്മള് പ്ലാന് ചെയ്തതിനേക്കാളും മൂന്നു ദിവസം നേരത്തെ ഷൂട്ടിംഗ് തീര്‍ക്കാന് കഴിഞ്ഞു.\nകഥ്ക്ക് പിന്നില് യഥാര്‍ത്ഥ ജീവിതവുമായി എന്തെങ്കിലും ബന്ധമുണ്ടോ..?\nഇപ്പോഴത്തെ കാലത്തിന്റെ ഒരു ആവശ്യകതയാണെന്ന് കൂടി എനിക്ക് തോന്നി. ഒരു ഇടത്തരം മലയാളി കുടുംബത്തില് ഉണ്ടാകുന്ന പ്രശ്‌നങ്ങളാണ് ചിത്രം ചൂണ്ടികാട്ടുന്നത്. ഒരു അന്യ ദേശത്ത് പഠിക്കുന്ന പെണ്‍കുട്ടി, അവരുടെ മാതാപിതാക്കള്‍ക്കുണ്ടാകുന്ന വ്യാകുലതകള്, അതൊക്കെയാണ് ഈ ചിത്രത്തിന്റെ പ്രമേയം എന്ന് പറയാം. പ്രായപൂര്‍ത്തിയായൊരു പെണ്‍കുട്ടി അവളെ കുറിച്ചുള്ള ഒരു ആധിയാണ് ചിത്രം ചര്‍ച്ച ചെയ്യുന്നത്.\nഈ ചിത്രം സമൂഹത്തിന് നല്‍കുന്ന സന്ദേശം?\nഒരു സന്ദേശം ആണോന്നറിയില്ല. എനിക്ക് സിനിമ ചെയ്യണമെങ്കില് നേരത്തെ ചെയ്യാമായിരുന്നു. പക്ഷേ എനിക്ക് സമൂഹത്തോടു സംവദിക്കാന് പറ്റുന്ന രീതിയിലുള്ളൊരു കഥ ആയിരിക്കണമെന്ന് നിര്‍ബന്ധമുണ്ടായിരുന്നു. ഇപ്പോഴത്തെ മലയാളികള്‍ക്ക് കുടുംബസമേതം കാണാന് പറ്റുന്ന നല്ലൊരു ചിത്രമായിരിക്കും അങ്കിള്. അത് ഏറെ ചര്‍ച്ചചെയ്യപ്പെടാം. സിനിമ കണ്ടതിന് ശേഷം പറയാം. അത് ചര്‍ച്ച ചെയ്യപ്പെടാന് പറ്റിയ വിഷയമായിരിക്കുമെന്ന്.\nസഹസംവിധായകനായിരിക്കെ പെട്ടെന്ന് സംവിധായകനാകുന്നത് എങ്ങനെയാണ്?\nജോയ് മാത്യുവിനെ പോലൊരാള് ഒരു സബ്ഡക്ട് തരാമെന്ന് പറയുമ്പോള് പിന്നൊന്നും ചിന്തിച്ചില്ല.


കെ.സി.വൈ.എം. കർഷകർക്ക് ഐക്യദാർഢ്യവും ധീരജവാന്മാർക്ക് ആദരവും അർപ്പിച്ചു. - Newswayanad.in\nകെ.സി.വൈ.എം. കർഷകർക്ക് ഐക്യദാർഢ്യവും ധീരജവാന്മാർക്ക് ആദരവും അർപ്പിച്ചു.\nകെ.സി.വൈ.എം മാനന്തവാടി രൂപതയുടെ നേതൃത്വത്തിൽ ഡൽഹിയിൽ സമരം ചെയ്യുന്ന കർഷകർക്ക് ഐക്യദാർഢ്യം പ്രഖ്യാപിച്ചുകൊണ്ടും ഇന്ത്യൻ മണ്ണിൽ വീര മൃത്യു വരിച്ച ധീര ജവാൻമാർക്ക് ആദരവ് അർപ്പിച്ചു കൊണ്ടും കാക്കവയൽ ജവാൻ സ്മ്യതി മണ്ഡപത്തിൽ സലാമീ 2021 സമ്മേളനം സംഘടിപ്പിച്ചു.. കെ.സി.വൈ.എം മാനന്തവാടി രൂപത പ്രസിഡന്റ് ജിഷിൻ മുണ്ടയ്ക്കാതടത്തിൽ അദ്ധ്യക്ഷത വഹിച്ചു. മണ്ണിൽ പണിയെടുക്കുന്ന കർഷകനും അതിർത്തി കാക്കുന്ന ധീര ജവാൻമാരും നാടിന്റെ സമ്പത്തും കരുത്തുമാണെന്ന് അദ്ദേഹം അഭിപ്രായപ്പെട്ടു. കൽപ്പറ്റ ഫെറോന വികാരി റവ.ഫാ. സോമി വടയപറമ്പിൽ യോഗം ഉദ്ഘാടനം ചെയ്തു. ഇന്ത്യൻ ജനതയുടെ 70 ശതമനത്തോളം വരുന്ന കർഷക ജനതയുടെ കഠിന പരിശ്രമമാണ് ഇന്ത്യ മഹാരാജ്യത്തിന്റെ നിലനിൽപ്പെന്നും രാജ്യത്തിന്റെ കാവലാളുകളായ സൈനികരെ ബഹുമാനിക്കേണ്ടതും ആദരിക്കേണ്ടതും ഇന്നിന്റെ അവിശ്യകതയാണെന്ന് അദ്ദേഹം ഓർമ്മപ്പെടുത്തി. രൂപത ഡയറക്ടർ ഫാ. അഗസ്റ്റിൽ ചിറക്കത്തോട്ടത്തിൽ ആമുഖ പ്രഭക്ഷണം നടത്തി.മുൻ രൂപത പ്രസിഡന്റ് മാത്യു തറയിൽ മുഖ്യ പ്രഭാഷണം നടത്തി , ഫാ. തോമസ് ജോസഫ് തേരകം കർഷക പ്രതിനിധിയായ ബേബി കൈനക്കുടിയിലിനെ പൊന്നാടയണിച്ച് അദരിച്ചു. കർഷകരുടെ കാർഷിക മേഖലയിലെ പ്രതിസന്ധികളെയും പോരയ്മകളെയും കുറിച്ചും ഡൽഹിയിൽ നടക്കുന്ന കർഷക സമരത്തിന് ഐക്യാദർഢ്യവും പ്രഖ്യാപിച്ച് കൊണ്ട് ബേബി കൈനക്കുടിയിൽ സംസാരിച്ചു.\nജനറൽ സെക്രട്ടറി ജിയോ ജെയിംസ് മച്ചുകുഴി, സെക്രട്ടറി റ്റെസിൻ വയലിൽ, ട്രഷറർ അഭിനന്ദ് കൊച്ചുമലയിൽ, കോർഡിനേറ്റർ ജിജിന കറുത്തേടത്ത്, , അനിമേറ്റർ സി. സാലി ആൻസ് സി.എം.സി, കൽപ്പറ്റ മേഖല പ്രസിഡന്റ് അനുഗ്രഹ് അറക്കൽ, ബത്തേരി മേഖല പ്രസിഡന്റ് വിബിൻ അപ്പക്കാട്ട്, നടവയൽ പ്രസിഡന്റ് അനിൽ അമ്പലത്തിങ്കൽ, രൂപത സിൻഡിക്കേറ്റ് റ്റിബിൽ പാറയ്ക്കൽ എന്നിവർ സംസാരിച്ചു.\nടോട്ടം റിസോഴ്‌സ് സെന്ററും റൈസ് അപ്പ് ഫോറവും ചേർന്ന് കോളൂർ ഗ്രാമത്തിൽ ലൈബ്രറി ഒരുക്കി.


ജനശക്തി ന്യൂസ്: വിലക്കയറ്റം കടുത്ത ഭീഷണി ഉയര്‍ത്തുന്ന ഇന്ത്യയില് പണപ്പെരുപ്പം 7.83 ശതമാനത്തിലെത്തി.\nവിലക്കയറ്റം കടുത്ത ഭീഷണി ഉയര്‍ത്തുന്ന ഇന്ത്യയില് പണപ്പെരുപ്പം 7.83 ശതമാനത്തിലെത്തി.\nവിലക്കയറ്റം കടുത്ത ഭീഷണി ഉയര്‍ത്തുന്ന ഇന്ത്യയില് പണപ്പെരുപ്പം 7.83 ശതമാനത്തിലെത്തി. മൂന്നരവര്‍ഷത്തിനിടയിലെ ഏറ്റവും ഉയര്‍ന്ന നിരക്ക്്. മെയ് മൂന്നിന് അവസാനിച്ച ആഴ്ചയിലെ കണക്കാണ് ഇത്. തൊട്ടുമുമ്പുള്ള ആഴ്ചയില് 7.61 ശതമാനമായിരുന്നു നിരക്ക്. ഭക്ഷ്യവസ്തുക്കള്‍ക്കും നിര്‍മിത ഉല്‍പ്പന്നങ്ങള്‍ക്കുമുള്ള വിലക്കയറ്റമാണ് പണപ്പെരുപ്പത്തിന് ഇടയാക്കിയത്. 2004 സെപ്തംബര് 11നാണ് ഇതിനേക്കാള് ഉയരെ പണപ്പെരുപ്പം എത്തിയത്- 7.86 ശതമാനം. കഴിഞ്ഞ വര്‍ഷം ഇതേ സമയത്ത് പണപ്പെരുപ്പം 5.74 ശതമാനമായിരുന്നു. പച്ചക്കറി, പഴവര്‍ഗങ്ങള്, കാപ്പി, പരിപ്പ്, സുഗന്ധദ്രവ്യങ്ങള് എന്നിവയ്ക്ക് വില കൂടി. പഴങ്ങള്‍ക്കും പച്ചക്കറികള്‍ക്കും തൊട്ടു മുമ്പുള്ള ആഴ്ചയേക്കാള് മൂന്ന് ശതമാനമാണ് കൂടിയത്. കാപ്പിക്ക് ആറ് ശതമാനവും ചോളത്തിന് നാല് ശതമാനവും വില കൂടി. ആട്ട, വെളിച്ചെണ്ണ എന്നിവയ്ക്കും വില ഉയര്‍ന്നു.നാഫ്ത, ഫര്‍ണസ് ഓയില്, ലൈറ്റ് ഡീസല് ഓയില് എന്നിവയ്ക്കും വില കുതിച്ചുയര്‍ന്നു. പണപ്പെരുപ്പനിരക്ക് 7.57 ശതമാനത്തില് നിന്ന് 7.61 ആയി ഉയര്‍ന്നപ്പോള്, ഇതൊരു വര്‍ധനയായി കണക്കാക്കാന് കഴിയില്ലെന്നും പണപ്പെരുപ്പനിരക്ക് സ്ഥിരമായി കുറച്ചുദിവസംകൂടി നിന്നശേഷം താഴുമെന്നുമായിരുന്നു കേന്ദ്ര ധനമന്ത്രി പി ചിദംബരത്തിന്റെ ന്യായം. പണപ്പെരുപ്പം നിയന്ത്രിക്കാന് ഉരുക്ക്, സിമെന്റ് എന്നിവയുടെ മാത്രം വില കുറച്ചാല് മതിയെന്ന മട്ടിലാണ് കേന്ദ്രസര്‍ക്കാര് നടപടി. ഉരുക്ക്, സിമെന്റ് വ്യവസായികളുടെ പ്രത്യേക യോഗം വിളിച്ച്് വില കുറയ്ക്കാന് നിര്‍ബന്ധിക്കുന്നുണ്ട്. എന്നാല്, അവശ്യവസ്തുക്കളുടെ വില കുറയ്ക്കാന് ശക്തമായ നടപടിയൊന്നും സ്വീകരിക്കുന്നില്ല. പൊതുവിതരണ സംവിധാനത്തിലൂടെ 15 അവശ്യവസ്തു വിതരണം ചെയ്യുക.\nPosted by ജനശക്തി ന്യൂസ് at 11:53 PM\nന്യൂഡല്‍ഹി: വിലക്കയറ്റം കടുത്ത ഭീഷണി ഉയര്‍ത്തുന്ന ഇന്ത്യയില് പണപ്പെരുപ്പം 7.83 ശതമാനത്തിലെത്തി. മൂന്നരവര്‍ഷത്തിനിടയിലെ ഏറ്റവും ഉയര്‍ന്ന നിരക്ക്്. മെയ് മൂന്നിന് അവസാനിച്ച ആഴ്ചയിലെ കണക്കാണ് ഇത്. തൊട്ടുമുമ്പുള്ള ആഴ്ചയില് 7.61 ശതമാനമായിരുന്നു നിരക്ക്. ഭക്ഷ്യവസ്തുക്കള്‍ക്കും നിര്‍മിത ഉല്‍പ്പന്നങ്ങള്‍ക്കുമുള്ള വിലക്കയറ്റമാണ് പണപ്പെരുപ്പത്തിന് ഇടയാക്കിയത്. 2004 സെപ്തംബര് 11നാണ് ഇതിനേക്കാള് ഉയരെ പണപ്പെരുപ്പം എത്തിയത്- 7.86 ശതമാനം. കഴിഞ്ഞ വര്‍ഷം ഇതേ സമയത്ത് പണപ്പെരുപ്പം 5.74 ശതമാനമായിരുന്നു. പച്ചക്കറി, പഴവര്‍ഗങ്ങള്, കാപ്പി, പരിപ്പ്, സുഗന്ധദ്രവ്യങ്ങള് എന്നിവയ്ക്ക് വില കൂടി. പഴങ്ങള്‍ക്കും പച്ചക്കറികള്‍ക്കും തൊട്ടു മുമ്പുള്ള ആഴ്ചയേക്കാള് മൂന്ന് ശതമാനമാണ് കൂടിയത്. കാപ്പിക്ക് ആറ് ശതമാനവും ചോളത്തിന് നാല് ശതമാനവും വില കൂടി. ആട്ട, വെളിച്ചെണ്ണ എന്നിവയ്ക്കും വില ഉയര്‍ന്നു.നാഫ്ത, ഫര്‍ണസ് ഓയില്, ലൈറ്റ് ഡീസല് ഓയില് എന്നിവയ്ക്കും വില കുതിച്ചുയര്‍ന്നു. പണപ്പെരുപ്പനിരക്ക് 7.57 ശതമാനത്തില് നിന്ന് 7.61 ആയി ഉയര്‍ന്നപ്പോള്, ഇതൊരു വര്‍ധനയായി കണക്കാക്കാന് കഴിയില്ലെന്നും പണപ്പെരുപ്പനിരക്ക് സ്ഥിരമായി കുറച്ചുദിവസംകൂടി നിന്നശേഷം താഴുമെന്നുമായിരുന്നു കേന്ദ്ര ധനമന്ത്രി പി ചിദംബരത്തിന്റെ ന്യായം. പണപ്പെരുപ്പം നിയന്ത്രിക്കാന് ഉരുക്ക്, സിമെന്റ് എന്നിവയുടെ മാത്രം വില കുറച്ചാല് മതിയെന്ന മട്ടിലാണ് കേന്ദ്രസര്‍ക്കാര് നടപടി. ഉരുക്ക്, സിമെന്റ് വ്യവസായികളുടെ പ്രത്യേക യോഗം വിളിച്ച്് വില കുറയ്ക്കാന് നിര്‍ബന്ധിക്കുന്നുണ്ട്. എന്നാല്, അവശ്യവസ്തുക്കളുടെ വില കുറയ്ക്കാന് ശക്തമായ നടപടിയൊന്നും സ്വീകരിക്കുന്നില്ല. പൊതുവിതരണ സംവിധാനത്തിലൂടെ 15 അവശ്യവസ്തു വിതരണം ചെയ്യുക,\n12:07 AM, May 17, 2008\nപണപെരുപ്പം..പണപെരുപ്പം..എന്നു കേട്ടിട്ടുണ്ട് പ്ക്ഷെ ഇതുവരെ വ്യകതമായ ഒരറിവ് കിട്ടിയിട്ടില്ല..\nആരെങ്കിലും ഒന്നു സഹായിക്കുമോ..\nഎത്രാം മാസം വരെ ഒളിപ്പിക്കാന് പറ്റും?\nഒരാളെ ഒറ്റയ്ക്കു ചൂണ്ടിക്കാണിക്കില്ല എന്തായാലും പൂശാന് എല്ലാവരുമുണ്ടായിരുന്നല്ലോ?


ദിലീപിനെ രണ്ട് തവണ ജയിലിൽ പോയി കണ്ടു; ഗണേഷിന്റെ സഹായി പ്രദീപ്കുമാറിന്റെ മൊഴി | Metro Journal Online\nദിലീപിനെ രണ്ട് തവണ ജയിലിൽ പോയി കണ്ടു; ഗണേഷിന്റെ സഹായി പ്രദീപ്കുമാറിന്റെ മൊഴി\n20th November 2020 20th November 2020 MJ News Desk\nനടിയെ ആക്രമിച്ച കേസിൽ ദിലീപ് ജയിലിൽ കഴിയുമ്പോൾ പോയി കണ്ടിട്ടുണ്ടെന്ന് ഗണേഷ്‌കുമാർ എംഎൽഎയുടെ സഹായി പ്രദീപിന്റെ മൊഴി. ഒരു തവണ ഗണേഷ്‌കുമാറിനൊപ്പവും മറ്റൊരു തവണ ഒറ്റയ്ക്കുമാണ് ദിലീപിനെ ജയിലിൽ പോയി കണ്ടത്\nദിലീപിന്റെ ഡ്രൈവർ സുനിൽരാജിനെ ഫോണിൽ ബന്ധപ്പെട്ടിട്ടുണ്ട്. പ്രദീപിന്റെ മൊഴി അടങ്ങിയ റിപ്പോർട്ട് പോലീസ് കോടതിയിൽ സമർപ്പിച്ചു. ദിലീപുമായി ബന്ധമില്ലെന്നായിരുന്നു പ്രദീപ് ആദ്യം നൽകിയ മൊഴിയിലുണ്ടായിരുന്നത്. എന്നാൽ വിശദമായ ചോദ്യം ചെയ്യലിലാണ് ദിലീപിനെ പോയി കണ്ടതായി സമ്മതിച്ചത്.\nഫോൺ രേഖകളുടെ അടിസ്ഥാനത്തിൽ ചോദ്യം ചെയ്തപ്പോഴാണ് പ്രദീപ് ഇത് സമ്മതിച്ചത്. കൂടുതൽ അന്വേഷണത്തിന് പ്രദീപിനെ അറസ്റ്റ് ചെയ്യാൻ അനുമതി വേണമെന്നും കസ്റ്റഡിയിൽ വിട്ടു കിട്ടണമെന്നും അന്വേഷണസംഘം ആവശ്യപ്പെട്ടു.\n← ഇബ്രാഹിംകുഞ്ഞിന്റെ മാനസിക-ശാരീരിക ആരോഗ്യനില പരിശോധിക്കാൻ കോടതി നിർദേശം\nസെക്രട്ടേറിയറ്റ് തീപിടിത്തം: സാമ്പിളുകൾ കേന്ദ്ര ലാബിലേക്ക് അയച്ച് പോലീസ് →


അവിശുദ്ധ രാഷ്ട്രീയം | Editorial | Deshabhimani | Tuesday Apr 5, 2016\nവെബ് ഡെസ്‌ക്Updated: Tuesday Apr 5, 2016\nകോണ്‍ഗ്രസും ബിജെപിയും തമ്മിലുള്ള കൂട്ടുകെട്ട് കേരളത്തില് ആദ്യമല്ല. എക്കാലത്തും രഹസ്യനീക്കുപോക്കുകളിലൂടെ 'പൊതുശത്രു'വായ സിപിഐ എമ്മിനെയും ഇടതുപക്ഷത്തെയും ആക്രമിക്കാന് കോണ്‍ഗ്രസ്–ആര്‍എസ്എസ്–ബിജെപി ശക്തികള് തയ്യാറായിട്ടുണ്ട്. 1991ല് പരസ്യമായ സഖ്യപരീക്ഷണവും നടന്നു. വടകരയിലും ബേപ്പൂരിലും പൊതുസ്ഥാനാര്‍ഥികളെ നിര്‍ത്തിയാണ് കോ–ലീ–ബി എന്നറിയപ്പെട്ട കോണ്‍ഗ്രസ്–ബിജെപി–ലീഗ് സഖ്യം അന്ന് ഇടതുപക്ഷത്തെ നേരിട്ടത്. വടകര ലോക്സഭാ മണ്ഡലത്തിലും ബേപ്പൂര് നിയമസഭാ മണ്ഡലത്തിലും ഇത്തരമൊരു വിചിത്ര സഖ്യത്തിന്റെ ബലത്തില് വിജയം നേടാമെന്ന് അവര് ഉറച്ചുവിശ്വസിച്ചു. യുഡിഎഫിന്റേതിനൊപ്പം ബിജെപി–ആര്‍എസ്എസ് വോട്ടുകള് ചേര്‍ത്താല് എല്‍ഡിഎഫിനെക്കാള് വോട്ട് ലഭിക്കുമെന്ന് കണക്കുകള് നിരത്തി അവര് സമര്‍ഥിക്കുകയും ചെയ്തു. എന്നാല്, തെരഞ്ഞെടുപ്പുഫലം വന്നപ്പോള് കോ–ലീ–ബിയുടെ കണക്കുകളല്ല യാഥാര്‍ഥ്യമായത്. ഇത്തരം അവസരവാദപരവും ജീര്‍ണവുമായ രാഷ്ട്രീയസഖ്യത്തെ തകര്‍ത്ത് മതനിരപേക്ഷതയിലൂന്നിയ ജനപക്ഷ രാഷ്ട്രീയം വന്‍വിജയം നേടുന്ന അനുഭവമാണ് ഇരു മണ്ഡലങ്ങളിലും ഉണ്ടായത്.\nവോട്ടുകച്ചവടം സംഘപരിവാറിന്റെ പതിവുരീതിയാണ്. ആര്‍എസ്എസ് വോട്ടുകള് കച്ചവടംചെയ്ത് പണം സമ്പാദിച്ച നേതാക്കള് കേരളത്തിലുണ്ട്. 1991ലെ വടകര–ബേപ്പൂര് വോട്ടുകച്ചവടത്തെക്കുറിച്ച് പള്ളിയറ രാമന്, കെ അയ്യപ്പന്‍പിള്ള, ഡോ. സേവ്യര് പോള് എന്നീ ബിജെപി നേതാക്കള് അടങ്ങിയ കമ്മിറ്റി അന്വേഷിച്ചു. പി പി മുകുന്ദനും എം എസ് കുമാറും പണം വാങ്ങി വന്‍തോതില് എതിര്‍പാര്‍ടിക്ക് വോട്ട് മറിച്ചുകൊടുത്തു എന്നാണ് ആ കമ്മിറ്റി കണ്ടെത്തിയത്. കമ്മിറ്റി റിപ്പോര്‍ട്ടില് കുറ്റവാളികളായ എം എസ് കുമാറിനും മുകുന്ദനും കടുത്ത ശിക്ഷ നല്‍കണമെന്നും മുകുന്ദനെ ഓര്‍ഗനൈസിങ് സെക്രട്ടറി സ്ഥാനത്തുനിന്ന്മാറ്റണമെന്നുമാണ് നിര്‍ദേശിച്ചത്. സംഘപരിവാറിന്റെ വോട്ടുകച്ചവടത്തിന്റെയും അവിശുദ്ധസഖ്യത്തിന്റെയും നിരവധി തെളിവുകള് പുറത്തുവന്നിട്ടുണ്ട്. അതിന്റെയൊക്കെ തുടര്‍ച്ചതന്നെയാണ് കഴിഞ്ഞദിവസം പുറത്തുവന്ന മറ്റൊരു അന്വേഷണ റിപ്പോര്‍ട്ട്.\n2006ലെ തിരുവനന്തപുരം ലോക്സഭാ തെരഞ്ഞെടുപ്പില് ബിജെപി സ്ഥാനാര്‍ഥി സി കെ പത്മനാഭന് വന്‍തോതില് വോട്ട് കുറഞ്ഞത്, നേതൃത്വം യുഡിഎഫിന് വോട്ട് മറിച്ചതുകൊണ്ടാണ് എന്നാണ് മോഹന് ശങ്കറിന്റെ നേതൃത്വത്തിലുള്ള അന്വേഷണ കമീഷന്റെ കണ്ടെത്തല്. ഇവിടെയും പി പി മുകുന്ദന്, എം എസ് കുമാര് എന്നിവരും കെ സുരേന്ദ്രന്, ജെ ആര് പത്മകുമാര് തുടങ്ങിയ യുവനേതാക്കളും സ്വന്തം പാര്‍ടിയെ വഞ്ചിച്ച് യുഡിഎഫ് സ്ഥാനാര്‍ഥിക്ക് വോട്ട് മറിച്ചുകൊടുക്കുകയാണുണ്ടായത്. മുപ്പതിലധികം ബിജെപി നേതാക്കളാണ് സി കെ പത്മനാഭനെതിരെ പ്രവര്‍ത്തിച്ചത് എന്നും കമീഷന് പറയുന്നു. യുഡിഎഫ് സ്ഥാനാര്‍ഥിയായിരുന്ന വി എസ് ശിവകുമാറാണ് ഇവരെ സ്വാധീനിച്ചത്.\nമോഹന് ശങ്കര് കമീഷന് റിപ്പോര്‍ട്ട് വിരല്‍ചൂണ്ടുന്നത് ഒരു പതിറ്റാണ്ട് മുമ്പത്തെ വോട്ടുകച്ചവടത്തിലേക്കാണെങ്കില് ഇന്നും സ്ഥിതി വ്യത്യസ്തമല്ല. അന്ന് ലോക്സഭാ മണ്ഡലത്തില് യുഡിഎഫ് സ്ഥാനാര്‍ഥിയായിരുന്ന അതേ ശിവകുമാര് ഇന്ന് തിരുവനന്തപുരം നിയമസഭാ മണ്ഡലത്തില് യുഡിഎഫിനുവേണ്ടി മത്സരിക്കുന്നുണ്ട്. ശിവകുമാറിനെതിരെ പ്രബലരായ ബിജെപി സ്ഥാനാര്‍ഥികള് ഇല്ലാതിരിക്കാന് ചില ഇടപാടുകള് നടന്നതിന്റെ സൂചന ഇതിനകം പുറത്തുവന്നിട്ടുണ്ട്. സംസ്ഥാനത്തൊട്ടാകെ ചില പ്രത്യേക മണ്ഡലങ്ങളില് ബിജെപി യുഡിഎഫുമായി ധാരണയുണ്ടാക്കുന്നു എന്നതരത്തിലുള്ള വാര്‍ത്തകളും വന്നിട്ടുണ്ട്. അത് അവിശ്വസിക്കാന് തരമില്ല. കേരളത്തില് ബിജെപി യുഡിഎഫിനെതിരെയോ യുഡിഎഫ് ബിജെപിക്കെതിരെയോ രാഷ്ട്രീയ പ്രചാരണം നടത്താറില്ല. ആര്‍എസ്എസ് നേതൃത്വത്തില് അരങ്ങേറുന്ന ആക്രമണങ്ങള്‍ക്കെതിരെ ഇതുവരെ ഒരു കോണ്‍ഗ്രസ് നേതാവും ശബ്ദിച്ചിട്ടില്ല. ആര്‍എസ്എസ് പ്രവര്‍ത്തകര് പ്രതികളായ കേസുകള് ഇല്ലാതാക്കാനും പൊലീസ് സ്റ്റേഷന് ആക്രമണക്കേസിലും പൊലീസ് ഉദ്യോഗസ്ഥരെ വധിക്കാന് ശ്രമിച്ച കേസിലുംവരെ മൃദുസമീപനം സ്വീകരിക്കാനും ആഭ്യന്തരവകുപ്പ് ശ്രദ്ധിച്ചിട്ടുണ്ട്. സംഘപരിവാറിന്റെ പ്രധാന നേതാവ് പ്രവീണ് തൊഗാഡിയക്കെതിരെ വര്‍ഗീയപ്രസംഗത്തിന് എടുത്ത കേസ് നിരുപാധികം പിന്‍വലിച്ചതും ഇതേ സര്‍ക്കാരാണ്. ഇതിന്റെ മറുവശമാണ് സംസ്ഥാനത്ത് അഴിമതിയുടെ അഴിക്കുചാലില് വീണുകിടക്കുന്ന യുഡിഎഫിനെ രക്ഷിക്കാന് പണം വാങ്ങി സംഘപരിവാര് വോട്ട് മറിക്കുമെന്ന സൂചന. ഇരുകൂട്ടര്‍ക്കും ഇത്തരം കൊടുക്കല് വാങ്ങലുകള് പുത്തരിയല്ല. തനിക്കുചുറ്റും നില്‍ക്കുന്ന അഴിമതിക്കാരായ മന്ത്രിമാര്‍ക്ക് സീറ്റ് നിഷേധിക്കപ്പെട്ടാല് കോണ്‍ഗ്രസിനെ പിളര്‍ത്തുമെന്ന ഉമ്മന്‍ചാണ്ടിയുടെ ഭീഷണിയും ഇതിന്റെ അനുബന്ധമായി കാണണം. കോണ്‍ഗ്രസ് പിളര്‍ത്തിയാല് ഉമ്മന്‍ചാണ്ടിയുടെ സ്വാഭാവിക സഖ്യകക്ഷി ബിജെപിയാണ്. കെപിസിസി അധ്യക്ഷന്റെ കടുത്ത സമ്മര്‍ദത്തെപ്പോലും തള്ളി ഉമ്മന്‍ചാണ്ടിയുടെ പിടിവാശിക്ക് ഹൈക്കമാന്‍ഡ് വഴങ്ങിയത് ബിജെപി–കോണ്‍ഗ്രസ് സഖ്യത്തിന്റെ അനുഭവം ഓര്‍മിച്ചും ഉമ്മന്‍ചാണ്ടി പരസ്യസഖ്യത്തിനുതന്നെ തയ്യാറാകും എന്ന ബോധ്യത്തിലുമാണ്. ഇതാണ് കേരളത്തില് മതനിരപേക്ഷതയും സമാധാനവും പുരോഗതിയും പുലര്‍ന്നുകാണാന് ആഗ്രഹിക്കുന്ന ജനങ്ങള് തിരിച്ചറിയേണ്ട പ്രധാന സംഗതി


മൊബീല് ആക്‌സസറീസ് വിപണിയില് സാന്നിധ്യം ശക്തമാക്കനൊരുങ്ങി ഇന്റെക്‌സ് – Future Kerala :\nമൊബീല് ആക്‌സസറീസ് വിപണിയില് സാന്നിധ്യം ശക്തമാക്കനൊരുങ്ങി ഇന്റെക്‌സ്\nന്യൂഡെല്‍ഹി: അടുത്ത വര്‍ഷം മാര്‍ച്ച് മാസത്തോടെ ഇന്ത്യന് മൊബീല് ആക്‌സസറീസ് വിപണിയില് 100 കോടി രൂപയുടെ പങ്കാളിത്തം നേടുമെന്ന് ആഭ്യന്തര ഫോണ് നിര്‍മാണ കമ്പനിയായ ഇന്റെക്‌സ്. ഇന്ത്യന് മൊബീല് ആക്‌സസറീസ് വിപണിയില് ബാറ്ററി വിഭാഗത്തിലാണ് കമ്പനി പ്രധാന ശ്രദ്ധകേന്ദ്രീകരിച്ചിരിക്കുന്നത്.\n2011ലാണ് ഇന്റെക്‌സ് മൊബീല് ആക്‌സസറീസ് വിഭാഗത്തിലേക്ക് ചുവടുവെക്കുന്നത്. അന്നു മുതല് ബാറ്ററി, ചാര്‍ജര്, ഹാന്‍ഡ് ഫ്രീ ഡിവൈസസ്, കേബിള്‍സ്, പവര് ബാങ്ക് തുടങ്ങിയ വിഭാഗങ്ങളില് വളരേ വേഗത്തിലുള്ള വളര്‍ച്ചയാണ് കമ്പനി അടയാളപ്പെടുത്തിയിട്ടുള്ളത്. മൊബീല് ഫോണ് മേഖലയുടെ നട്ടെല്ലന്നാണ് ബാറ്ററി ഉല്‍പ്പാദനത്തെ ഇന്റെക്‌സ് ടെക്‌നോളജീസ് (ഇന്ത്യ) മൊബീല് ആക്‌സസറീസ് വിഭാഗം ഡെപ്യൂട്ടി ജനറല് മാനേജര് മനീഷ് ഗുപ്ത വിശേഷിപ്പിച്ചത്.\nമൈക്രോമാക്‌സ്, ലാവ, കാര്‍ബണ്, നോക്കിയ തുടങ്ങിയ ഇന്ത്യന് ബ്രാന്‍ഡുകള്‍ക്കും ഇന്റെക്‌സ് ബാറ്ററികള് വില്‍പ്പന നടത്തുന്നുണ്ട്. ഇതുകൂടാതെ സാംസംഗ് ഉള്‍പ്പെടെയുള്ള ചൈനീസ് ബ്രാന്‍ഡുകളും ഇന്റെക്‌സ് ബാറ്ററികള് ഉപയോഗിക്കുന്നുണ്ട്.\n2015-2016 സാമ്പത്തിക വര്‍ഷത്തില് 90 ശതമാനം വാര്‍ഷിക വളര്‍ച്ചയോടെ 670 ദശലക്ഷം രൂപയുടെ വരുമാനമാണ് ഇന്റെക്‌സ് രേഖപ്പെടുത്തിയത്. ഇതില് 70 ശതമാനത്തോളം സംഭാവന ചെയ്തത് ബാറ്ററി, ചാര്‍ജര് വിഭാഗമാണ്. പവര് ബാങ്ക് വില്‍പ്പനയിലും മികച്ച പ്രകടനമാണ് കമ്പനി നടത്തുന്നത്. കഴിഞ്ഞ സാമ്പത്തിക വര്‍ഷം 130,000 പവര് ബാങ്കുകളാണ് ഇന്റെക്‌സ് വിറ്റഴിച്ചത്. ഈ സാമ്പത്തിക വര്‍ഷം ഇതിനോടകം തന്നെ 750,000 പവര്‍ബാങ്കുകള് വിറ്റഴിച്ചതായും കമ്പനി അവകാശപ്പെടുന്നു. നിലവിലെ വളര്‍ച്ചാ നിരക്കിന്റെ അടിസ്ഥാനത്തില് പ്രത്യേക സ്മാര്‍ട്ട്‌ഫോണ് ആക്‌സസറീസ് വിഭാഗം ആരംഭിക്കാനുള്ള തയാറെടുപ്പിലാണ് ഇന്റെക്‌സ്.\n2022 ഓടെ ആഗോള മൊബീല് ആക്‌സസറീസ് വിപണി 107.3 ബില്യണ് ഡോളറിലെത്തുമെന്നാണ് പ്രതീക്ഷിക്കുന്നത്. ഇന്ത്യയില് എല്ലാ മേഖലകളിലും സ്മാര്‍ട്ട്‌ഫോണ് ഉപയോഗം വര്‍ധിക്കുകയാണെന്നും ഇതിന്റെ ഫലം മൊബീല് ആക്‌സസറീസ് വിപണിയില് പ്രതിഫലിക്കുമെന്നുമാണ് അലയെഡ്മാര്‍ക്കറ്റ്‌റിസര്‍ച്ച് ഡോട്ട് കോം നല്‍കുന്ന വിവരം.\nTags:\teyes Rs 100 cr mark in Indian, Intex, mobile accessories market\nഇപിഎഫ്: നിര്‍ജീവ എക്കൗണ്ടുകളിലെ നിക്ഷേപത്തിനും പലിശ\nസോഫ്റ്റ്‌വെയര് പരിശോധനയ്ക്ക് ഇപ്പോള് സമയമില്ല: ജിഎസ്ടിഎന് ചെയര്‍മാന്\nപൗരാണിക യൂറോപ്യന് ഭാഷയുടെ വീണ്ടെടുക്കല്\nജിയോ വരുന്നു; കളം മാറി: അന്തംവിട്ട് മറ്റ് കമ്പനികള്, നഷ്ടം 13,800 കോടി രൂപ!\nഹാഫിസ് സയിദും പാക്കിസ്ഥാന് നയവും\nപെട്രോളിയം വ്യാപാരികള് ജൂലൈ 12ന് രാജ്യവ്യാപകമായി പണിമുടക്കും


അനിൽ അക്കര - വിക്കിപീഡിയ\n(1972-08-05)5ഓഗസ്റ്റ് 1972 (49 വയസ്സ്)\nകേരളത്തിലെ പൊതുപ്രവർത്തകനും പതിന്നാലാം കേരള നിയമസഭാംഗവുമായിരുന്നു അനിൽ അക്കര. കോൺഗ്രസ് (ഐ.) നേതൃ സ്ഥാനത്തു പ്രവർത്തിക്കുന്നു.\n1 വഹിച്ച പദവികൾ\n3 വടക്കാഞ്ചേരി നിയമസഭാ തിരഞ്ഞെടുപ്പ് 2016\nഅടാട്ട് ഗ്രാമ പഞ്ചായത്ത് പ്രസിഡന്റ്\nതൃശ്ശൂർ ജില്ലാ പഞ്ചായത്ത് മെമ്പർ.\nകെ പി സി സി അംഗം\nതൃശൂർ ജില്ല കോണ്ഗ്രസ് ജനറൽ സെക്രട്ടറി\nകെ പി സി സി നിർവാഹക സമിതി അംഗം\n2016 വടക്കാഞ്ചേരി നിയമസഭാമണ്ഡലം അനിൽ അക്കര കോൺഗ്രസ് (ഐ.) യു.ഡി.എഫ് മേരി തോമസ് സി.പി.എം. എൽ.ഡി.എഫ് ഉല്ലാസ് ബാബു ബി.ജെ.പി. എൻ.ഡി.എ.\nവടക്കാഞ്ചേരി നിയമസഭാ തിരഞ്ഞെടുപ്പ് 2016[തിരുത്തുക]\nഅവസാന നിമിഷം വരെയുണ്ടായിരുന്ന മത്സരത്തിലൂടെയാണ് അനിൽ അക്കര എതിർ സ്ഥാനാർത്ഥിയായ എൽ ഡി എഫിന്റെ മേരി തോമസ്സിനെ 43 വോട്ടുകൾക്ക് പരാജയപ്പെടുത്തിയത്.3വോട്ടിന്റെ ഭൂരിപക്ഷത്തിൽ നിൽക്കുമ്പോൾ വോട്ടിങ്ങ് യന്ത്രം തകരാറിലായത് വോട്ടെണ്ണലിൽ അനിശ്ചിതത്വം ഉണ്ടാക്കിയെങ്കിലും മണിക്കൂറുകൾക്ക് ശേഷം പ്രശ്നം പരിഹരിച്ച് അനിൽ അക്കരയെ വിജയിയായി പ്രഖ്യാപിച്ചു. 2016 നിയമസഭാ തിരഞ്ഞെടുപ്പിലെ ഏറ്റവും കുറവ് ഭൂരിപക്ഷം അനിൽ അക്കരയ്ക്കാണ്.\n↑ "അനിശ്ചിതത്വത്തിനൊടുവിൽ വടക്കാഞ്ചേരിയിൽ അനിൽ അക്കര". മാതൃഭൂമി. മൂലതാളിൽ നിന്നും 2016-05-19-ന് ആർക്കൈവ് ചെയ്തത്. ശേഖരിച്ചത് 19 മെയ് 2016. Check date values in: |accessdate= (help)\n"https://ml.wikipedia.org/w/index.php?title=അനിൽ_അക്കര&oldid=3682308" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 21:49, 25 ഒക്ടോബർ 2021.


രാജ്യത്തിന്റെ സാമ്പത്തിക സ്ഥിതി വിലയിരുത്താന് ഡല്‍ഹിയില് ഉന്നതതലയോഗം\nരൂപയുടെ മൂല്യത്തകര്‍ച്ച, ഇന്ധന വിലവര്‍ധന എന്നിവ പ്രധാന അജണ്ട. ധനമന്ത്രിയുമായും ആര്.ബി.ഐ ഗവര്‍ണറുമായും പ്രധാനമന്ത്രിയുടെ കൂടിക്കാഴ്ച. അത്യാവശ്യമല്ലാത്ത ഉല്‍പന്നങ്ങളുടെ ഇറക്കുമതി നിയന്ത്രിക്കും.\n15 Sep, 2018 at 01:47 AM\nരാജ്യത്തിന്റെ സാമ്പത്തിക സ്ഥിതിഗതി വിലയിരുത്താൻ പ്രധാനമന്ത്രി വിളിച്ച ഉന്നതതല യോഗത്തിന് ഡൽഹിയിൽ തുടക്കം. ധനമന്ത്രി അരുൺ ജയ്റ്റ്‍ലി, ആര്.ബി.ഐ ഗവർണർ ഉർജിത് പട്ടേൽ തുടങ്ങിയവരുമായി ഇന്നലെ വൈകീട്ട് മോദി പ്രാരംഭ ചർച്ച നടത്തി. ഇന്ന് വൈകീട്ട് വീണ്ടും യോഗം ചേരും. രൂപയുടെ മൂല്യത്തകർച്ച, ഇന്ധന വില വർധന എന്നിവയാണ് പ്രധാന അജണ്ട.\nരൂപയുടെ മൂല്യമിടിവ് സർവ്വകാല റെക്കോഡ് കണ്ട ആഴ്ചയാണിത്. ഡോളർ ഒന്നിന് 71 രൂപയിലധികം നൽകേണ്ട സ്ഥിതി ഇപ്പോഴും തുടരുകയാണ്. ഇതോടൊപ്പം ഇന്ധന വിലവർധനവും വിദേശ വ്യാപാര കമ്മിയും. പുറമെ, പ്രതിപക്ഷ വിമർശവും ശക്തം. ഈ സാഹചര്യത്തിലാണ് പ്രധാനമന്ത്രി നിർണായക ചർച്ചകൾക്ക് തുടക്കമിട്ടിരിക്കുന്നത്.\nഇന്നലെ വൈകിട്ട് ചേർന്ന യോഗത്തിൽ ധനമന്ത്രി, ആര്.ബി.ഐ ഗവർണർ, ഡെപ്യൂട്ടി ഗവർണര്, റവന്യൂ സെക്രട്ടറി തുടങ്ങിയവർ പങ്കെടുത്തു. രാജ്യത്തെ നിലവിലെ സാമ്പത്തിക സാഹചര്യവും, അതിനെ ബാധിക്കുന്ന അന്താരാഷ്ട്ര വിപണി കാരണങ്ങളും ആര്.ബി.ഐ ഗവർണർ ഉർജിത് പട്ടേൽ യോഗത്തിൽ വിശദീകരിച്ചു. വിദേശ വ്യാപാര കമ്മി കുറക്കുന്നതിന്റെ ഭാഗമായി അത്യവശ്യമല്ലാത്ത ഉൽപന്നങ്ങളുടെ ഇറക്കുമതി നിയന്ത്രിക്കാന് യോഗം തീരുമാനിച്ചു.\nനിലവിൽ ഇറക്കുമതി -കയറ്റു മതി അന്തരം കഴിഞ്ഞ നാല് പാദത്തിലെ ഏറ്റവും ഉയർന്ന നിരക്കിലാണ് ഉള്ളത്. എപ്രിൽ മുതൽ ജൂൺ വരെയുള്ള കാലയളിൽ മൊത്തം ആഭ്യന്തര ഉൽപാദനത്തിന്റെ 2.4 ശതമാനമാണ് ഇത്. ഇത്തരം സാഹചര്യങ്ങൾ മറികടക്കാനുള്ള വിശദ പരിശോധന ഇന്നത്തെ യോഗത്തിലുണ്ടാകും. കൂടുതൽ മന്ത്രാലയ സെക്രട്ടറിമാരെയും സാമ്പത്തിക വിദഗ്ദരെയും ഇന്നത്തെ യോഗത്തിലേക്ക് ക്ഷണിച്ചതായാണ് വിവരം.


sabarimala arif muhammed khan ശബരിമല ദര്‍ശനം നടത്തി ഗവര്‍ണര് ആരിഫ് മുഹമ്മദ് ഖാന്\nഗവര്‍ണര് ആരിഫ് മുഹമ്മദ് ഖാന് ശബരിമലയില് ദര്‍ശനം നടത്തി. പമ്പയില് നിന്ന് ഇരുമുടിക്കെട്ട് നിറച്ചെത്തിയ ഗവര്‍ണര്‍ക്ക് സന്നിധാനത്ത് സ്വീകരണം നല്‍കി. ഇളയ മകനോടൊപ്പമായിരുന്നു ഗവര്‍ണറുടെ അയ്യപ്പ ദര്‍ശനം.\nഇന്നലെ വൈകിട്ട് പമ്പയില് നിന്ന് ഇരുമുടി നിറച്ച് സ്വാമി അയ്യപ്പന് റോഡ് വഴിയാണ് ഗവര്‍ണര് മല കയറിയത്. വലിയ നടപ്പന്തലിന് മുന്നില് ഗവര്‍ണറെ ദേവസ്വം ബോര്‍ഡ് പ്രസിഡന്റ് എന് വാസു, ബോര്‍ഡ് അംഗം കെ എസ് രവി, ദേവസ്വം കമ്മീഷണര് ബി എസ് തിരുമേനി എന്നിവര് ചേര്‍ന്ന് സ്വീകരിച്ചു. പടിപൂജയ്ക്ക് ശേഷം ഇരുമുടി കെട്ടുമേന്തി പതിനെട്ടാം പടി കയറി അയ്യപ്പ സന്നിധി ഗവര്‍ണര് ദര്‍ശിച്ചു.\nRead Also : ഓണാശംസകള് നേര്‍ന്ന് ഗവര്‍ണര് ആരിഫ് മുഹമ്മദ് ഖാന്\nമാളികപ്പുറം ക്ഷേത്രപരിസരത്ത് ഗവര്‍ണര് ചന്ദന തൈ നട്ടു. ഇളയ മകന് കബീര് ആരിഫും ഗവര്‍ണര്‍ക്കൊപ്പം ശബരിമലയില് ദര്‍ശനം നടത്തി. ‘പുണ്യം പൂങ്കാവനം’ പദ്ധതിയുടെ ഭാഗമായുള്ള ശുചീകരണ പരിപാടിയിലും പങ്കെടുത്ത ശേഷമാകും ഗവര്‍ണര് മലയിറങ്ങുക.\nStory Highlights: sabarimala, arif muhammed khan\nRead more on: arif muhammed khan | sabarimala


കുഴിയും ചെളിയും നിറഞ്ഞ റോഡിൽ ഒരു ഫാഷന് ഷോ; വീഡിയോ - OMF Media Live\nNews Updates കുഴിയും ചെളിയും നിറഞ്ഞ റോഡിൽ ഒരു ഫാഷന് ഷോ; വീഡിയോ\nമധ്യപ്രദേശിലെ ഭോപ്പാലില് അടുത്തിടെ ഒരു കൂട്ടം സ്ത്രീകള് വ്യത്യസ്തമായ ഒരു ഫാഷന് ഷോ സംഘടിപ്പിച്ച് ശ്രദ്ധ നേടി. ഭോപ്പാല് മുനിസിപ്പിലാറ്റിയിലെ കുണ്ടും കുഴിയുമുള്ള ചെളി നിറഞ്ഞ റോഡിലൂടെ ക്യാറ്റ് വാക്ക് ചെയ്താണ് ഈ സ്ത്രീകള് നാടിന്‍റെ പ്രതിഷേധം അധികാരികളെ അറിയിച്ചത്.\nഈ പ്രതിഷേധ ക്യാറ്റ് വാക്കിന്‍റെ ചിത്രങ്ങളും വിഡിയോകളും സാമൂഹിക മാധ്യമങ്ങളില് വൈറലായി. നഗരത്തിലെ ഡാനിഷ് നഗര് പ്രദേശത്താണ് ഈ പ്രതിഷേധ സമരം അരങ്ങേറിയത്. ഉയര്‍ന്ന നികുതി അടച്ചിട്ടും ഇവിടെ വികസനപ്രവര്‍ത്തനങ്ങളൊന്നും നടക്കുന്നില്ലെന്ന് പരിപാടിയുടെ സംഘാടകയായ അന്‍ഷു ഗുപ്ത പറഞ്ഞു.\nഅധികാരികള്‍ക്കും ജനപ്രതിനിധികള്‍ക്കും നല്‍കിയ നിവേദനങ്ങളൊന്നും ഫലം കാണാതെ വന്നപ്പോള് പ്രതിഷേധ നടത്തവുമായി സ്ത്രീകള് തെരുവിലേക്ക് ഇറങ്ങുകയായിരുന്നു. പ്രശ്നങ്ങള് പരിഹരിച്ചില്ലെങ്കില് ഇനി നികുതി അടയ്ക്കാനോ വോട്ട് ചെയ്യാനോ തങ്ങളെ കിട്ടില്ലെന്ന് അന്‍ഷു ഗുപ്ത കൂട്ടിച്ചേര്‍ത്തു.\nവൈറലായ വിഡിയോയില് സ്ത്രീകളും കുട്ടികളും അടക്കമുള്ളവര് കുഴി നിറഞ്ഞ റോഡിലൂടെ റാംപ് വാക്ക് ചെയ്യുന്നതും ചിലര് വീഴാന് പോകുന്നതുമൊക്കെ കാണാം. മധ്യപ്രദേശിലെ റോഡുകള് അമേരിക്കയിലെ റോഡിനേക്കാല് മികച്ചതാണെന്ന മുഖ്യമന്ത്രി ശിവരാജ് സിങ്ങ് ചൗഹാന്‍റെ 2017ലെ പ്രസ്താവനയെ പരിഹസിക്കുന്ന പ്ലക്കാര്‍ഡുകളും പ്രതിഷേധക്കാര് കയ്യില് ഉണ്ടായിരുന്നു.\nപ്രതിഷേധത്തെ കുറിച്ച് മാധ്യമങ്ങളിലൂടെ അറിഞ്ഞെന്നും മുനിസിപ്പാലിറ്റി എന്‍ജിനീയര്‍മാര് സ്ഥലത്തെത്തി പരിശോധന നടത്തുമെന്നും ഭോപ്പാല് മുനിസിപ്പല് കോര്‍പ്പറേഷന് സോണല് ഓഫീസര് നീലേഷ് ശ്രീവാസ്തവ പ്രതികരിച്ചു.\nPrevious articleഎഴുപത്തി മൂന്നാമത്തെ വയസിലും അനായാസം സ്‌കേറ്റിങ് ചെയ്യുന്ന മുത്തശ്ശൻ; വൈറൽ വീഡിയോ\nNext articleവിദ്യാഭ്യാസത്തിനായി ഒരു പെൺകുട്ടി നടത്തുന്ന സാഹസീക യാത്ര…


robbery-in hotel-hotel-wayanad | ഹോട്ടലിൽ കയറി കഞ്ഞിവെച്ചു കുടിച്ചു; കുളിച്ചു കുട്ടപ്പനായി കഞ്ഞിക്കലവും കഴുകി പണവും കവർന്ന് മടങ്ങി; വയനാട്ടിൽ നിന്നൊരു നല്ലവനായ കള്ളൻ! - MarunadanMalayali.com\nഹോട്ടലിൽ കയറി കഞ്ഞിവെച്ചു കുടിച്ചു; കുളിച്ചു കുട്ടപ്പനായി കഞ്ഞിക്കലവും കഴുകി പണവും കവർന്ന് മടങ്ങി; വയനാട്ടിൽ നിന്നൊരു നല്ലവനായ കള്ളൻ!\nJuly 12, 2018 | 02:58 PM IST | Permalink\nവയനാട്: രാത്രിയിൽ ഹോട്ടലിൽ മോഷ്ടിക്കാൻ കയറിയ അഭിമാനിയായ കള്ളൻ കഞ്ഞിയും വെച്ച് കുടിച്ച്, കുളിയും പാസാക്കി, പണപ്പെട്ടിയിലിരുന്ന കാശും വസൂലാക്കി മുങ്ങി!. കേൾക്കുമ്പോൾ വ്യാജമാണെന്ന് തോന്നുമെങ്കിലും അത്തരത്തിലൊരു സംഭവം നടന്നത് കൽപ്പറ്റയിലാണ്. കൽപ്പറ്റ വെള്ളമുണ്ട എട്ടേനാട്ടിൽ എയുപി സ്‌കൂളിനു മുൻപിൽ സ്ത്രീകൾ നടത്തുന്ന മെസ്ഹൗസിലാണ് കഴിഞ്ഞദിവസം രാത്രി കള്ളൻ കയറിയത്.\nമെസ്സിൽ കയറിയ കള്ളന് വിശപ്പ് കലശലായപ്പോൾ പിന്നൊന്നും ആലോചിച്ചില്ല. പുറം കാഴ്ചക്കാരെ ഓർത്ത് ഭയപ്പെടാതെ നേരെ കഞ്ഞിക്കലം റെഡിയാക്കി കഞ്ഞിവെച്ചു. വയറു നിറച്ചു കഞ്ഞി കുടിച്ചതിന് ശേഷം വിശ്രമവും കഴിഞ്ഞപ്പോൾ പിന്നെ തോന്നി വിശാലമായി ഒരു കുളിയായാൽ എന്താണെന്ന്. മെസ്സിൽ ഊണു കഴിക്കാനെത്തുന്നവർക്കായി കരുതിവെച്ചിരുന്ന മൂന്ന് കട്ട സോപ്പിൽ കുളിയങ്ങ് പാസാക്കി. കുളിച്ച തോർത്ത് മേശപ്പുറത്ത് വിരിച്ച ശേഷം കഞ്ഞിക്കലം കഴുകി വെക്കേണ്ട കാര്യം ആലോചിച്ചു. വൃത്തിയായി കഞ്ഞിക്കലവും കഴുകിവെച്ചു. കയ്യിലുണ്ടായിരുന്ന പിച്ചാത്തിയും സ്പാനറും, ലൈറ്ററും സമീപത്ത് വെച്ച ശേഷം പാലിയേറ്റിവ് കെയറിനായി കരുതിയിരുന്ന സംഭവാനപ്പെട്ടിയിലെ 5000 രൂപ കൃത്യമായി എണ്ണിതിട്ടപ്പെടുത്തി കൊണ്ടുപോയി. പെട്ടിയിലുണ്ടായിരുന്ന 50 പൈസ നാണയങ്ങളോട് അയിത്തവും അഭിജാത്യവും കൽപിച്ച മാന്യദേഹം അവ സുരക്ഷിതമായി പെട്ടിയിൽ തന്നെയാക്കി. ബാക്കി കാശുമായി ഹോട്ടൽ വിട്ടു.\nസമീപത്തെ പബ്ലിക്ക് ലൈബ്രറിയിൽ ഫുട്ബോൾ ആവേശത്തിൽ മുഴുകിയ യുവാക്കളെയൊന്നും കൂസാതെയാണ് തസ്‌കരൻ തന്റെ തൊഴിൽ ചെയ്ത് മാന്യമായി മടങ്ങിയത്. രാവിലെ ഹോട്ടൽ തുറക്കാനെത്തിയ സ്ത്രികളാണ് മോഷണവിവരം പൊലീസിനെ അറിയിക്കുന്നത്. ഇവിടെ നിന്ന് നാലു കിലോമീറ്റർ അകലെയാണ് റിപ്പർ മോഡൽ ദമ്പതികളെ കൊലപ്പെടുത്തിയത്.


അധ്വാനി പൗരി ഗർവാൾ | Adwani Pauri Garhwal History, Timings And Attractions - Malayalam Nativeplanet\n»അധ്വാനിയുടെ പേരിൽ ഇങ്ങനെയൊരു നാടുള്ള കാര്യം അറിയുമോ?\nഅധ്വാനിയുടെ പേരിൽ ഇങ്ങനെയൊരു നാടുള്ള കാര്യം അറിയുമോ?\nPublished: Monday, October 15, 2018, 19:00 [IST]\nഭൂമിക്കടിയിലെ ക്ഷേത്രം, വഴികാട്ടുവാന് പിച്ചളവിളക്ക്,\n16 hrs ago പാട്ടുപുരയില് പള്ളിയുറങ്ങുന്ന കന്യകയായ ദേവി!! വിളിച്ചാല് വിളികേള്‍ക്കുന്ന ബാലദുര്‍ഗ്ഗ, അറിയാം\n22 hrs ago പിപ്പലാന്ത്രി എന്ന പെണ്‍കുട്ടികളുടെ നാട്!! പെണ്‍ജീവിതങ്ങള്‍ക്കു കാവലാകുന്ന മരത്തണലുകളുടെ കഥ!!\n1 day ago ജീവിക്കുവാന് ഏറ്റവും മികച്ച നഗരങ്ങളായി ബെംഗളുരുവും ഷിംലയും, പിന്നിലായി കൊച്ചി\n1 day ago കുന്നില് നിന്നു കടലിലേക്കിറങ്ങാം!!! യാത്രയുടെ വ്യത്യസ്ത അനുഭവം നല്കുന്ന ആറിടങ്ങള്\nSports IPL 2021: കഴിഞ്ഞ തവണ മിസ്സായി, ഇത്തവണയും മാറ്റമില്ല- കാണികള്‍ക്കു നോ എന്‍ട്രി!\nNews കിഫ്ബിക്കെതിരെയുള്ള ഇഡി അന്വേഷണത്തെ തടയില്ല; മുഖ്യമന്ത്രിയുടെ പരാതി തള്ളി തിരഞ്ഞെടുപ്പ് കമ്മിഷന്\nഅധ്വാനി എന്നു കേൾക്കുമ്പോൾ നമുക്ക് ആദ്യം ഓർമ്മ വരിക ബിജെപി നേതാവായിനുന്ന എൽകെ അധ്വാനിയെയാണ്. എന്നാൽ സ‍ഞ്ചാരികളോടാണ് ഈ ചോദ്യമെങ്കിൽ ഉത്തരം വ്യത്യസ്തമായിരിക്കും. അവർക്ക് അധ്വാനി എന്നാൽ ഒരു വിനോദ സഞ്ചാര കേന്ദ്രമാണ്. അധ്വാനി എന്ന നാടിന്റെ വിശേഷങ്ങളിലേയ്ക്ക്...\nഉത്തരാഖണ്ഡിലെ പൗരിയ്ക്ക് സമീപം സ്ഥിതി ചെയ്യുന്ന മനോഹരമായ ഒരു ഗ്രാമമാണ് അ എന്ന സ്ഥലത്തിനു സമീപത്താണ് അധ്വാനി. പൗരിയിൽ നിന്നും 17 കിലോമീറ്റർ അകലെയാണിത്.\nഒറ്റ ഫ്രെയിമിൽ തന്നെ കാടും നാടും കണ്ടു തീർക്കുവാൻ പറ്റുന്ന ഇടമാണ് അധ്വാനി. ഉത്തരാഖണ്ഡിന്റെ\nതാമസസൗകര്യം എളുപ്പത്തിൽ ലഭിക്കുന്ന ഇവിടം ഉത്തരാഖണ്ഡിന്റെ മറ്റൊരു മുഖം കാണാൻ താല്പര്യമുള്ളവർക്ക് കൂടുതലൊന്നും ആലോചിക്കാതെ പോകവാൻ പറ്റിയ സ്ഥലം കൂടിയാണിത്. ചെറിയ ഒരു ഇടമാണെങ്കിലും പൗരിയിൽ നിന്നും നല്ല റോഡുള്ളതിനാൽ എളുപ്പത്തിൽ എത്തിച്ചേരാം..\nതണുപ്പിൽ പൊതിഞ്ഞ ഇടം\nഉത്തരാഖണ്ഡിലെ മിക്ക സ്ഥലങ്ങളെയും വെച്ച് ഒരു പരിധിയിലധികം തണുപ്പ് അനുഭവപ്പെടാത്ത ഇടമാണ് പൗരിയും അധ്വാനിയും. സാധാരണ സമയങ്ങളിൽ ഇവിടുത്തെ താപനില 23 ഡിഗ്രി സെൽഷ്യസാണ്. മഴക്കാലങ്ങളിൽ തണുപ്പ് പിന്നെയും കൂടും.\nചുറ്റും നിറ‍ഞ്ഞു നിൽക്കുന്ന കാടുകള മലനിരകളും അധ്വാനിയ്ക്ക് പ്രത്യേക ഭംഗി സമ്മാനിക്കുന്നു. അതുകൊണ്ടുതന്നെ കാട്ടിലൂടെയുള്ള യാത്രകൾക്കും ട്രക്കിങ്ങിനും ഒക്കെ താല്പര്യമുള്ളവരാണ് ഇവിടെ കൂടുതലും എത്തിച്ചേരുന്നത്.\nകിര്‍സു, കോണ്ടോലിയ ആലയം\nജബൽബ ദേവി ക്ഷേത്രം, തുടങ്ങിയവയാണ് ഇവിടുത്തെ പ്രധാന ഇടങ്ങൾ\nബോയിങ് 777 വരെ വരും!!...ഒരേ സമയം 20 വിമാനങ്ങൾ...കണ്ണൂർ വിമാനത്താവളം പൊളിയാണ്!!!\nമഹിഷാസുരന്റെ മൈസൂരും 750 കിലോയുള്ള ദുർഗ്ഗാ ദേവിയുടെ സ്വർണ്ണ വിഗ്രഹവും...വിചിത്രം ഈ ദസറ!!\nയോഗായെക്കുറിച്ചറിയുവാൻ ഈ ഇടങ്ങൾ\nനദികളുടെ തർക്കത്തിൽ ഹരി ശിലയായി മാറിയ ഗ്രാമം\nഇന്ത്യയിലെ അവസാന ഗ്രാമത്തിലെ മലമ്പാതയിലേക്കൊരു യാത്ര\nആശുപത്രികളില്ലാത്ത ഒരു നാട്ടിലൂടെ ജീവൻ പണയംവെച്ചൊരു യാത്ര!!\nഇതുവരെ കാണാത്ത കാഴ്ചകളുമായി കാത്തിരിക്കുന്ന ഗോപേശ്വർ\nഭീമൻ നിർമ്മിച്ച തടാകവും തടാകക്കരയിലെ കാഴ്ചകളും\nസഞ്ചാരികൾ ഇനിയും കയറിച്ചെന്നിട്ടില്ലാത്ത കലപ്...!!\nനാലുമണിക്ക് ശേഷം പ്രവേശനമില്ലാത്ത, റോക്ക് സംഗീതം മുഴങ്ങുന്ന ആശ്രമം!!!\nപേരിൽ തു‌ടങ്ങുന്ന നൈനിറ്റാളിന്റെ വിശേഷങ്ങൾ!!\nരാമായണത്തിലെ ലക്ഷ്മണൻ നിർമ്മിച്ച, ചതുരംഗക്കളം പോലുള്ള നഗരം...സന്തോഷത്തിന്റെ ഈ നാട് കൊതിപ്പിക്കും!!\nനരഭോജി കടുവയുടെ നാട് തീർഥാടന കേന്ദ്രമായി മാറിയ കഥ\nRead more about: uttrakhand villages hill station ഉത്തരാഖണ്ഡ്


Emalayalee.com - ഈ വഴക്ക് ഇനിയും തുടരണമോ? - (ബാബു പാറയ്ക്കല്)\nഈ വഴക്ക് ഇനിയും തുടരണമോ? - (ബാബു പാറയ്ക്കല്)\nEMALAYALEE SPECIAL 05-Oct-2019 ബാബു പാറയ്ക്കല്\nEMALAYALEE SPECIAL 05-Oct-2019\nദശാബ്ദങ്ങളായി വളമിട്ടു വളര്‍ത്തിയ ഓര്‍ത്തഡോക്‌സ്- യാക്കോബായ കലഹത്തിനു പുതിയ മാനം കൈവന്നിരിക്കുന്നു. ഇന്‍ഡ്യയുടെ പരമോന്നത കോടതി കേസ് തലനാരിഴ കീറി പരിശോധിച്ച് അസന്നിഗ്ദ്ധമായി അന്തിമ വിധി കല്‍പ്പിച്ചു. 1934 ലെ ഭരണഘടന എല്ലാവരും അംഗീകരിക്കണമെന്നും സമാന്തര ഭരണ സംവിധാനം അനുവദിക്കില്ലെന്നും കോടതി തീര്‍ത്തു പറഞ്ഞു.\nഇതോടെ യാക്കോബായക്കാര് വെട്ടിലായി. മലങ്കരസഭയിലെ എല്ലാ പള്ളികളും ഈ ഭരണഘടന അനുസരിച്ചു മാത്രമേ ഭരിക്കപ്പെടാന് പാടുള്ളൂ എന്നു സുപ്രീംകോടതി പറഞ്ഞുകഴിഞ്ഞപ്പോള് തങ്ങളുടെ പള്ളികളെല്ലാം ആ ഇടവകകളില് ന്യുന പക്ഷമായ ഓര്‍ത്തഡോക്‌സ്‌കാര്‍ക്കും വിട്ടുകൊടുക്കാന് പറഞ്ഞാല് അതു നടക്കില്ലെന്നു യാക്കോബായക്കാര് തീര്‍ത്തു പറഞ്ഞു. അതില് അവരെ കുറ്റപ്പെടുത്താന് സാധിക്കില്ലല്ലോ.\nയാക്കോബായ സഭാ നേതൃത്വത്തിന്റെ നിലനില്‍പ്പുതന്നെ ചോദ്യം ചെയ്യപ്പെട്ടു കഴിഞ്ഞപ്പോള് അവരെല്ലാവരും തെരുവിലേക്കിറങ്ങി. ദശാബ്ദങ്ങളായി കൈവശം വച്ചിരുന്ന പള്ളിയും അനുബന്ധ സ്ഥാപനങ്ങളുമെല്ലാം വെറുതെ ഓര്‍ത്തഡോക്‌സുകാര്‍ക്കു നല്‍കണമെന്നു പറഞ്ഞാല് അതെങ്ങനെ അംഗീകരിക്കാനാവും?\nസുപ്രീം കോടതി വിധിയനുസരിച്ച് പള്ളികളുടെ ഉടമസ്ഥാവകാശം തങ്ങള്‍ക്കു കൈമാറണമെന്ന് ഓര്‍ത്തഡോക്‌സ്‌കാരും നിര്‍ബ്ബന്ധം പിടിച്ചതോടെ സര്‍ക്കാരും ചിന്താക്കുഴപ്പത്തിലായി. വിവാദപരമായ മിക്കവാറും ദേവാലയങ്ങള് സ്ഥിതിചെയ്യുന്നത് എറണാകുളം ജില്ലയിലായതു കൊണ്ടും അവിടെ യാക്കോബായക്കാര്‍ക്കു വന്‍ഭൂരിപക്ഷമുളളതിനാലും പിണറായി വിജയന്റെ സര്‍ക്കാര് അവര്‍ക്കനുകൂലമായ നിലപാടെടുത്തുകൊണ്ട് വിധി നടപ്പാക്കാതിരിക്കാന് ശ്രമിച്ചുകൊണ്ട് നാളുകള് തള്ളിനീക്കി.\nകാര്യം മനസ്സിലാക്കിയ ഓര്‍ത്തഡോക്‌സുകാര് വീണ്ടും കോടതിയെ സമീപിച്ചു. കോടതി കര്‍ക്കശമായ നിലപാടു സ്വീകരിച്ചു ഉത്തരവിറക്കിയതോടെ നടപടിക്രമങ്ങള് ആരംഭിച്ചു. എല്ലാം കൈവിട്ടുപോകുമെന്നു മനസ്സിലാക്കിയ മെത്രാപ്പോലീത്തമാര് വൈകാരികമായ പ്രസംഗങ്ങളില്‍ക്കൂടി പ്രതിരോധം തീര്‍ക്കുവാന് ജനകൂട്ടത്തെ ആഹ്വാനം ചെയ്തു. പലരും ആത്മഹൂതിക്കുവരെ തയ്യാറായി.\nജനങ്ങളെ വൈകാരികമായി എങ്ങനെ പ്രകോപിതരാക്കാം എന്നു ശരിക്കറിയാവുന്ന നേതൃത്വം ജനങ്ങളെ തെരുവിലേക്കിറക്കി. ചുവന്ന കുപ്പായവും കറുത്തതൊപ്പിയും ധരിച്ച ദൈവത്തിന്റെ പ്രതിപുരുഷന്മാരായ 'കുട്ടിദൈവങ്ങള്' എന്തുവിലകൊടുത്തും ചെറുത്തു നില്‍ക്കാന് ജനങ്ങളെ ആഹ്വാനം ചെയ്തു. കോലഞ്ചേരിയും കോതമംഗലത്തും പിറവത്തും എല്ലാം അരങ്ങേറിയ തെരുവുനാടകങ്ങള് ജനം കണ്ടതാണ്. പോലീസിനെക്കൊണ്ട് എല്ലാവരേയും മാറ്റിയിട്ട് ഓര്‍ത്തഡോക്‌സുകാര് മദ്ബഹയില് കയറി കുര്‍ബ്ബാന അര്‍പ്പിച്ചു. ആര്‍ക്കുവേണ്ടി? സഹോദരനോടു വിരോധമുണ്ടെങ്കില് ബലി അവിടെ വച്ചിട്ട് പോയി അവരുമായി രമ്യതപ്പെട്ടു വന്നിട്ടു മാത്രം ബലിയര്‍പ്പിക്കുക എന്ന ദൈവവചനം കുഞ്ഞാടുകളോടു പ്രഘോഷിപ്പിക്കുന്നവരാണിവരെന്നോര്‍ക്കണം.\nഓര്‍ത്തഡോക്‌സുകാരെ പള്ളിയില് കയറ്റാതിരിക്കാന് രണ്ടു ദിവസമായി അഖണ്ഡ കുര്‍ബ്ബാന നടത്തിയവരാണു യാക്കോബായിലെ തിരുമേനിമാര്. ഒരിക്കലും അടുക്കാത്തവണ്ണം ഇവര് അകന്നു കൊണ്ടേയിരിക്കുന്നു. യാക്കോബായക്കാരുടെ തലവനായ അന്ത്യോഖ്യാ പാത്രിയര്‍ക്കീസ് പറയുന്നു. പള്ളി അവര് കൊണ്ടുപോയെങ്കില് നിങ്ങള് വേറെ പള്ളി വച്ചു മാറണമെന്ന് . എന്നാലും ഓര്‍ത്തഡോക്‌സുകാരുമായി സമാധാനം പാടില്ല. എന്താണ് ഇവരെ പ്രകോപിതരാക്കുന്ന മുഖ്യമായ കാര്യം? അവര് പറയുന്നു. വിശ്വാസപരമായ വ്യത്യാസമെന്ന്. എന്നാല് വിശ്വാസത്തില് വള്ളിപുള്ളി വ്യത്യാസം ഈ രണ്ടുകൂട്ടരും തമ്മില് ഇല്ല.\n17-ാം നൂറ്റാണ്ടിനുശേഷമാണ് പാത്രിയര്‍ക്കീസുമായി മലങ്കരസഭ ബന്ധം സ്ഥാപിക്കുന്നത്. ഇന്നത്തെ മലങ്കര സഭയിലെ ആരാധനാക്രമം പേര്‍ഷ്യന് അന്ത്യോഖ്യന് കൂട്ടുകെട്ടില് നിന്നുള്ളതാണ്. എങ്കില് പിന്നെ പാത്രിയര്‍ക്കീസിനെ തലവനായി അംഗീകരിച്ചുകൊണ്ട് ഒന്നായിക്കൂടേ? അവിടെയും പ്രശ്‌നമുണ്ട്. ഓര്‍ത്തഡോക്‌സുകാരുടെ കാതോലിക്കാബാവയെ പാത്രിയര്‍ക്കീസ് അംഗീകരിക്കുന്നില്ല. ഇതിനു കാരണം 1912 ല് അന്ത്യോക്യന് പാത്രിയര്‍ക്കീസായിരുന്ന അബ്ദുള്‍മശിഹായെ സിറിയന് രാജാവുമായുള്ള അഭിപ്രായവ്യത്യാസത്തെ തുടര്‍ന്ന് മുടക്കി പുതിയ പാത്രിയര്‍ക്കീസിനെ വാഴിച്ചു. അങ്ങനെ മുടക്കപ്പെട്ട പാത്രിയര്‍ക്കീസാണ് ഇവിടെ വന്നു കാതോലിക്കേറ്റ് സ്ഥാപിച്ചത്. അതുകൊണ്ടു അതിനു സാധുതയില്ല എന്നാണ് പാത്രിയര്‍ക്കീസിന്റെ വാദം. ആ മുടക്കപ്പെട്ട പാത്രിയര്‍ക്കീസിസിന് ചിത്തഭ്രമം ഉണ്ടായിരുന്നുവെന്നും അതാണു മുടക്കിന്റെ കാരണം എന്നും വാദിക്കുന്നു. എങ്കില്, അങ്ങനെ ചിത്തഭ്രമം ഉണ്ടായിരുന്ന ഒരാളെ എങ്ങനെ പാത്രിയര്‍ക്കീസായി വാഴിച്ചു എന്ന ചോദ്യം അവശേഷിക്കുന്നു. അതവിടെ നില്‍ക്കട്ടെ. കൂടുതല് ചരിത്രത്തിലേക്കു പോകാതെ കാര്യത്തിലേക്കു കടക്കട്ടെ.\nഇവിടത്തെ മുഖ്യ പ്രശ്‌നം, 1934 ലെ ഭരണഘടനയാണ്. കഴിഞ്ഞ ദിവസം മണ്ണാര്‍ക്കാട്ടു പള്ളിയില് പ്രസംഗിച്ച അവര് പറഞ്ഞു; 'യഹൂദന്' പന്നിമാംസം നിഷിധമാണെന്നു പറയുന്നതുപോലെയാണ് 1934 ലെ ഭരണഘടന യാക്കോബാക്കാര്‍ക്കും. അതു കൈകൊണ്ടുപോലും തൊടരുത്' എന്താണ് കാരണം? അതില് ഇത്ര അപകടകരമായി\nഅതില് വളരെ അപകടം പിടിച്ച ഒരു വകുപ്പുണ്ട്. തെരുവില് മുറവിളികൂട്ടുന്ന ജനങ്ങളില് 99 ശതമാനവും ഈ ഭരണഘടന വായിച്ചിട്ടുള്ളതല്ല. എന്നാല് തിരുമേനിമാരും അച്ചന്മാരും ഈ ഭരണഘടനയിലെ അപകടം മണത്തറിഞ്ഞിട്ടുള്ളവരാണ്. അതുകൊണ്ട് എന്തുവിലകൊടുത്തും യോജിപ്പിന്റെ അന്തരീക്ഷം സംജാതമാകാതിരിക്കാന് ജനങ്ങളെ തെരുവിലിറക്കി സമരം നടത്തുക എന്നത് അവരുടെ നിലനില്‍പ്പിനാവശ്യമാണ്. ഭരണഘടനയുടെ 2B വകുപ്പില് പറഞ്ഞിരിക്കുന്നു, ഓരോ ഇടവകയും ആ ഇടവകയിലെ അംഗങ്ങളുടെ പൊതുയോഗം തെരഞ്ഞെടുക്കുന്ന ട്രസ്റ്റിയും സെക്രട്ടറിയും കമ്മിറ്റിയും കൂടിയാണ് ഇടവക ഭരിക്കുക. വികാരിയായി വരേണ്ട അച്ചനെ കാതോലിക്കായുടെ പ്രതിനിധിയായ ഇടവക മെത്രാപ്പോലീത്താ നിശ്ചയിക്കുന്നതായിരിക്കും. ഈ കമ്മിറ്റിയുടെ കാലാവധി ഒരു വര്‍ഷമാണ്. അതായത് ഓരോ വര്‍ഷവും തെരഞ്ഞെടുപ്പു നടത്തി പുതിയ കമ്മിറ്റി നിലവില് വരും. വരവുചെലവു കണക്കുകള് ഓരോ വര്‍ഷവും ഓഡിറ്റു ചെയ്യപ്പെടേണ്ടതും പൊതുയോഗത്തില് അവതരിപ്പിച്ചു പാസ്സാക്കേണ്ടതുമാണ്.\nചുരുക്കിപ്പറഞ്ഞാല് ആര്‍ക്കും കയ്യിട്ടു വാരാന് കിട്ടുകയില്ല. അപ്പോള് പിന്നെ കോടികള് കൊടുത്തു നേടിയെടുത്തിരിക്കുന്ന മെത്രാന് സ്ഥാനത്തിനെന്തു ഗുണം? ഒരു ചെറിയ ഉദാഹരണം പറയട്ടെ. എന്റെ ഒരു സുഹൃത്ത് 50 ലക്ഷം സംഭാവന കൊടുത്തിട്ട് ഒരു പ്രൈവറ്റ് കോളേജില് ലക്ചററായി കയറി. തരക്കേടില്ലാത്ത വരുമാനം. നല്ല പൊസിഷന്. രാവിലെ മോട്ടോര് സൈക്കിളില് കയറി വരുന്നു. ധാരാളം സുഹൃത്തുക്കള്. എല്ലാവിധത്തിലും പേരും പ്രശസ്തിയും. ഇനി നല്ല കുടുംബത്തില് നിന്നും ഒരു വിവാഹം കഴിക്കണം.\nഅങ്ങനെ സ്വപ്‌നം കണ്ടിരിക്കുമ്പോഴാണ് ഇടിവെട്ടേറ്റതുപോലെ ആ വാര്‍ത്ത വന്നത്. കോളേജിന്റെ അംഗീകാരം സര്‍ക്കാര് പിന്‍വലിക്കുന്നു. കോളേജ് ലോക്കൗട്ടു ചെയ്തു. മാനേജ്‌മെന്റു കൈമലര്‍ത്തി. സംഭാവന തിരിച്ചു കിട്ടിയില്ല. അതേ സമയം പി.എസ്.സി. ടെസ്റ്റെടുത്ത് ഇന്റെര്‍വ്യൂവും കഴിഞ്ഞ് നല്ല കോളേജില് കയറിവര്‍ക്കു കുഴപ്പമില്ല. അതുപോലെയേ ഉള്ളൂ.\nവല്ലവര്‍ക്കും വേണ്ടി പോരടിക്കുന്ന സഹോദരങ്ങളോടൊന്നേ പറയാനുള്ളൂ. നിങ്ങളുണ്ടാക്കിയ ദേവാലയങ്ങള് നിങ്ങളുടേതാണ്. അതാര്‍ക്കും വിട്ടുകൊടുക്കേണ്ട ആവശ്യമില്ല. അതിനൊന്നു മാത്രം ചെയ്താല് മതി. 1934 ലെ ആ ഭരണഘടന ഒന്നു വായിച്ചു നോക്കുക. എന്നിട്ടു നിങ്ങള് ആ ഭരണഘടന അംഗീകരിക്കുന്നു എന്നു പറഞ്ഞാല് നിങ്ങള് തെരഞ്ഞെടുത്തു നിയമിക്കുന്ന കമ്മിറ്റിയും ട്രസ്റ്റിയും സെക്രട്ടറിയുമായിരിക്കും നിങ്ങളുടെ ദേവാലയങ്ങള് ഭരിക്കുന്നത്. വികാരിയായി വരുന്ന അച്ഛന്മാര്3വര്‍ഷം കഴിയുമ്പോള് സ്ഥലം മാറി പുതിയ അച്ചന് വരും. അവര്‍ക്കു മാസശമ്പളമാണ്. അത് കേന്ദ്രീകൃത രീതിയില് ഭദ്രാസനത്തില് നിന്നുമാണു കൊടുക്കുന്നത്. കോട്ടയത്തു നിന്നും ബാവ വന്നാല് വന്നു കുര്‍ബ്ബാന കഴിഞ്ഞു പോകുമ്പോള് പൊതുയോഗം തീരുമാനിച്ചിരിക്കുന്ന ആ തുക കൊടുക്കുക. അത്രമാത്രം.\nആരും കൈയ്യിട്ടു വാരി തളികയിലെ നേര്‍ച്ച നേരെ ഷോപ്പിംഗ് ബാഗിലിട്ടു കൊണ്ടുപോകുകയില്ല. കുപ്പായവും തൊപ്പിയും ധരിച്ച് അക്രമണത്തിനാഹ്വാനം ചെയ്യുന്ന കുട്ടി ദൈവങ്ങള്‍ക്ക് ഓശാന പാടാതെ അവരെ അവരുടെ വഴിക്കു വിടുക.\nനിങ്ങള് ഇനി അവര്‍ക്കു ചൂട്ടു പിടിക്കാന് പോകില്ലെന്നു മനസ്സിലായാല് സമാധാന ശ്രമങ്ങള്‍ക്കു തിരിതെളിയും. പാത്രിയര്‍ക്കീസ് കാതോലിക്കായെ അംഗീകരിക്കണം. കാതോലിക്കാ പാത്രിയര്‍ക്കീസിനെ കേരളത്തിലേക്കു ക്ഷണിക്കണം. വൈരാഗ്യം വെടിഞ്ഞ് സഹോദരങ്ങളെപ്പോലെ ഒന്നായാല് സ്വര്‍ഗ്ഗത്തിലെ ദൈവം സന്തോഷിക്കുകയും കേരളത്തിലെ ക്രൈസ്തവ സമൂഹം സാക്ഷ്യമുള്ളതായി തീരുകയും ചെയ്യും. അല്ലെങ്കില് മുദ്രാവാക്യം വിളിച്ച് അടുത്ത തലമുറയിലേക്ക് നമുക്ക് ഈ വഴക്കുതുടരാന് പകര്‍ന്നു ന്ല്‍കാം. അവര് അടിച്ചു മരിക്കട്ടെ. അപഹാസ്യരാകട്ടെ! ഈ പരിശുദ്ധദേവാലയങ്ങളെ ചെകുത്താന് പുരകളാക്കി സമൂഹത്തിനു ബാദ്ധ്യതയാകുന്ന ഒരു തലമുറയെ ബാക്കിയാക്കി നമുക്കു മടങ്ങാം.\nവഴിയില് കുര്‍ബാനകാര്‍ക്കും സൂപ്പ്\nവഴിയില് കുര്‍ബാന നടത്തുന്ന തൊഴിലാളികള്, ഹര്‍ത്താല് നടത്തുന്നവര്, കമ്പി ഇല്ലാതെ പാലം പണിയുന്നവര്, മരട് പോലെയുള്ള സ്ഥലങ്ങളില് ഫ്ലാറ്റ് പണിയുന്നവര്, സ്ഥിരം നിരാഹാരം നടത്തുന്നവര്, വര്‍ഗിയ വാദികള്, ഇവര്‍ക്ക് ഒക്കെ ഇനി മുതല് സൂപ്പ് കൊടുത്താലോ!\nബ്രദർ ജോർജ്ജ് . ആട്ടിൻ സൂപ്പ് കഴിക്കുക എല്ലാ സംശയങ്ങളും എന്നേക്കുമായി മാറി കിട്ടും . ജോളി ബ്രാൻഡ് തന്നെ കഴിക്കണം\nവഴക്ക് തീർക്കാൻ ആട്ടിൻ സൂപ്പ്\nനല്ല ഒരാടിനെ കൊന്ന് ആട്ടിൻ സൂപ്പ് ഉണ്ടാക്കി എല്ലാ ബിഷപ്പിൻമാർക്കും കൊടുക്കുക . പിന്നെ ഒരിക്കലും അവർ തമ്മിൽ വഴക്കുണ്ടാക്കില്ല .\nI haveasmall doubt. Can one of the faithfuls or the Bishops clear my doubt? As we all know presently the Patriarch has no golden throne or evenawooden chair in Damascus. In reality he is living somewhere else asarefugee. Churches in Syria were destroyed by the ISIS. Many Syrian Christians are still living in foreign refugee camps. So, who is going to be your next Patriarch? Some one who has no theological background and formal education! Are we still going to accept suchaperson as Parisuddha Patriarcheese Bava?\nHow these Patriarch and Catholicose becomes Holy? (parisuddha catholica bava and parisuddha pathriarcheese bava). Does the holiness come freely asabonus with big golden chains andapumpkin hat? How they receive this Parisuddha status? Every Qurbana the priests and the faithfuls utter3times "God alone is Parisuddan". After attending the mass if you call your Bava Patisuddhan, then the Parisuddha Bava is your God! In that context your street fights are justified. Keep fighting for parisuddha patriarchese and parisuddha catholicose! Please don't ask for Harthal.\nGeneral public may handle you one of these days.\nയാക്കോബായക്കാരുടെ ആരാധനാ സ്വാതന്ത്ര്യമാണ് നിഷേധിക്കുന്നത്. അവർക്ക് കോട്ടയം ബാവയും 1934 ലെ ഭരണ ഘടനയും വേണ്ട. അത് പറയാൻ അവർക്കു സ്വാതന്ത്യ്രമില്ലേ?\nഅതിനെന്തിനാ പാറയ്ക്കലിനെ വിളിക്കുന്നത്? ഉത്തരം നിങ്ങൾ എഴുതിയതിൽ തന്നെയുണ്ടല്ലോ. പാത്രിയർക്കേസിനെ വാഴിക്കുന്നതു കാതോലിക്കായുടെ സഹകരണത്തോടെയാവണം എന്ന് പറഞ്ഞല്ലോ. ഏതു പാത്രിയർക്കീസിനെയാണ് കാതോലിക്കയോട് പറഞ്ഞിട്ട് വാഴിച്ചിരിക്കുന്നത്? എന്നിട്ടും അവർ പാത്രിയാക്കീസിനെ ആല്മീയ പിതാവായി അംഗീകരിച്ചിരിക്കുന്നു എന്നത് അവരുടെ നല്ല മനസ്സല്ലേ? യാഥാർഥ്യം മനസ്സിലാക്കി ഇനിയെങ്കിലും സമാധാനത്തിനുവേണ്ടി ശ്രമിക്കുക. വീണ്ടും കുഴിച്ചു കുഴിച്ചു നാറ്റിക്കാതെ.\nവിശ്വാസികൾ കോട്ടയം ബാവായുടെ കീഴിൽ വരണം. യാക്കോബായ സഭ വേണ്ട എന്ന് പറഞ്ഞാൽ എന്ത് ചെയ്യും? ഉദാഹരണത്തിന് കോട്ടയം ബാവക്കു മണർകാട് പള്ളിയിൽ എന്ത് അധികാരം? അവർക്കു പട്ടക്കാരും ബിഷപ്പുമാരുമുണ്ട്.\nകോട്ടയം ബാവ എന്തിനു വിഷമിക്കണം?\nഭരണഘടന പഠിക്ക് patriarch group!\nനല്ല ഭംഗിയായി, നിഷ്പക്ഷമായി, സത്യം/ യാഥാർഥ്യം ബാബു എഴുതി എന്ന് മാത്രം അല്ല പരിഹാരവും പറഞ്ഞു. ഇതേക്കുറിച്ചു ഇതുപോലെ ഉള്ള എൻ്റെ അഭിപ്രായം പല തവണ പഞ്ഞിട്ടുണ്ട് എങ്കിലും വീണ്ടും ആവർത്തിക്കുന്നു.\n1934 ലെ ഭരണഘടന പ്രകാരം ഇടവക ഭരണം വികാരി & ഓരോ വർഷവും ഇടവക അംഗങ്ങളിൽ നിന്ന് തിരഞ്ഞെടുക്കപ്പെടുന്ന ഭരണ സമിതിയും ആണ്. ഇടവക വികാരിക്കു ഇപ്പോൾ ലൈഫ് മെമ്പർഷിപ്പ് ഒന്നും ഇല്ല. ഇടവക മെത്രപൊലീത്ത ഇടക്കിടെ വികാരിമാരെ സ്ഥലം മാറ്റുന്നു. വളരെ പ്രായോഗികമായ ജനാധിപത്യ വ്യവസ്ഥിതി എന്ന് തന്നെ പറയാം. പാത്രിയര്കീസ് വിഭാഗത്തിലെ തീവ്ര വാദികൾ ഭരണഘടന വായിച്ചു മനസ്സിൽ ആക്കണം. ഉദാഹരണത്തിനു; പിറവം പള്ളിയിൽ കൂടുതൽ മെമ്പേഴ്‌സും പാട്രിയാർക്ക് വിഭാഗം എങ്കിൽ അവർ തന്നെ ആയിരിക്കും ഇടവക ഭരണം വികാരിയുമായ യോജിച്ചു നടത്തുന്നത്. കോട്ടയം കാതോലിക്കാ നിങ്ങളുടെ പള്ളി പിടിച്ചു പറിച്ചു കൊണ്ടുപോകുന്നില്ല. അതിനാൽ സുപ്രീം കോടതി വിധിയെ അംഗീകരിച്ചു മുന്നോട്ടു സമാധാനത്തോടെ പോകുക. നിങ്ങൾക്ക് അനുകൂലമായി വിധികൾ വന്നപ്പോൾ നിങ്ങൾ കോടതിയെ നിഷേധിച്ചില്ലല്ലോ?\nസമാധാനത്തിനു തടസം നിൽക്കുന്നത് വൻ തുക കോഴ കൊടുത്തു പുരോഹിതനും മെത്രാനും ഒക്കെ ആയവർ ആണ്. നിങ്ങൾ കൊടുത്ത കൈക്കൂലിക്ക് കോട്ടയം ബാവ ഉത്തരവാദി അല്ല. കൈക്കൂലി കൊടുക്കുന്നതും വാങ്ങുന്നതും കുറ്റകരം. നിങ്ങൾ ആർക്കു കൈക്കൂലി കൊടുത്തോ അവരിൽ നിന്നും തിരികെ വാങ്ങുക.\nസഭയിൽ സമാധാനമായി തുടരാൻ ആഗ്രഹിക്കുന്നവർ; സഭ നിർദേശിക്കുന്ന മിനിമം യോഗ്യത [ സെമിനാരി പഠനം മുതലായവ] നേടുക.\nരാജ്യത്തു സുരക്ഷിതത്വവും ക്രമ സമാധാനവും ഒക്കെ നില നിർത്താൻ ആണ് പൊതുജനം നികുതി കൊടുക്കുന്നത്. നികുതി പണത്തിൽ നിന്ന് ശമ്പളം കൊടുക്കുന്ന പോലീസിനെ നിങ്ങളുടെ കുർബാനക്ക് കാവൽ നിൽക്കുവാൻ സമ്മർദം നടത്തുന്നത് ജനാധിപത്യം അല്ല; മത ഫാസിസം ആണ്.\nനിങ്ങൾ യേശുവിൻ്റെ ആൾക്കാർ എങ്കിൽ, യേശുവിനെ വിളിക്കു നിങ്ങളെ സംരക്ഷിക്കാൻ!- andrew\nപാറക്കല് എന്ത് പറയുന്നു?\n101. The Malankara Church shall recognize the Patriarch, canonically consecrated with the co-operation of the Catholicos. The above are copied from the Constitution of the Church. What do you say Mr. Parakkal?\nഅങ്ങനെ എങ്കിൽ ഒന്നാം നൂറ്റാണ്ടു മുതൽ 17 )൦ നൂറ്റാണ്ടുവരെ ഒരു സഭയായി ആരാധന നടത്തി വന്ന നമ്മുടെ പൂർവ്വപിതാക്കന്മാർക്കാർക്കും വിവരമില്ലായിരുന്നു എന്നാണോ അന്യന്റെ സ്വത്തു പറയുന്നത്?\nഇതെന്താ പാറക്കൽ? ഇത് ഓർത്തഡോക്സ് വിശദീകരണമല്ലേ? സത്യമെന്താണ്~? ആരാണ് സഭാ തലവൻ? പാതിയാർക്കീസോ കാതോലിക്കയോ? മാർത്തോമാക്കു സിംഹാസനം പോയിട്ട് കേരളത്തിൽ വന്നുവോ എന്ന് പോലും സംശയമാണെന്നുള്ളതല്ലേ സത്യം? മാർത്തോമ്മാ സിംഹസനം എന്നത് പുതിയ തിയോളജി അല്ലെ? അപ്പോൾ ഓർത്തഡോക്സ് സഭ പുതിയ സഭ ആകുന്നു. സുപ്രീം കോടതിക്ക് അത് മനസിലായില്ല\nപള്ളി പൊതുയോഗം ഭരിക്കുന്നത് ഓക്കേ. പക്ഷെ വൈദികനെ കോട്ടയത്ത് നിന്ന് അയച്ചാൽ എങ്ങനെ ശരിയാകും?\nഇത് രണ്ട് സഭയാണ്. ഒന്നാകാൻ ഒരു സാധ്യതയുമില്ല. അതിനാൽ വീതം വച്ച് മാന്യമായി പിരിയുക. അതോ അന്യന്റെ സ്വത്ത് നിങ്ങൾക്ക് വേണോ?\nദൈവത്തിനു ശക്തിയില്ല, മനുഷ്യനാണ് ശക്തി. ഇത് തിരിച്ചറിയാത്തേടത്തോളം\nകാലം മനുഷ്യൻ തമ്മിൽ തല്ലിയും കൊല ചെയ്തും ഭൂമി നരകമാക്കും.ഇത്\nവായിക്കുന്നവർ നെറ്റി ചുളിക്കണ്ട. ഇത് മഹാന്മാർ പറഞ്ഞതല്ല, നിസ്സാരനായ എന്റെ അഭിപ്രായമാണ്. ഇയ്യിടെ ഒരു വീഡിയോ കണ്ട്. ഒരു പാവം\nമുസ്‌ലിം സഹോദരനെ ഹിന്ദുക്കൾ തല്ലികൊല്ലുന്നതാണ്. അവിടെ രാമനോ\nഅല്ലാഹുവോ എത്തിയില്ല. തെരുവ് ഗുണ്ടകൾ ദൈവത്തിന്റെ പേരിൽ\nഅക്രമം ചെയ്തു. ഇങ്ങനെ ലോകം മുഴുവൻ പൈശാചിക\nസംഭവങ്ങൾ അരങ്ങേറുന്നു. ഒരിടത്തും ദൈവം\nപ്രത്യക്ഷപ്പെടുന്നില്ല. എല്ലാ ചെയ്യുന്നത് മനുഷ്യരാണ്. പിന്നെ എന്തിനാണ് പ്രിയ\nമനുഷ്യരെ നിങ്ങൾ ദൈവത്തിനു വേണ്ടി രക്തസാക്ഷി\nആകുന്നതും അങ്ങേർക്ക് വേണ്ടി കൊല്ലാൻ പോകുന്നതും..\nപ്രശ്നങ്ങൾ അവതരിപ്പിച്ച് പ്രശ്നമാക്കുന്ന രീതി ശ്രീ പാറക്കലിനില്ല.\nപ്രശ്ന പരിഹാരം കൂടി നിർദേശിക്കുന്നു. ഇത് നല്ല\nലേഖനം. അമേരിക്കൻ എഴുത്തുകാർ എഴുത്തിലെ\nചാതുർ വർണ്യത്തിനു പുറത്തതായതുകൊണ്ട് ഇതൊന്നും\nനാട്ടിലെ "ചെല്ലെഴുമാര്യന്മാർ" പ്രസിദ്ധീകരിക്കയില്ല. പക്ഷെ ഇവിടെയുള്ളവർ\nവായിക്കാൻ തുടങ്ങിയാൽ മതി. ശ്രീ ബാബു പാറക്കലിന് അഭിനന്ദനങ്ങൾ.


Shashi Tharoor asks why PM Modi does not wear skull cap, BJP demands Congress apology; 'എന്തു കൊണ്ട് മോദി മുസ്ലിം തൊപ്പി നിഷേധിക്കുന്നു?'; തരൂരിന്റെ പ്രസ്താവന വിവാദമാക്കി ബിജെപി\n'എന്തു കൊണ്ട് മോദി മുസ്‌ലിം തൊപ്പി നിഷേധിക്കുന്നു?'; തരൂരിന്റെ പ്രസ്‌താവന വിവാദമാക്കി ബിജെപി\nപ്രധാനമന്ത്രി എല്ലാ തരത്തിലുള്ള തൊപ്പികളും വയ്ക്കാറുണ്ടെന്നും മുസ്‌ലിം തൊപ്പി മാത്രം വയ്ക്കാറില്ലെന്നുമായിരുന്നു തരൂര് പറഞ്ഞത്\nUpdated: August 7, 2018 10:53:14 am\nന്യൂഡല്‍ഹി: പ്രധാനമന്ത്രി നരേന്ദ്രമോദി എന്തുകൊണ്ട് മുസ്‌ലിം തൊപ്പിയും പച്ച നിറമുള്ള വസ്ത്രങ്ങളും ധരിക്കുന്നില്ലായെന്ന് ചോദിച്ച കോണ്‍ഗ്രസ് നേതാവ് ശശി തരൂരിനെതിരെ ബിജെപി രംഗത്ത്. പ്രധാനമന്ത്രി എല്ലാ തരത്തിലുള്ള തൊപ്പികളും വയ്ക്കാറുണ്ടെന്നും മുസ്‌ലിം തൊപ്പി മാത്രം വയ്ക്കാറില്ലെന്നുമായിരുന്നു തരൂര് പറഞ്ഞത്.\nതിരുവനന്തപുരത്ത് ഒരു സെമിനാറില് സംസാരിക്കവെയായിരുന്നു തരൂരിന്റെ പരാമര്‍ശം. നാഗാലാന്റിലേയും മറ്റും വിദേശ തൊപ്പികള് മോദി ധരിക്കാറുണ്ടെന്നത് ചൂണ്ടിക്കാട്ടിയായിരുന്നു തരൂരിന്റെ വാക്കുകള്. തരൂരിന്റെ പ്രസ്താവന പ്രധാനമന്ത്രിയെ അവഹേളിക്കുന്നതാണെന്ന് മുതിര്‍ന്ന ബിജെപി നേതാവ് രാം മാധവ് പറഞ്ഞു.\n‘നാഗാലാൻഡിന്റെ തൊപ്പി തരൂരിന് വിദേശീയവും അപഹാസ്യവുമാണ്. വടക്കുകിഴക്കന് സംസ്ഥാനങ്ങളുടെ ആചാരങ്ങളെ കളിയാക്കിയാണ് തരൂരിന്റെ പരാമര്‍ശം’, രാം മാധവ് പറഞ്ഞു. അതേസമയം കോണ്‍ഗ്രസ് മാപ്പു പറയണമെന്ന് കിരണ് റിജ്ജു പറഞ്ഞു. ‘വടക്കുകിഴക്കന് സംസ്ഥാനങ്ങളിലെ ജനങ്ങളേയും ആദിവാസികളേയും തരൂര് അപഹസിച്ചതില് കോണ്‍ഗ്രസ് ക്ഷമാപണം നടത്തണം. നാഗാലാൻഡ് ജനങ്ങളുടേയും ആദിവാസികളുടേയും ശിരോവസ്ത്രം വിദേശീയവും അപഹാസ്യവും ആണെന്നാണ് തരൂര് പറഞ്ഞത്’, റിജ്ജു പറഞ്ഞു.\nഇന്ത്യയിലെ ജനങ്ങള്‍ക്ക് നേരെയുളള അഹങ്കാരം കോണ്‍ഗ്രസിന് മുഖമുദ്രയായി മാറിയെന്ന് കായികമന്ത്രി രാജ്യവർദ്ധന് സിങ് റാത്തോഡ് പറഞ്ഞു. തരൂര് വടക്കുകിഴക്കന് ജനതയെ അപമാനിച്ചെന്നും അദ്ദേഹം കൂട്ടിച്ചേര്‍ത്തു.\nതിരുവനന്തപുരത്ത് മാധ്യമങ്ങളോട് സംസാരിക്കവേയാണ് പ്രധാനമന്ത്രിക്കെതിരെ രൂക്ഷമായ ഭാഷയില് ശശി തരൂര് എംപി പ്രതിഷേധമുയര്‍ത്തിയത്. ‘പ്രധാനമന്ത്രിക്ക് ഒരു വിഭാഗത്തെ ഇഷ്ടമല്ല. ബിജെപിയുടെ മുദ്രാവാക്യം ‘സബ്‌കേ സാത്ത് സബ്കാ വികാസ്’ എന്നാണെങ്കിലും ഈ വിഭാഗത്തെ മാത്രം എല്ലാത്തില് നിന്നും മാറ്റിനിര്‍ത്തുന്നു. എന്റെ ഈ പ്രസ്താവന കൊണ്ട് ആര്‍ക്കും ദേഷ്യം വരേണ്ട കാര്യമില്ല. ഇത് എന്റെ നിരീക്ഷണമാണ്. പ്രധാനമന്ത്രി മുസ്‌ലീം മതാചാരപ്രകാരമുള്ള വസ്ത്രങ്ങളും തൊപ്പിയും പലതവണ നിഷേധിച്ചിട്ടുണ്ട്’, തരൂര് മാധ്യമങ്ങളോട് പറഞ്ഞു.\nവര്‍ഗീയ അതിക്രമങ്ങളും അസഹിഷ്ണുതയും കഴിഞ്ഞ നാല് വര്‍ഷങ്ങളായി വര്‍ധിച്ചുകൊണ്ടിരിക്കുകയാണെന്നും അദ്ദേഹം പറഞ്ഞു. കേന്ദ്ര ആഭ്യന്തര വകുപ്പിന്റെ കണക്കുകള് പ്രകാരം 2,920 വര്‍ഗീയ ആക്രമണ സംഭവങ്ങള് ഇന്ത്യയില് കഴിഞ്ഞ നാല് വര്‍ഷങ്ങള്‍ക്കിടയില് നടന്നെന്നും ഇതില് 389 ആള്‍ക്കാര് കൊല്ലപ്പെട്ടുവെന്നും തരൂര് ചൂണ്ടിക്കാട്ടി.\nBJPNarendra ModiShashi Tharoor\nWeb Title: Shashi tharoor asks why pm modi does not wear skull cap bjp demands congress apology


Millionaire Photographer Recruitment: ലോകം ചുറ്റി ഫോട്ടോ എടുത്താലോ; ശമ്പളം 26 ലക്ഷം രൂപ - millionaire is hiringapersonal photographer to snap vacation photos | Samayam Malayalam\nmillionaire is hiringapersonal photographer to snap vacation photos\nSamayam Malayalam | Updated: 20 Dec 2019, 11:10:00 AM\nഓസ്ട്രേലിയ ആസ്ഥാനമായി പ്രവര്‍ത്തിക്കുന്ന ഇ-കൊമേഴ്സ് സ്ഥാപനമായ വാരിയര് അക്കാദമിയുടെ സ്ഥാപകനാണ് ഇരുപത്തി ഏഴുകാരനായ മാത്യു ലെപ്രേ.\nയാത്രകളെ ഇഷ്ടപ്പെടാത്ത ആരുണ്ട്. യാത്രയോടൊപ്പം ഫോട്ടോ എടുക്കാറുണ്ടോ എന്ന ചോദ്യത്തിന് പിന്നെ ഇന്നത്തെ കാലത്ത് പ്രാധാന്യവുമില്ല. ലോകത്തെങ്ങും യാത്ര ചെയ്ത് ഫോട്ടോ എടുക്കാൻ അവസരം ഒരുക്കുന്നത് ഓസ്ട്രേലിയൻ കോടീശ്വരനായ മാത്യു ലെപ്രേ ആണ്. ഓസ്ട്രേലിയ ആസ്ഥാനമായി പ്രവര്‍ത്തിക്കുന്ന ഇ-കൊമേഴ്സ് സ്ഥാപനമായ വാരിയര് അക്കാദമിയുടെ സ്ഥാപകനാണ് ഇരുപത്തി ഏഴുകാരനായ മാത്യു ലെപ്രേ.\nമാസം 26 ലക്ഷം രൂപ സമ്പാദിക്കണമെങ്കിൽ കുറച്ച് നിബന്ധനകൾ ഉണ്ടെന്ന് മാത്രം. ദിവസമോ സമയമോ നോക്കാതെ എപ്പോൾ വേണമെങ്കിലും ജോലി ചെയ്യാൻ തയ്യാറാവണം. യൂറോപ്പ്, അമേരിക്ക എന്നിവിടങ്ങളിലാണ് പ്രധാനമായും യാത്ര ചെയ്യേണ്ടി വരിക. പാസ്പോര്‍ട്ടും ഫോട്ടോഗ്രഫിയിലുള്ള കഴിവും അഭികാമ്യം. എന്നാൽ ഇതൊക്കെ ചെയ്യേണ്ടത് ബോസിൻ്റെ കൂടെ യാത്ര ചെയ്താണ്. ആ ഒരുമിച്ചുള്ള യാത്രയിലാണ് വ്യത്യസ്ഥമായ ഫോട്ടോകൾ പകര്‍ത്തേണ്ടതും.\nപിന്നെ, യാത്രാ ചെലവ്, താമസം, ഭക്ഷണം തുടങ്ങി യാത്രയിലെ എല്ലാ ചിലവുകളും അദ്ദേഹം തന്നെ സ്പോൺസര് ചെയ്യും. ഇദ്ദേഹത്തിൻ്റെ ഫോട്ടോ പകര്‍ത്തി സോഷ്യൽ മീഡിയകളിൽ പങ്കുവെക്കേണ്ടതും നിങ്ങളുടെ പണിയാണ് കേട്ടോ. ലക്ഷം രൂപ ശമ്പളം വാങ്ങി നിബന്ധനകളെല്ലാം പാലിച്ച് ലോകം മുഴുവൻ യാത്ര ചെയ്യാൻ പോകുന്നവരേ...അഭിമുഖവത്തിന് ശേഷമാവും തിരഞ്ഞെടുപ്പ് എന്ന് മറക്കണ്ട. മാത്രമല്ല കോംമ്പറ്റീഷൻ കഠിനമായിരിക്കുമെന്ന് എടുത്ത് പറയേണ്ടതില്ലല്ലോ. അപ്പോൾ എങ്ങനാ...ഇപ്പോൾ തന്നെ തയ്യാറെടുപ്പ് ആരംഭിക്കുവല്ലേ...\nന്യൂക്ലിയ‍ര് പവ‍ര് കോര്‍പ്പറേഷനിൽ ഒഴിവുകൾആര്‍ട്ടിക്കിള് ഷോ\nമാത്യു ലെപ്രേ Millionaire Photographer Recruitment millionaire is hiring personal photographer matthew lepre personal assistant matthew lepre job application ecommerce millionaire matthew lepre\nWeb Title : millionaire is hiringapersonal photographer to snap vacation photos